SunOnline: Column: Court quota registry kurumun libey fiadhaa'akee kobaa?\nއ 03 Oct 2019, 10:04\nއިކޮނޮމިކް މިނިސްޓްރީ އޮފީސް ކައިރީގައި ބިދޭސީންތަކެއް --- ސަން ފޮޓޯ/ މުޒައްޔިން ނާޒިމް\nބިދޭސީން ރާއްޖެ އަށް ގެނައުން މަދު ކުރުމަށް ޓަކައި ސަރުކާރުން އަޅާ ފިޔަވަަޅުތަކުގެ ތެރޭގައި ކޯޓުގައި ކޯޓާ ރަޖިސްޓުރީ ކުރުން ވެސް ހިމެނެ އެވެ. ތަފާތު މަސައްކަތްތަކަށް ކުންފުނިތަކުން ގެންނަން ބޭނުން ވާ މަސައްކަތު މީހުންގެ އަދަދު ކަނޑައެޅުމުގަ އެވެ. ނޫސްތަކުގައި ކަމާ ބެހޭ އޮފީހާ ހަވާލާ ދީފައި ބުނެފައި ވަނީ ކޯޓާ ދޫކުރުމުގައި، ކޯޓުގައި ރަޖިސްޓުރީ ކުރަން ޖެހޭނެ ގޮތަށް ހަމަޖައްސަނީ، ޤަވައިދާ ޚިލާފަށް އަންނަ ބިދޭސިން ހުއްޓުވުމަށް ކަމުގައި ވެސްވެ އެވެ. އަވަހަށް ވިޔަފާރިވެރިން ނަށް ކޯޓާ ދޫކުރުމުގައި ބައެއް ފަހަރު ރިޒޯސަސް ނެތުމުގެ ސަބަބުން ބޭނުންވާ ވަރަށް ނުބެލޭ ކަމުގައިވެ އެވެ. މިހެންވުމާ އެކު ކުރިއަށް އޮތްތާގައި ކޯޓާ ދޫކުރާ އިރު ކޯޓުގައި ރަޖިސްޓުރީ ކުރާނެ ކަމަށް ވެސް ހާމަ ކޮށްފައިވެ އެވެ.\nމި ބަޔާނުން ދޭހަވަނީ ކޯޓަކީ ރިޒޯސަސް އޮތްތަނަކަށް ވުމާ އެކު އެ ތަނުން ކޯޓާ ރަޖިސްޓުރީ ކޮށްދޭނީ ރަނގަޅަށް ބަލާފަ އެވެ. އަދި ވަރަށް އަވަހަށެވެ. ކޯޓަކީ މިހާރު ވެރިކަން ކުރާ މައި ޕާޓީން ވަރަށް އިތުބާރު ކުރާ ތަނަކަށް ވެފައި، ވިޔަފާރިވެރިންގެ ވެސް އަދި އެހެން އެއްވެސް ފަރާތެއްގެ ވެސް ނުފޫޒެއް ނުފޯރާނެ ތަނަކަށް ވާނެތީވެ ކަމުގައި ވެސް ވެދާނެ އެވެ.\nކޯޓުތަށް ހިންގާ ގޮތާ މެދު ބަސްކިޔާ މުއައްސަސާއެއް ކަމުގައިވާ ޖޫޑިޝަލްސަރވިސް ކޮމިޝަނުން ޢާއްމު ކޮށްފައިވާ މަޢުލޫމާތެއްގައިވާ ގޮތުގައި ކޯޓުތަކުގައި ނުނިމި ހުރި، ގިނަ ދުވަސްތަކެއް ވެފައި ހުރި ބައިވަރު މައްސަލަތައް އެބަހުއްޓެވެ. ބައެއް ފަނޑިޔާރުންގެ އަތްޕުޅުގައި އެތައް ސަތޭކަ މައްސަލަތަކެއް އެބަހުއްޓެވެ. މައްސަލަތައް ނުބެލި ހުރީ މަޤްބޫލު ސަބަބުތަކާ ހުރެ ކަމުގައި ވެސް ވެދާނެ އެވެ. ކޯޓުތަކަށް މަސައްކަތްތައް އަވަސް ކުރުމަށް ބޭނުންވާ ވަރަށް ރިޒޯސަސް ނުލިބެނީ ކަމުގައި ވެސް ވެދާނެ އެވެ. މިހާރު އަމިއްލަ ފަރާތްތަކުގެ އެއްބަސްވުންތައް ކޯޓުގައި ރަޖިސްޓުރީ ކުރާ ގޮތަށް، ވިޔަފާރިވެރިން މަސައްކަތު މީހުން ގެނައުމުގެ ކޯޓާ، ކޯޓުގައި ރަޖިސްޓުރީ ކުރުމާއި ޤަވައިދާ ޚިލާފަށް ރާއްޖޭގައި މަސައްކަތްކުރާ މީހުން މަދު ކުރުވުމާ ހުރި ގުޅުމެއް ދެނެގަންނަން އުނދަގުލެވެ. ކަމާ ބެހޭ އޮފީހުން ހާމަ ކުރި ގޮތަށް "ބޭނުންވާ ވަރަށް ބަލާފައި" ކޯޓުން ކޯޓާ ރަޖިސްޓުރީ ކޮށްދޭ ނަމަ އެކަމަށް ވަރަށް ވަގުތު ނަގާނެ އެވެ. ލަސް ވެއްޖެ ނަމަ ހުރިހާ ފާޑު ކިއުމެއް އަންނާނީ ކޯޓަށެވެ. ހުއްދަ ދޫކުރުމުގެ ޒިއްމާ ނަގަން ޖެހޭ އޮފީހުން ބޯޅަ ފޮނުވާލާނީ ކޯޓަށެވެ. "ކޯޓުގައި ރަޖިސްޓުރީ ކުރެވުނު ހާ އަވަހަކަށް ހުއްދަ ދޫކުރެވޭނެ އެވެ."\nކޯޓުތަކަކީ މިހާރު ވެސް ވަރަށް ބުރަ ކޮށް މަސައްކަތް ކުރާ ތަންތަނެވެ. އެ ތަނުން ޢާޢްމުކޮށް ކުރަން ނުޖެހޭ މަސައްކަތެއްގެ އިތުރު މަސައްކަތެއް ކުރުމަށް ކޯޓާ ހަވާލު ކުރުމަކީ އެ ކޯޓަށް ހުށައެޅިފައި ހުންނަ މަދަނީ މައްސަލަތަކަށް ވަގުތުދިނުމަށް ދަތި ކަމަކަށް ވެދާނެ އެވެ.\nއަންނަ އަހަރުން ފެށިގެން ކޯޓާ ފީ އެއްގެ ގޮތުގައި ދެހާސް ރުފިޔާ ދެއްކުމުން ދައުލަތުގެ އާމްދަނީ އިތުރުވެދާނެ އެވެ. އަދި ވަރކްޕަރމިޓް ފީއެއްގެ ގޮތުގައި މިހާރު މަހަކަށް ދައްކާ 250 ރުފިޔާ އިން 350 ރުފިޔާ އަށް ބޮޑު ކުރުމުން ވެސް ދައުލަތަށް ވަރަށް ބޮޑު އާމްދަނީއެއް ލިބޭނެ އެވެ. ކޯޓާގެ ފީ ބޮޑު ކުރުމާއި ވަރކް ޕަރމިޓްގެ ފީ ބޮޑު ކުރުމާއި ޤަވައިދާ ޚިލާފަށް ރާއްޖޭގައި މަސައްކަތް ކުރާ މީހުން މަދު ކުރުމާ މެދު ހުރި ގުޅުމެއް ވެސް ހޯދަން އުނދަގުލެވެ.\nކަމާ ބެހޭ އޮފީހުން އިޢްލާނު ކޮށްފައިވާ ފިޔަވަޅުތައް އަޅައިގެން ރާއްޖޭގައި ޤަވައިދާ ޚިލާފަށް އުޅޭ ބިދޭސިން މަދު ކުރެވޭނެ ކަމަކަށް ނުފެނެ އެވެ. އިޢްލާނު ކޮށްފައިވާ ފިޔަވަޅުތަކަކީ ބިދޭސީ މަސައްކަތު މީހުން ގެންނަން ބޭނުންވާ ފަރާތްތަކުން އިތުރަށް ފައިސާ ނެގުމުގެ ފިޔަވަޅެކެވެ. އަދި އެ މީހުންނަށް ހުއްދަ ހޯދުމުގެ ރާސްތާ ދިގު ކުރުމުގެ ފިޔަވަޅެކެވެ. އެ ފަރާތްތަކުގެ ނަޒަރުން ބަލާ ނަމަ އިތުރު ހުރަސްތަކާއި އިތުރު ހޭދައެއް ކުރަން ޖެހޭ ނޭ ފިޔަވަޅެ ކެވެ. ބިދޭސީން މަސައްކަތަށް ގެންނަ މީހުން ގެންނަނީ ގެންނަ ހިތަކުން ނެއް ނޫނެވެ. އެހެން ގޮތެއް ނެތިގެން ނެވެ. ބައެއް މަސައްކަތްތައް ކުރަން ދިވެހިން ނުލިބޭތީވެ އެވެ. ހާލަތު މަޖުބޫރު ކޮށްގެން ނެވެ. ބިދޭސިއަކު މަސައްކަތް ކުރުމަށް ދޭ މުސާރަ އާއި އެމީހެއްގެ ކެއުމާއި ހުރުމުގެ ޚަރަދާ އި، ވިސާ ފީ އާއި، ކޯޓާ ފީ އާއި ދެކޮޅު ޓިކެޓްގެ ފައިސާ އާއި އަދި ކުޑަ ފައިސާކޮޅެއް މުސާރަ އަށް އިތުރު ކޮށްގެން ވެސް ދިވެހިން މަސައްކަތަށް ނުލިބެ އެވެ. ދިވެހިން ކޮންމެހެން ވެސް މަސައްކަތުގައި ގެންގުޅެން ބޭނުންވާ މީހަކު، ކުރިން މި ދެންނެވުނު ބައިތައް މަހު މުސާރާގައި ޝާމިލު ކުރުމުގެ އިތުރުން މަސައްކަތުގައި ދެމިހުންނަ ކޮންމެ އަހަރަކު އޭނާ އަށް ދޭ މުސާރައިގެ ފަސް ޕަރސެންޓު އިތުރު ކޮށްގެން ވެސް ދިވެހިން ނުލިބޭ ކަމުގައިވެ އެވެ. މިހެންވުމާ އެކު މަސައްކަތް ކުރުމަށް މީހުން ހޯދަން ހާލަތު މަޖުބޫރު ކުރާ މީހުން ކޮންމެ ޚަރަދެއް ކޮށްގެން ވެސް ބިދޭސީން ގެންނާނެ އެވެ.\nކަމާ ބެހޭ އޮފީހުން، ބިދޭސީ މަސައްކަތު މީހުން ގެނައުމަށް ދައްކަން ޖެހޭ ވީސާ ފީ އާއި ކޯޓާ ފީ ވެސް އިތުރު ކުރެވިދާނެ އެވެ. ސިކިއުރިޓީ ޑިޕޮސިޓުގެ ގޮތުގައި ނަގާ ފައިސާ ވެސް އިތުރު ކުރެވިދާނެ އެވެ. ފީ ބޮޑު ކުރުމާއި، ޤަވައިދާ ޚިލާފަށް ރާއްޖޭގައި ދިރިއުޅޭ ބިދޭސީންނާ ހުރި ގުޅުމެއް ދެނެގަންނަން އަޅުގަނޑުމެން ނުކުޅެދެ އެވެ. ރާއްޖެ އަކީ ބިން ބޮޑު ސަރަހައްދަކާއި ބިމުގެ ގޮތުން ގުޅިފައި އޮތް ޤައުމެއް ނޫނެވެ. ރާއްޖެ އަށް މީހުންނަށް އެތެރެވެ ވޭނީ ކަނޑު މަގުން ނުވަތަ ވައިގެ މަގުން ނެވެ. ވައިގެ މަގުން އެތެރެ ވާ މީހުން ނަށް އެތެރެ ވެވޭނީ އެއަރޕޯޓުގެ އިމިގްރޭޝަނުގެ ތެރެއިން ނެވެ. ކަނޑުމަގުން އަންނަ ބޯޓުފަހަރު ބަނދަރު ކުރުމާ އެކު މީރުބަހުރު އެ ބޯޓުތަކަށް އަރައެވެ. އަދި އިމިގްރޭޝަނާއި ސަލާމަތީ ބާރުތަކުން ބޯޓާއި ބޯޓުން އަންނަ މީހުންނާއި ބެހޭ ޤާނޫނީ ރަސްމީ ކަންތައްތައް ނިންމަ އެވެ. ކުރިން މި ދެންނެވުނު ދެ ދޮރޯށީގެ ތެރެއިން ޤާނޫނާއި ޚިލާފަށް ބިދޭސީން އެތެރެ ވާނަމަ އެކަމުގެ ޒިއްމާ އުފުލަން ޖެހޭނީ ސަރުކާރުގެ ކަމާ ބެހޭ ފަރާތްތަކުން ނެވެ. މީގައި ވިސާފީގެ މައްސަލަ އެއް ނެތެވެ. ބައެއް ކުންފުނިތަކުން މަސައްކަތަށް ގެންނަ މީހުން، އެ ކުންފުނިތަކުން ތަފާތު ސަބަބުތަކާ ހުރެ ދޫކޮށްލިއަސް، އެ މީހުންގެ ވިސާގެ މުއްދަތު ހަމަވުމުން މުއްދަތު އިތުރު ނުކުރާ ނަމަ އެމީހުންގެ ކަންތައްތައް ބަލަހައްޓާ އޮފީހަށް އެކަން އެނގެން ވާނެ އެވެ. ފިޔަވަޅު އަޅަން ވާނެ އެވެ. ހޯދަން ކުރެވެން އޮތް މަސައްކަތެއް ކުރަން ވާނެ އެވެ. "ޤަވައިދާ ޚިލާފަށް އުޅޭ ....ގެ ނޫރައްދީނު އަބޫބަކުރު ތިން ދުވަހުގެ ތެރޭގައި މިތަނަށް ޙާޒިރު ވުމަށް އަންގަން" އިޢްލާނު ކުރުމަކީ، ނަމަކަށް ކަމެއް ކުރުމެވެ. ޤަވައިދާ ޚިލާފަށް ރާއްޖޭގައި އުޅޭ ބިދޭސީން ހޯދައި ފިޔަވަޅު އެޅުމަށް ކަމާ ބެހޭ އޮފީސްތަކުން ކަންތައް ކުރަނީ، ދޯނި ބާލަން ވަލުގައި ހިފަން އަތޮޅުވެރިން އެންގެވީމާ ކަންތައް ކުރާ ގޮތަށެވެ. އަތޮޅުވެރިން އެންގެވީ ވަލުގައި ހިފާށެވެ. ބާރު ލާކަށެއް ނޫނެވެ. ކުޑަ ކުޑަ ޤަވައިދަކުން ޤަވައިދާ ޚިލާފަށް އުޅޭ ހުރިހާ މީހުން އަވަހަށް ނޫނީ ލަހުން ދަލުގައި ޖެހޭނެ އެވެ. އަތޮޅުތަކަށް ނުވަތަ ރަށް ރަށަށް މަސައްކަތަށްދާ ބިދޭސީން އެ ތަނަކަށް ދިއުމާ އެކު ކައުންސިލް އޮފީހުގައި ރަޖިސްޓުރީ ކުރެވޭ ގޮތަށް ހަމަޖައްސައިގެން ނެވެ. އެ އިރުން ދެވަނަ އޮފީހަކުން ވެސް އެ މީހުންގެ ވިސާގެ މުއްދަތު ބެލޭނެ އެވެ. ބިދޭސީންގެ ކަންތައްތައް ބަލަހައްޓަން ހަވާލު ކުރެވިފައިވާ އޮފީސްތަކުގެ ވެރިންނަށް އެ މީހުންނާ ހަވާލު ކުރެވިފައި އޮތް މަސައްކަތް ނުކުރެވިގެން އެ މީހުންގެ މަޤާމުން އިސްތިޢުފާ ދިނުމަކީ އަޅުގަނޑުމެން ޝަޢުޤުވެރިވާ ކަމެއް ނޫނެވެ. އަދި އެ މީހުންގެ ވެރިން އެ މީހުންނަށް އެ މަސައްކަތް ނުކުރެވިގެން ވަޒީފާ އިން ދުރުކުރުމަކީ ވެސް އަޅުގަނޑުމެން އަހުމިއްޔަތުކަންދޭ ކަމެއް ނޫނެވެ. ހުސްވާ ޖާގަ އަށް އަޙްމަދު ނެތިއްޔާ އިބްރާހިމް އަންނާނެ އެވެ. ނޫން ނަމަ ތުއްތުކަލޯ އަންނާނެ އެވެ. އަޅުގަނޑުމެން ޝަޢުޤުވެރި ވަނީ ކުރަން އޮންނަ ގޮތަށް މަސައްކަތް ކުރުމުން ނެރެވޭ ނަތީޖާ އަށެވެ.


ސްޕޯރޓްސް ކައުންސިލަރގެ މަސައްކަތް ފައިނުގައި ފެށިގެން ކުރިޔަށް ދަނީ - R. Fainu Council\nސްޕޯރޓްސް ކައުންސިލަރގެ މަސައްކަތް ފައިނުގައި ފެށިގެން ކުރިޔަށް ދަނީ\nފައިނު ކައުންސިލް އިދާރާ 1:11 AM ޚަބަރު\nސްޕޯރޓްސް ކައުންސިލަރުގެ މަސައްކަތް ފައިނުގައި ފެށިއްޖެއެވެ.\nމިއީ، މިސަރުކާރުގެ ސިޔާސަތުގެ ދަށުން ކޮންމެ ރަށެއްގައިވެސް ސްޕޯރޓްސް ކައުންސިލަރެއް ހަމަޖައްސަވާ، ދުޅަހެޔޮ ހަށިހެޔޮ މުޖުތަމަޢުއެއް ބިނާކުރުމުގެ ގޮތުން ކުރިޔަށް ގެންދެވޭ ޕްރޮގްރާމްތަކެކެވެ. އެގޮތުން، މިރަށަށް ހަމަޖައްސަވައިދެއްވާފައިވާ ސްޕޯރޓްސް ކައުންސިލަރާއި މިކައުންސިލް ގުޅިގެން ކަސްރަތު ޕްރޮގްރާމެއް މިހާރު ވަނީ ފެށިފައެވެ. މިޕްރޮގްރާމް މިރަމަޟާން މަހުގެ ކޮންމެ ދުވަހެއްގެވެސް ރޭގަނޑު 9:45 ން 11:00 އަށް ބަނދަރު ސަރަޙައްދުގައި ކުރިޔަށް ދާނެއެވެ.\n16 މެއި 2019 ގައި ފެށި މިޕްރޮގްރާމަށް ދެޖިންސްގެ ގިނަ ބައެއްގެ ތަރުޙީބެއް އަންނަނީ ލިބެމުންނެވެ.\nސްޕޯރޓްސް ކައުންސިލަރގެ މަސައްކަތް ފައިނުގައި ފެށިގެން ކުރިޔަށް ދަނީ Reviewed by ފައިނު ކައުންސިލް އިދާރާ on 1:11 AM Rating: 5


Mashvaraa Kureveynee Idhikolhu Leader Akee Kobaikan Saafuvumun: Raees Nasheed - Vaguthu\nމަޝްވަރާ ކުރެވޭނީ އިދިކޮޅު ލީޑަރަކީ ކޮބައިކަން ސާފުވުމުން - ރައީސް ނަޝީދު\n1 ހަފްތާ ކުރިން ( ޖުލައި 30, 2020 )\nއިހުލާސްތެރި އިދިކޮޅު ލީޑަރު ސާފުކޮށް، ސަރުކާރާއި އެކު މަޝްވަރާކުރަން އިދިކޮޅު ފަރާތްތަކުން އަންނަން ޖެހޭ ކަމަށް އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nސިޔާސީ ޕާޓީތަކާއި އެކު ސަރުކާރުން މަޝްވަރާކުރުމާއި މެދު ދެކެވަޑައިގަންނަވާގޮތް ހާމަކުރައްވާ ރައީސް ނަޝީދު ރޭ ވިދާޅުވީ، އިދިކޮޅު ފަރާތްތަކާއި އެކު މަޝްވަރާކުރަން ފުރުސަތު އޮތްކަން ރައީސް އިބްރާހިމް މުހައްމަދު ޞާލިހު ހާމަކުރެއްވުމުން އެކަމަށް ވަރަށް ބޮޑަށް މަރުޚަބާ ދަންނަވާފައިވާނެ ކަމަށެވެ.\nރައީސް ޞާލިހުއަކީ ހުދުމުހުތާރުކޮށް އެއްވެސް ކަމެއް ނިންމަވާނެ ބޭފުޅެއް ނޫންކަމުގެ ޔަޤީންކަން އޮތްކަމަށް ވެސް ރައީސް ނަޝީދު ވިދާޅުވިއެވެ. އިހުލާސްތެރި އިދިކޮޅު ލީޑަރަކީ ކޮބައިކަން ސާފުވާން ޖެހޭ ކަމަށާ، އެ ލީޑަރުގެ ކެބިނެޓަކީ ކޮބައިކަން ވެސް އެނގެން ޖެހޭ ކަމަށް އެމަނިކުފާނު ވިދާޅުވިއެވެ.\n"އެ ނިޒާމަށް ދިއުން އެއީ އަޅުގަނޑުމެން އެދޭކަމެއް. އަދި އަޅުގަނޑުމެން މަސައްކަތްކުރަމުންދާނެ ކަމެއް. އަޅުގަނޑު ރައީސުލްޖުމްހޫރިއްޔާއަށް ވަރަށް ބޮޑަށް މަރުޚަބާ ދަންނަވަން. އަޅުގަނޑަށް އެނގޭ ރައީސުލްޖުމްހޫރިއްޔާގެ ވިސްނުންފުޅަކަށް ނުވާނެކަން ހުދުމުހުތާރު އެއްވެސް ކަމެއް ކުރެއްވުން. އަޅުގަނޑަށް ކަށަވަރު ރައީސުލްޖުމްހޫރިއްޔާ އަށް އެނގިވަޑައިގަންނަވާނެކަން، މަޝްވަރާކޮށްގެން ނޫންގޮތަކަށް ކަންކަން ކުރިއަށް ނުގެންދަން." ރައީސް ނަޝީދު ވިދާޅުވިއެވެ.\nއިހްލާސްތެރި އިދިކޮޅު ލީޑަރަކީ ކޮބައިކަން ސާފުކޮށްދިނުމަށް ރައީސް ނަޝީދު އެދިވަޑައިގެންނެވިއިރު އިދިކޮޅު ޕީޕީއެމް އާއި ޕީއެންސީން ބުނާ ގޮތުގައި އިދިކޮޅު ލީޑަރަކީ ކުރީގެ ރައީސް އަބްދުﷲ ޔާމީނެވެ. ނަމަވެސް އެމަނިކުފާނު ޖަލު ޙުކުމެއް ތަންފީޒު ކުރައްވަމުން ގެންދަވާތީ ޤާނޫނީ ގޮތުން ބަލާއިރު ސިޔާސީ ޕާޓީއެއްގެ ރައީސް ކަމުގެ ޝަރުތު އެމަނިކުފާނުގެ ކިބައިގައި މިހާރު ހަމައެއް ނުވެއެވެ. އިދިކޮޅު ފަރާތްތައް މިހާރު ލީޑް ކުރައްވަނީ ޕީއެންސީގެ ނައިބު ރައީސް އަބްދުލްރަހީމް އަބްދުﷲ (އަދުރޭ) އެވެ.\nރައީސް ނަޝީދު މިފަދައިން ވިދާޅުވެފައި ވާއިރު، ރާއްޖޭގެ މިނިވަން ކަމަށް 55 އަހަރު ފުރުމުގެ މުނާސަބަތުގައި ދިވެހި ގައުމާ މުހާތަބް ކުރައްވައި ރައީސް ޞާލިހު ވިދާޅުވީ ސިޔާސީ ކަންކަމުގައި ހިޔާލު ތަފާތުވިޔަސް، ގައުމުގެ އެންމެ މަތީ މަސްލަހަތާ ގުޅޭގޮތުން އެންމެން އެއްބަސް ވާންޖެހޭ ކަންކަން ހުންނާނެ ކަމަށެވެ.\nރައީސް ވިދާޅުވީ، ކޮންމެ ކަމަކީ، ސިޔާސީ ވާދަވެރިކަމުގައި ބައިބައިވުމަށް ފުރުސަތު ދެވޭ ކަމަކަށް ހެދުމަކީ ރަނގަޅު ކަމެއް ނޫން. ކަމަށާ، އެފަދަ ކަންކަމުގެ ސަބަބުން ގެއްލުން ލިބެމުންދަނީ ހުރިހާ ރައްޔިތުންނަށް ކަމަށެވެ.\nއަދިސަރުކާރާ އެކުގައި މަސައްކަތް ކުރައްވަން ފެއްޓެވުމަށް، ހުރިހާ ސިޔާސީ ބޭފުޅުންގެ މަޝްވަރާ އަށް މަރުހަބާ ދަންނަވާ ކަމަށް ރައީސް ވިދާޅުވިއެވެ.\nރައީސްގެ އެ ވާހަކަތަކާއި ގުޅިގެން، ސަރުކާރާ އެކީގައި މަޝްވަރާ ކުރެއްވުމަށް ރައީސް އިބްރާހިމް މުހައްމަދު ޞާލިހު، ހުރިހާ ސިޔާސީ ބޭފުޅުންނަށް ގޮވާލެއްވި ނިޔަތާ މެދުގައި ސުވާލު އުފެދޭ ކަމަށް އިދިކޮޅު ޕީއެންސީގެ ނައިބު ރައީސް އިބްރާހިމް ޝުޖާއު ވަނީ ވިދާޅުވެފައެވެ.\nއެމްޑީޕީގެ ހަތަރު ކެންޑިޑޭޓެއް ނަން އަނބުރާ ގެންގޮސްފި\nނަޝީދުގެ ނުރުހުން އަމީރަށް: ދަރަނި މެނޭޖް ކުރަނީ ރަނގަޅަކަށް ނޫން!\nޖުލައި 30, 2020 08:44\nކަލެއަކީ ހޭބުރާންތިވެފަ އަބަދު ހަމާގަ ހުންނަ މީހެއްނޫން ކަލޭކޮންވާހަކައެއް ދެއްކޭނީ.\nޖުލައި 30, 2020 13:07\nމިހަރަ ބުރާންޗަ ކަލެޔަކީ ޓެރަރިޒަމްގެ ދައުވާ ސާބިތުވެ މީހަކު ވަގށް ނެގާން 12އަހަރުގެ ޖަލު ހުކުމެއް އިއްވާފަވާ އަދި ހުކުމަށް ފިލާގެން އުޅޭ ގައިދީއެއް ގާނުނާ ހިލަފަށް ރޯ އިބުރާހިމް ކަލޭ މިނިވަން ކޮށްފަ ތިހިރީ އެ ހުކުން ކަލޭ ޖަލުގެ ތޭރި ތަކުގެ ތެރޭ އަދި އޮންނަން ޖެހޭނެ މިވެރިކންބަދަލް ވަދުވާ ފުވަހު ކަލޭ ހިލި ހިލާ އަޅުވަގެން ޖަލަށް ގެނގާނެ އަނގަވަހުރޭ ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްް ﷲ އިރާދަ ކުރެއްވިއްޔާ ކަލޭ ޖަލުގަ އޮންނަތަން ދިވެހިރައްޔިތުންނަށް ވަރަށް އަވަހަށްދައްކަވާށި އާމިން ްްްްްްްްްްްްްްްްްްްްްްްްްްްްްްްްްްްްްްްްް\nޖުލައި 30, 2020 08:46\nކަލޭ ތީކާކު ހިނދުކޮޅު އައިސް ހުންނައިރު ރައީސް\nޖުލައި 30, 2020 09:08\nމީނާ އަކީ ކާކު؟ ކޮން ހައިސިއްޔަތަކުން؟ އިދިކޮޅާ ވާހަކަ ދައްކަން އުޅެނީ ސަރުކާރުން ! އެއީ ރައީސުލް ޖުމްހޫރިއްޔާ ކުރާކަމެއް! އެއްވެސް ހާލަތެއްގަ އެމްޑީޕީ އަކާ ނުވަތަ މަޖުލީހަކާ ވާހަކަ ދައްކާކަށް ނޫޅޭ! ރައްޔިތުންގެ މަޖުލީހުގެ ސައިޒު އޮޅިއްޖެ! މަޖުލީހުގެ ރައީސް ކިޔަސް އަސްލު މަޖުލީހުގެ މުގައްރިރު! އެއްވެސް ހާއްސަ ބާރުތަކެއް އޮންނަ މީހެއްނޫން!! ދެން ސައިޒު އޮޅިގެން ކޮންމެ ކަމެއްގެތެެރެއަށް އެބަ ބޭނިގަނޭ! ތިންބާރު ވަރަށް ސާފުކޮށް ވަކިވެއްޖެ އެއްނުން!!\nޖުލައި 30, 2020 09:13\nކާލޭމެން ވަގައްނަގާގެން ޖަލައްލާގެން އުޅޭ ރައީސް އަބދުﷲޔާމީން އަކީ ރާއްޖޭގެ އިދިކޮޅު ލީޑަރު އިނގޭ ހަމާގަ ހުންނަމީހަކައް އެނގޭނީ ކަލޭތީ ހަމާގަ ހުންނަމީހެއްނޫން ކަން ދިވެހި ގިނަރައްޔިތުންނައް އެނގޭ.\nޖުލައި 30, 2020 13:32\nގިނަރައްޔިތުންނެއް ނޫން ހުރިހާ ރައްޔިތުންވެސް ދަނޭ ބައެއް މީހުން ނުދަންނަ ކަމަށް ހަދައި ގެން އުޅެނީ އެމީހުންނަކީ މީނާ ގެ ސަޕޯޓަރުން\nޖުލައި 30, 2020 09:18\nމީނައެއް ނޫންތަ އިދިކޮޅަކީވެސް ހުރިހާ އެއްޗަކީވެސް.. މަމޮޅު !!!\nޖުލައި 30, 2020 09:28\nސަރުކާރުން މަޝްވަރާ ކުރަން އެދޭއިރު މަޖިލިހުގެ ރައީސް އަކަށް ފާޑެއް ނުކިޔޭނެ. ހުދުމުހުތާރު ވެރިޔަކީ މަޖިލިހުގެ ރައީސް. ސަރުކާރު އެއީ ވަކި ބާރެއް. ޖުޑިޝަރީ އެއީ ވަކި ބާރެއް. އެކަމަކު ވެސް ނަޝީދުގެ ދެފައި މުޅި ގައުމުގަ. މައުމޫނުގެ ވެރިކަމަށް ފާޑުކީ މީހާ ނިއަދު އެ އުޅުއްވަނީ ހަމަ އެގޮތަށް ހުދުމުހުތާރު ކޮށް.\nޖުލައި 30, 2020 09:35\nލެފްޓް ވިންގް އަދި ށެޑޯ ކެބިނެޓަކީ ޕާލިމެންޓަރީ ސިސްޓަމްގެ ޓޫލް ތަކެއް، ރާއްޖޭގައި އަދި އޮތީ ރިޔާސީ ނިޒާމެއް.\nޖުލައި 30, 2020 09:43\nރާ އްޖޭގަ ހުރި ހަމަ އެކަނި އިހުލާސްތެރި އިދިކީލަ ލީޑަރަކީ ކަލޭ..ރާ އްޖޭގަ ހުރި ހަމަ އެކަނި މޮޅުވިސްނޭ މީހަކީވެސް ހަމަ ކަލޭ..ރާ އްޖޭގަ ހުރި ހަމަ އެކަނި އެންމެ މޮޅު ދީން ދަންނަ މީހަކީވެސް ހަމަ ކަލޭ. ރާ އްޖޭގަ ހުރި ހަމަ އެކަނި ރަ އީސަކީވެސް ހަމަ ކަލޭ.. ރާ އްޖޭގަ ހުރި ހަމަ އެކަނި މޮޅު ފަނޑިޔާރަކީވެސް ހަމަ ކަލޭ..ތީވާ މޮޅުމީހެ އް..\nޢަހުމަދު ނަސީރު ހަސަން\nޖުލައި 30, 2020 09:46\nނުބައި ނުލަފާ ކަލޭގެ ބަލާވެރިކަމުން މިގައުމު ސަލާމަތްވާނެ ދުވަހެއްގެ އިންތިޒާރުގައި މިހާރު ރައްޔިތުން ތިބީ. އަދި މިކަލޭގެ އަގާގަ ހައްދުޖެހޮމައްވެސް ރައީސައްގޮވާލަން\nޖުލައި 30, 2020 09:47\nމި އިގަގމުގާ ރަަ އީސްް ގިނަކަމުން ވާނު ވާނޭގެ\nބޮލަށް ބޮން އަޅާފައި ހުރި ވާނުވާ ނޭނގޭ ބުރާންޗަކަށް އެނގޭނެ އެއްވެސް އެއްޗެއް ނޯންނާނެ. އިދިކޮޅު ލީޑަރަކީ ކާކު ކަން ނޭނގޭ ނަމަ އަދި މަޝްވަރާ ކުރެވޭނީ އިދިކޮޅު ލީޑަރަކީ ކާކު ކަން ސާފު ވެގެންނޭ ބުނާއިރު ދެން ދުވާލު ދެ ދަޅައަށް މަޝްވަރާ އަށް އަންނާށޭ ތިޔަ ގޮވަނީ ކާކަށް ؟\nޖުލައި 30, 2020 09:54\nތީހަމަ އިގަ އި ހުންނަމީހެ އްނޫންތާ ނޭގޭނެ ބުރާންތި ވެފަހުންނަ މީހަކަށް އެގޭނެ ކަމެ އް ނޯންނާނެ އިންތިޚާބު އޮންނަ އިރު އެގޭނެ ރަތްޔަތުން އެންމެ ލޯބިވާވެރި އަކީކާކުކަން ހޭވެރިކަން ވާނީ އެހާހިސާބުން އިންތިޒާރު ކޮށްލާ އިސްތި އުފާދިން ހާލަތަށްނުދި އުން އެދެން\nޖުލައި 30, 2020 10:01\nމީތަ ގަ އުމުގެ ރަ އީސަކީ މަޝްވަރާ ކުރާވާހަކަ މިދަ އްކަނީ ބަލަ މަޖް ލިސްގެރަ އީސާ ފޭބި ރަ އީސަކާ މަޝްވަރާ ކުރާކަށް ބަޔަކު ނޫޅެޔޭ ދަލު ބޭރުން ޖެހުނަސް ބޮޑުވަރު އަމި އްލަޔަށް އިހްސާސް ކުރެވެނީ ދޮ އްތަ މިހާރުވެސް ގަ އުމުގެ ރަ އީސަކީ ތިމާ މީހާޔޭ\nޖުލައި 30, 2020 10:06\nއިދިކޮޅު ލީޑަރު އެހެރީ ފެންނަން. ޕީއެންސީގެ ރައީސް އަބްދުއްރަހީމް އެހެރީ ފެންނަން. މަޝްވަރާއަށް ދާން ގޮވާލީމާ ސިޓީ ފޮނުވީމާ ދާނަމޭ އެބުނަނީ. ޕާޓީއެއްގެ ވެރިޔާ، ރައީސް އަބްދުއްރަހީމް އެ ޕާޓީގެ ލީޑަރަށް ނުވާނެ ގޮތެއް ބުނެދީބަލަ!\nޖުލައި 30, 2020 10:08\nމަނިކުފާނު! މަނިކުފާނު ތިޔަ ދަނީ ބޮޑުވަޒީރުކަން ކުރައްވަމުން!\nޖުލައި 30, 2020 10:14\nބަލަ ބުއްޅަބޭ ކަލޭ ތިހެން ބުންޏެއްނޫން މަޖިލީހުގަ ރައީސް ދެއްވި ބަޔާނަށް ޖަވާބުދެވޭނީވެސް ލީޑަރު އެގިގެންނޭ! ޖެހިގެން އައިދުވަހު އޭދަފުށީ މެމްބަރަކީ ލީޑަރޭ ބުނެދިނީ ކާކު؟ ކަލޭ ޖަލުގަ އޮއްވާ ކަލޭގެ ފަރާތުން ވާހަކަ ދެއްކީ ކާކު؟ ކޮންލީޑަރެއް!\nޖުލައި 30, 2020 10:19\nޢިދިކޮޅުލީޑަރު ކަލެއައްދައްކާނީމަގުމަތިން ، ކަލެވެސްހެދީއެހެން ކަލޭމެނައް ރައްޔަތުންނައްކޮއްދެވެނީ ކޮންކަމެއް އަގަތިހުޅުވަނީ\nހޭބަޔެއ އް ފަހެމީހަކު ނުވާނެ\nޖުލައި 30, 2020 10:27\nތިޔަކަހަލ ދެއުޅި އެއްނުވާ މޮޔައިންނަށް ކިޔަނީ އަނބިމޮޔަ.\nއަދިވެސް ތި ހުރެވެނީ ރައިސުލް ޖުމޫރިއްޔާކަމަށް ހީވަނީތޯ. ތިޔައީ ފައްކާ އަނބިމޮޔައެއް.\nޖުލައި 30, 2020 10:49\nމީނަ މިއިންނަނީ ހަމައިން ނެއްޓި ގާދޫ ކޮލުންވެސް ނެއްޓި އިންޑިއާ ސަރަހަށްދުގަ ކަލޯ ބުރާންޗާ އިދިކޮޅުލީޑަރު އެއިނީ ޖުޑިސަރީއަށް އަތްބާނާގެން ޖަލުގަ ސާފުތޯ ސާފުނުވަންޏާ ސާފުތެޔޮކޮޅެއް ބަށްލަވާ.\nޖުލައި 30, 2020 10:59\nކަލޯ އަންނީ ކަލޭ އެކަނި ގައުމުކައި ހުސްކޮއްބަލަ އިތުރުމީހެކޭ ކިޔައިގެން ހިތައްއެކައްޗެއްވެސް ނާރުވާ.\nޖުލައި 30, 2020 11:05\nއޭމިހެރަ ބޯބީތާ ކަލެއަކައްނޭގޭތަ ދިވެހިބަހެއް އަދިކޮޅޮލީޑަރަކީ މިގައުމުގެތަރައްގީގެބާނީ ލޮބުވެތި ރ.ޔާމިން މިހެރަބޯގަޅިއާ\nޖުލައި 30, 2020 11:12\nދެލޯ ދުއްމާރިއެއްހެން ހަދާގެން މައިކްތައް ކުރިމަތީ ބަހައްޓާގެން އުލުނަކަސް ކަމަކުނުދާނޭ\nޖުލައި 30, 2020 11:20\nހަމާގަ ތިބޭމީހުނަން ދޮ ވާނުވާ އެގޭނީ ހަމަ ބުއްދި ފިލާފައިވާ މީހުން ގޮވާމީކޮސް އެހެއްވެ މި މީހާ އެހާ ކޮސްގޮވަނީ\nޖުލައި 30, 2020 11:29\nހަމާގަ ނުހުންނަ މީހަކަށް އިދިކޮޅު ލީޑަރާއި އެއްކޮޅު ލީޑަރެއް ނޭންގޭނެ. އަބަދު ގަހުގަ ހުންނަ މީހަކަށް އެނގޭނެ އެކަށްޗެއްވެސް ނޯންނާނެ\nޖުލައި 30, 2020 11:34\nއިދިކޮޅުލީޑަރަކީކާކުކަން ކަލެޔައް އެގެޖެހޭތަ ކަލޭތީކާކު ބުއްޅަބޭ ކަލޭގެ ސައިޒުގަ ކަލޭއުޅެބަލަ މި ވަގުތު ގައުމުގެ ރައީސެކޭ ކިޔާގެން ހުންނަނީ އިބުރާހީމު ކަލޭނޫން\nޖުލައި 30, 2020 11:38\nއިންސާފެއްނެތި މި ޤައުމު ހިންގަން އަންގާ ރައީސް އެމްއެމްޕީއާރުސީގެ މައްސަލަ ބަލަން ނުކެރިގެން އުޅޭ ރައީސް\nޖުލައި 30, 2020 11:56\nއިލެކްސަން ކޮމިސަނުގަ އޮންނާނެ ތި މައުލޫމާތު. ސަރީފަށް ފޯނެއް ޖަހާލަބަ!\nލިޔަން ކިޔަން އެނގޭތަ؟\nޖުލައި 30, 2020 12:13\nހައްދަވައި ބޮޑު ކުރެއްވި ރަސްކަލާކޮ އިދިކޮޅު ސިޔާސީ ޕާރޓީ ތަކާއި މަޝްވަރާ ކުރަން ޖެހޭ މީހަކު އެނގިހުރެ އެކަމާއި ކެނެރީގެ ނަޝީދު އިންކާރު ކޮށް އެކަމަށް ހުރަސް އަޅާތީވެ އޭނާއަށް މިއަދު ދެއްވާފައިވާ ސިޔާސީ ބާރާއި ހަކަތަ އޭނާ އަތުން އަނބުރާ ގެންދަވާ އޭނާ މިބިންމަތީގައި ސިޔާސީ ގޮތުން އެއްވެސް އާރެއް ބާރެއް ނެތް މީހަކަށް ހައްދަވާ މިހާރު ކަކާގެ އާއިލާ ބޭފުޅުން ތިއްބެވި ގޮތަށް އޭނާ ރާއްޖޭގެ ސިޔާސީ މައިދާނުން އެއްފަރާތް ކޮށް އޭނާ އަށް ރާއްޖޭގެ ސިޔާސީ މައިދާނުގައި ދުވަހަކު ވެސް މަސައްކަތް ނުކުރެވޭނެ ގޮތް މެދުވެރިކުރައްވާދޭންވެ އަޅަމެންގެ މިދުއާ އިޖާބަ ކުރައްވާނދޭވެ...\nޖުލައި 30, 2020 12:14\nކަލެއާ މަޝްވަރާކުރާ ވާހަކަ މީހަކު ދެއްކީތަ؟ ސަރުކާރާ މަޝްވަރާ ކުރާ ވާހަކަ ދައްކަނީ. އެކަން ކުރެވޭނީ ދިވެހިންގެ ސަރުކާރެއް ގާއިމު ވުމުން. ބީޖޭޕީ ކުޑަ ސަރުކާރަކާ ދިވެހިންނަކާ ކީކީ.\nޖުލައި 30, 2020 12:21\nރައީސް ޔާމީން ނުހައްގުން ޖަލަށް ގަޅާލީ ރައީސް އިބޫ އާއި ކެނެރީގެ ނަޝީދުގެ ނުބައި ރޭވުން ތަކުންނޭ އެމެން އެގޮތަށް ކަން ކޮށްފައިވާތީވެ އެމްޑީޕީގެ ވެރިކަމަކީ މިރާއްޖެ ދުށް އެންމެ ނާކާމިޔާބު ވެރިކަން ކަމުގައި ހައްދަވާދޭންވޭ އަދި އެބައިމީހުންނަށް ބާރު ލިބުމުން ބާރުގެ ބޭނުން ނަހަމަ ގޮތުގައި ކުރަމުންދާތީވެ އެބައިމީހުން ނަކީ ވެރިކަން ކުރުމަށް ނުކުޅެދޭ ބަޔަކަށް ވެ އަދި އެބައިމީހުންނަށް ވެރިކަން ކުރަން ނުކުޅެދި އެބައިމީހުން އަމިއްލަ އަށް ގަނޑުކޮށް ވަޒީރުންގެ މަޖްލީހާއި މަޖްލީހުގައި ތިބި އެމްޑީޕީ މެމްބަރުންގެ ތެރޭގައި ތިބި މުނާފިގު އުސޫލުން ކަން ކުރާ އެންމެން އަމިއްލަ އަށް ފެނިގެން އިސްތިއުފާ ދޭނެ ގޮތް މެދުވެރިކުރައްވާދޭންވެ މެދުވެރިކުރައްވާމެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ މެދުވެރިކުރައްވާދޭންވެ\nޖުލައި 30, 2020 12:22\nސަރުކާރު ހިންގަން ރައީސާށް އެންމެ އުނދަގޫވަނީ މަޖްލީސްގެ ރައީސް އާއީ އެނާގެ އައުވާނުންގެ ސަބަބުން! އެމީހުން ނިސަބަތް ވަނީ އެމްޑީޕީއަށް! އެހެންވީމާ އިދިކޮޅަކީ ކަލޭމެން ނޫންތޯ!\nޖުލައި 30, 2020 12:54\nމިހާރު މިދިވެހިރާ އްޖޭގެ ރަ އީސަކީ ކާކުކަން ބުނެދީފާނަން ތޯ؟\nޖުލައި 30, 2020 13:30\nމަޝްވަރާ ކުރަން އެ އުޅެނީ ދިވެހި ސަރުކާރާ ކަމެއް އަދި މިނިވަން މުއަްްސަސާ އަކާ ކަމެއް ނޭގުނު.\nޖުލައި 30, 2020 13:31\nޖުލައި 30, 2020 14:36\nކާކު ކަ ލެޔާ ވާހަކަ ދައްކަން އުޅެނީ.\nޖުލައި 30, 2020 14:55\nއެދުރުކަލޭފާނު ފަށައިފި ދޯ...މީނަ ބޭނުންވަނީ ކޮންމެދުވަަކުވެސް މީނަގެ ހެޑްލައިނެއް ނޫސްތަކުގައި ޖަހަން\nޖުލައި 30, 2020 14:58\nކޮމެންޓު ތަކުން އެގެނީ މަނިކުފާނައް ރައްޔިތުންގެ އޮތް ތާއިދު މީވަރައް ވާހަކަ\nޖުލައި 30, 2020 15:05\nހޭބައްޔާ އިދިކޮޅު ލީޑަރަކީ ރ ޔާމީން. ނުހައްގުން ޖަ ލުހުކުމެއް ކުރުމަކުން އެމަނިކުފާނުއަށް ސަޕޯޓް ކުރާރައްޔިތުންނައް އެމަނިކުފާނައް އޮތްސަޕޯޓް ގެއް ލުވާ ލެވޭނެ ކަމުގެ އުންމީދުކުރެވިގެން ތިޔަހެން އެހުމަކުން އެހެންޖަވާބެއް ނު ލިބޭނެ. އަދިވެސް މިބުނަނީ އިދިކޮޅު ލީޑަރަކީ ހަމަ ރ .ޔާމީން. އިރާދަކުރެއްވިއްޔާ 2023 ވަނައަހަރު ރިޔާސީ އިންތިހާބު ކާމިޔާބު ކުތައްވާނީ ރ ޔާމީން. ދެން ލަ ލަ ލާ.\nޖުލައި 30, 2020 17:43\nބަލަ ކަލެޔަކާ މަޝްވަރާކުރާކައް ބަޔަކުނޫޅެ. ބޭނުންވަނީ ރައީސާ މަޝްވަރާކުރަން. މޮޔަޔާ.


LF Futsal Cup 2021 fashaifi\nއެލްއެފް ފުޓްސަލް ކަޕް 2021 ފަށައިފި\nހުޅުމާލޭގެ ޖަމުޢިއްޔާއަކުން އިންތިޒާމްކޮށްގެން މިހާތަނަށް ބާއްވާ އެންމެ އަގުބޮޑު މުބާރާތްކަމަށްވާ "އެލްއެފް ފުޓްސަލް ކަޕް 2021" ފަށައިފިއެވެ.\nކޮވިޑް-19ގެ ސަބަބުން މުބާރާތް ކުރިއަށްގެންދިއުން މަޑުޖެހިފައި އޮތުމަށްފަހު ރޭ މުބާރާތް ފަށާފައިވަނީ ބްރަދާސް އޮފް ދަ ގްރާންޑޭ އެސްސީ އަދި ޓީމް އެންއެސް ރޯމާގެ މެދުގައި ކުޅެވުނު ފޯރިގަދަ މެޗަކުންނެވެ. ރޭ އެކަނިވެސް މި މުބާރާތުގެ ހަ މެޗު ކުޅެވުނެވެ.\nމޯލްޑިވްސް ޔޫތު އަދި ހުޅުމާލެ ޔޫތު މޫވްމެންޓްއިން އިންތިޒާމްކޮށްގެން ބާއްވާ މި މުބާރާތުގެ ފަރާތުން ވަނީ ބައިވެރިވި ޓީމުތަކަށް، ޖުމްލަ 40،000 ރުފިޔާ ސްޕޮންސަރުންގެ އެހީގެ ގޮތުގައި ފޯރުކޮށްދީފައެވެ. މިކަމާއި ގުޅޭގޮތުން މަޢުލޫމާތުދެމުން އެލްއެފް ފުޓްސަލް ކަޕް 2021 ހިންގާ ކޮމެޓީގެ ޗެއާމަން ޙަސަން ޝަހީދު ވިދާޅުވީ، ޒުވާނުންގެ ކުރިއެރުމަށް ބާއްވާ މިފަދަ ކަންތައްތަކަށް ކުންފުނިތަކުންނާއި ސަރުކާރުގެ ވުޒާރާތަކުން އެހީވުމަކީ ވަރަށް މުހިންމު ކަމެއްކަމަށެވެ.\nއެގޮތުން މި މުބާރާތަށްވެސް ސަރުކާރުގެ ކުންފުނިތަކުންނާއި ވުޒާރާތަކުގެ ފަރާތުން ބޮޑު އެހީތެރިކަމެއް ލިބިފައިވާކަމަށް އެބޭފުޅާ ވަނީ ފާހަގަކުރައްވާފައެވެ. އަދި މުބާރާތުގެ މެއިން ސްޕޮންސަރކަމަށްވާ އާރްޑީސީ އަދި ދެންހުރި ސްޕޮންސަރުންނަށްވެސް ވަރަށް ބޮޑަށް ޝުކުރު އަދާކުރާކަމަށް ޝަހީދު ވަނީ ވިދާޅުވެފައެވެ. އަދި މުބާރާތް ބޭއްވުމަށް ހުޅުމާލޭ ދާއިރާގެ މެންބަރު ޢަލީ ނިޔާޒު ވެދެއްވި އެހީތެރިކަންވެސް ޝަހީދު ވަނީ ފާހަގަކުރައްވައި، ޝުކުރު އަދާކޮށްފައެވެ.\nއެލްއެފް ފުޓްސަލް ކަޕްގެ ޗެމްޕިއަން ޓީމަށް 50،000 ރުފިޔާ ދިނުމަށް ވަނީ ހަމަޖެހިފައެވެ. އަދި ރަނަރަޕް ޓީމަށް 25،000 ރުފިޔާވެސް ދޭން ވަނީ ނިންމާފައެވެ.\nމި މުބާރާތުގެ އޮފިޝަލް މީޑިޔާ ޕާޓްނަރަކީ "ވޮއިސް" އެވެ.


TikTok In Vidhaali Shifa MNP Ah Soi Koffi - Vaguthu\nޝިފާ އެމްއެންޕީ އަށް ސޮއިކުރުމަށް ފަހު ފޯމް، ޕާޓީގެ ރައީސް ނާޒިމްއާ ހަވާލު ކުރަނީ. --- ފޮޓޯ: އެމްއެންޕީ\nރާއްޖޭގައި ކުރިއަރަމުން އަންނަ ފިލްމީ ތަރި މަރިޔަމް ޝިފާ މޯލްޑިވްސް ނެޝަނަލް ޕާޓީ (އެމްއެންޕީ) އާ ރޭ ގުޅިއްޖެއެވެ.\nޓިކްޓޮކުން ދިވެހި އެތައް ބައެއްގެ މަގުބޫލުކަން ހޯދި ޝިފާ އެމްއެންޕީއާ ގުޅުނީ އެމްއެންޕީގެ ޔޫތު ވިންގުގެ ފަރާތުން "ނޫކަށި ލައުންޖް" ނަމުގައި ޒުވާނުންނަށް ހާއްސަ ލައުންޖެއް ހުޅުވުމަށް ބޭއްވި ރަސްމިއްޔާތަށް ފަހުއެވެ. މި ލައުންޖް ހުޅުއްވައި ދެއްވީ ޕާޓީގެ ރައީސް އަދި ރައްޔިތުންގެ މަޖިލިހުގެ ދަނގެތި ދާއިރާގެ މެމްބަރު މުހައްމަދު ނާޒިމެވެ. މި ރަސްމިއްޔާތުގައި އެމްއެންޕީގެ ލީޑަޝިޕްގެ އިސް ވެރިން ވެސް ބައިވެރިވެވަޑައިގެންނެވިއެވެ.\nއެމްއެންޕީން ބުނީ މުނިފޫހިފިލުވުމުގެ ދާއިރާގައި ހަރަކާތްތެރިވާ ޒުވާން ފަންނާނެއް ކަމަށްވާ ޝިފާއަކީ އެމްއެންޕީގެ ލައުންޖް ހުޅުވުމަށް ފަހު އެ ޕާޓީ އަށް ސޮއިކުރި ފުރަތަމަ ޒުވާނާ ކަމަށެވެ. ޝިފާ ޕާޓީ އަށް ސޮއިކުރި ފޯމް ހަވާލު ކުރީ ޕާޓީގެ ރައީސް ނާޒިމްއާއެވެ.\nނާޒިމް އާއި އެމްއެންޕީގެ އިސް ބައެއް ބޭފުޅުން ކެރަމް ކުޅުއްވަނީ. --- ފޮޓޯ: އެމްއެންޕީ\nމާފަންނު ވެސްޓްޕާކް ސަރަހައްދު ކައިރިން، ހަވީރީ ހިނގުމުގައި ހުޅުވި މި ލައުންޖަކީ ޒުވާނުން އެއްތަނަކުން ބައްދަލުވެ ޕްލޭ ސްޓޭޝަން، ރާޒުވާ އަދި ކެރަމް ފަދަ އެކިއެކި ކުޅިވަރުތައް ކުޅެވޭނެ އިންތިޒާމް ހަމަޖެހިފައިވާ ޒުވާނުންގެ ލައުންޖެކެވެ.\nނާޒިމް ރޭގެ ރަސްމިއްޔާތުގައި ވާހަކަ ދައްކަވަނީ. --- ފޮޓޯ: އެމްއެންޕީ\nމިލައުންޖް ހުޅުވައިދެއްވުމަށްފަހު ޕާޓީގެ ރައީސް ނާޒިމް ދެއްކެވި ވާހަކައިގައި އެމްއެންޕީއަކީ ޒުވާނުންގެ ޕާޓީއެއްކަމަށާއި، އެމްއެންޕީގެ އަމާޒަކީ ފުދުންތެރި ޒުވާނުންތަކެއް އުފެއްދުން ކަމުގައި ވިދާޅުވިއެވެ. އަދި ޒުވާނުންނަކީ ދިވެހި މި ގައުމުގެ މުސްތަގްބަލްކަމަށާއި ކޮންމެ ޒުވާނަކުވެސް ޒިންމާދާރު ޒުވާނަކަށް ވާން އަޒުމު ކަނޑައަޅަންޖެހޭ ކަން ފާހަގަކުރެއްވިއެވެ.\nއެމްއެންޕީއާ އަލަށް ގުޅުނު ޝިފާއަކީ ނެށުމުގައި އާދަޔާ ހިލާފު ހުނަރެއް ލިބިފައިވާ ޒުވާނެކެވެ. ޝިފާގެ ނެށުމުގެ ހުނަރު އެތައް ޕްލެޓްފޯމެއްގައި ވަނީ ފެނިގެން ގޮސްފައެވެ. އޭނާ ވަނީ ބައެއް ފިލްމްތަކާއި، ޑްރާމާތަކުގެ އިތުރުން، ބައެއް ލަވަތަކާއި، އިޝްތިހާރުތައް އަދި ޕްރޮގްރާމް ތަކުންވެސް ފެނިގެން ގޮސްފައެވެ.\nމިހާތަނަށް ޝިފާ ފެނިގެން ގޮސްފައިވާ ފިލްމްތަކަށް ބަލާއިރު "ދެވަންސޫރަ"، "ފޯޓީ ޕްލަސް"، "ނިވައިރޯޅި"، "ހުވާ ކޮށްފައި ބުނަން"، "ރޫމީ އާއި ޖަންނަތް" އަދި "ހެހެސް" ފާހަގަ ކޮށްލެވެއެވެ. މީގެ އިތުރުން ވެބް ސީރީޒް "ނަފްސު"، "ގަމިނީ" އަދި "ހާސާ" އިން ޝިފާ ފެނިގެން ގޮސްފައިވެއެވެ.\nނޮވެމްބަރު 18, 2021 11:21\nކަނޑުގެ އާބާދީއަކާވެސް ގުޅިފައިވަނީ ވަރަށް ވޯޓް ހޯދާދެވޭނެ..\nނޮވެމްބަރު 18, 2021 11:23\nދެންއެންމެއަވަހައް ސޮއި ކުރުވަންވާނީ މިސްކިއްތަކަށް ހީސްލައި ﷲގެ ކަލާންފުޅައް ކުޅުޖެހިމީހާލައްވަ އަދި ވެސްއުޅޭނެ ބުރުގާއަޅާފަ ބުރުގާނެގިޒުވާނުންކޮޅެއް އެމީހުންވެސް ހޯދައި ސޮއިކުރުވަންވާނެ\nގަދަ ކަލޭ އިނގޭ\nނޮވެމްބަރު 18, 2021 11:24\nތިކަލަ ބުރާންތިން ޕާޓީތަކަށް ލައިގެން އުޅޭހާހިނދު ކަންކަން ރަގަޅެއްނުވާނެ ނަމުން މުސްލިމުންނެވެ. އެކަމަކު ޣައިރު މުސްލިމުންގެ ސްޓައިލަށް ދިރިއުޅޭ ތިފަދަ މީހުންނަކީ އަހަރެމެން ބަލައިގަންނަ ބައެއްނޫނެވެ.\nނޮވެމްބަރު 18, 2021 11:59\nޝިފާ ފެންވެސް ނުވަރާތަ ދިޔައީ ސޮއި ކުރަން\nނޮވެމްބަރު 18, 2021 12:01\nކޮން އިރަކު ހަށި ވިއްކާ ލައުންޖް ހުޅުވަނީ\nނޮވެމްބަރު 18, 2021 12:51\nހުޅުވާ ތަންތަން ހުންނަނީ ބަންދުކޮއްފަ އެތަނަށް ދާނެ މީހަކު ނުވޭ ، ރިޔާޒުގޭ ކައިރީ ހުޅުވި އޮފީސްވެސް ހުންނަނީ އަބަދު ބަންދުކޮއްފަ މިހާރު އެހެންތަނަކަށް ބަދަލު ވީތާ ދޯ\nނޮވެމްބަރު 18, 2021 12:57\nއޯ ގަދަ. 2023 އެމްއެންޕީއަށް ޔަގީންވީ. ކެމްޕެއިނަށް ޝިފާ ނެރުނީމަ، ދެން އެ ނިމުނީ. އިތުރު އެހެން އެއްވެސް ކަމެއް ކުރާނެ ކަމެއް ނެތް\nނޮވެމްބަރު 18, 2021 13:29\nތިޕާޓީއަކީ މިހާރު ސިފަކުރެވެނީ މޮލީވުޑް ޕާޓީއެއް ކަމަށް.. ސިޔާސީ ގައުމީ ވިސްނުމެ ގައުމީރޫޙު ހުރިމީހަކު ތިޕާޓީއާ ގުޅޭތަނެނުފެނޭ.. ދެންވެސް ގުޅޭތަން ފެންނަނީ ޖީބާ ޖީބުގެ ގުޅުން މނޕގެ އެކައުންޓާ ކައިރީގަ ހުޅުވޭ އެކައުންޓްތަކެއް..ﷲ ގެ ކުޅަ ދުންވަންތަކަން ނުހައްގު ހުކުމެކޮށް ނުހައްގުން ޖަލުގަ ރޔާމީނު ބެހައްޓަން މިސިޔާސީ އެއްމެން ފޫގެޅައިގެން ތިއްބަސް ރޔާމީންއަށް އޮތް ތާއި ދެ ލޯތްބަކަށް ފަޑުކަމެނައި...ﷲއީ ހުރިހާކަމެ މޮޅަށް ދެނެވޮޑިގެންވާ ރަސްކަލާންގެ..އަނިޔާއާ ބޭއިންސާފަށް ﷲގެ ނަސްރެނުލިބޭނެ..ރޔާމީންއަށް ކެތްތެތިކަން ދެއްވާށި އަ ދި ﷲގެނަސްރާ ފަތަހަ ނަހެއްނެތި މިންވަރުކުރައްވާށި..އާމީން..\nނޮވެމްބަރު 18, 2021 13:51\nއެއްވެސް ސަރުތަކާ ނުލާ ވޯޓު ލާދޭނެތާ އެހެންވީމަ\nނޮވެމްބަރު 18, 2021 14:42\nބޮންދުންގެ ވޯޓު ޔަޤީނުންވެސް ލިބޭނެ ގެރެންޓީ.\nނޮވެމްބަރު 18, 2021 15:27\nތީ ގާތްގަނޑަކަށް ލައްކައެއްހާ ވޯޓު ނާޒިމުސޯއަށް ވަރަށް ވެދުން\nނޮވެމްބަރު 18, 2021 15:52\nނޮވެމްބަރު 18, 2021 19:14\nތި ޝިފާއަކީ އިންފުލުއެންޝަރ އެއް ނޫން. ތީ އިޙްތިރާމް ގެއްލިފަ ހުރި ނާޗަރަންގީ ކުޅޭ މީހެއް. ނާޒިމް ސަރ އަތުން ލިޔުމާއި ޙަވާލުވުން ބަލައެއް ނުގަނެވޭ. ސަރ ތިޔަށްވުރެ ކޮލިޓީ ވާން ވެއްޖެ. ރަނގަޅުކޮށްލާނެ ކަމަށް ހީކުރަން.\nނޮވެމްބަރު 18, 2021 19:19\nއޮރިޔާން ވާވަރަކަށް ވިދާނެ.\nނޮވެމްބަރު 18, 2021 19:42\nއާދެ.. ތިޕާޓީއާއި ޝިފާމެންކަހަލަ ހިތާނު ކުރާ ގޭގެޔައް ގޮސް ނަށާދީ ހަދާ ކުދިން ހަމަވަރައް ގުޅޭ.\nނޮވެމްބަރު 18, 2021 20:47\nކޮންމެހެން ސިޔާސީ ޕާޓީއެއް ނުހެދިޔެއްކަމަކު ތިޔަ ޖަހަން އުޅޭ ސަކަރާތެއް ޖެހިދާނެ ކަންނޭންގެ! މިކަހަލަ ބަޔަކު ވެރިކަމައް އަތުވެއްޖިއްޔާމު ގައުމުގެ ހާލަތު ހުންނާނެ ގޮތެއްވެސް ނޭންގެ!!\nނޮވެމްބަރު 29, 2021 08:45\nތިހުރީ ޕާޓީ ބޮޑުވެފަ. ތި ޕާޓީ ކުދިންކޮޅު ގޮވައިގެން ޓިކްޓޮކް ޖައްސަން ފެނޭ. ވެރިކަމަށް ދަހިވެތިވެފަހުރިވަރުން ދީނެއް މިއްލަތެއް ނުބަލާނެ. ހެވެއް ނުބައެއް ނުބަލާނެ. ނާޒިމަށް އަދި ތި ހީވީކީ ރަނގަޅަކަށްނޫން. ގެޓްވެލް ސޫން


"Krrish 4" ufehdhumugai Hrithik aaeku Shah Rukh\n"ކްރިޝް 4" އުފެއްދުމުގައި ރިތިކް އާއެކު ޝާހްރުކް\n"ކްރިޝް" އަކީ 2006 ގައި ރިތިކް ރޯޝަން ކުޅުނު ސުޕަހީރޯ ފިލްމެކެވެ. މި ފިލްމު ރިލީޒް ވުމާއެކު އިންޑިޔާ މީހުން ބުނީ އެ މީހުންނަށް ނުލިބިގެން އުޅުނު ސުޕަހީރޯ މި ފިލްމާއެކު ލިބިއްޖެ ކަމަށެވެ. މިހާރު މީގެ ހަތަރު ވަނަ ފިލްމެއް އުފެއްދުމުގެ ތައްޔާރީތައް ފަށައިގެން ކުރިޔަށް ދާއިރު މިފަހަރުގެ ފިލްމު ވެސް ޑައިރެކްޓް ކުރާނީ މަޝްހޫރު ޑައިރެކްޓަރު އަދި ރިތިކްގެ ބައްޕަ ރާކޭޝް ރޯޝަން އެވެ.\nމިއީ ސުޕަ ހީރޯ ފިލްމަކަށް ވާތީ ވީއެފްއެކްސްގެ ބޭނުން ވަރަށް ބޮޑަށް މި ފިލްމުގައި ކުރަން ޖެހެ އެވެ. އެގޮތުން ފިލްމުގެ ވިޝުއަލް އިފެކްޓްސްގެ ކަންތައް ކުރުމަށް ޝާހްރުކް ޚާންގެ ރެޑް ޗިލީޒް އެންޓަޓައިންމަންޓާ ވާހަކަ ދައްކަމުންދާ ކަމަށް ޚަބަރު ލިބެ އެވެ.\nމި ސިލްސިލާގެ ފުރަތަމަ ފިލްމު "ކޮއި މިލް ގަޔާ" ގައި އުޅުނު އޭލިއަން "ޖާދޫ" މިފަހަރުގެ ފިލްމުން އަނެއްކާ ވެސް ފެންނާނެ އެވެ. ޖާދޫގެ އެކްޝަން މަންޒަރުތަކަށް ވެސް ވަރަށް ފުރިހަމަ އަށް ވިޝުއަލް އިފެކްޓްސް ހިމަނުން މުހިއްމު ވެއެވެ.\nފިލްމާ ގުޅޭ މައުލޫމާތު އެނގޭ މީހަކު އިންޑިޔާގެ ނޫހަކަށް ބުނެފައިވާ ގޮތުގައި ރާކޭޝް ރޯޝަން އަށް މިހާރު ވަނީ ފިލްމު އުފައްދާނެ މައުލޫއެއްގެ ޚިޔާލި ލިބިފަ އެވެ. އެއާއެކު ފިލްމުގެ ޝޫޓިން ފެށުމުގެ ކުރިން ވާން ޖެހޭ ތައްޔާރީތައް މިހާޜު ވަނީ ފަށާފަ އެވެ. އަދި މިއުޒިކް އުފެއްދުމުގެ މަސައްކަތް ރިތިކްގެ ބޮޑުބޭބެ އަދި މިއުޒިކް ޑައިރެކްޓަރު ރާޖޭޝް ރޯޝަން އާ ވަނީ ހަވާލު ކޮށްފަ އެވެ.\nމިފަހަރުގެ ފިލްމުގައި ފިލްމުގެ ބަތަލު އާ ހަނގުރާމައަށް ވަރަށް ބޮޑު ސުޕަ-ވިލަން ފައުޖެއް ބޭނުންވެ އެވެ. މިއީ ވެސް ވިޝުއަލް އިފެކްޓްސް ވަރަށް ބޮޑަށް ބޭނުންވާނެ ބައެކެވެ. މިކަމަށްޓަކައި ހޮލީވުޑްގެ މަޝްހޫރު ޑިޒައިނަރަކު މިހާރު ވަނީ ހޯދާފަ އެވެ. އެއީ ފިލްމުގައި ނުބައިބައި ކުޅޭ ކޮންމެ ކެރެކްޓާއެއް ޚާއްސަ ސިފައަކަށް ބެހެއްޓުމަށެވެ.\nމި ފިލްމުގެ ސްކްރިޕްޓްގެ މަސައްކަތް މިހާރު މުޅިން ނިމިފައިވާ ކަމަށާއި މިފަހަރުގެ ފިލްމު ބޮޑަށް ގުޅުވާލާފައިވަނީ ފިލްމުގެ އެންމެ ފުރަތަމަ ބައި ކަމަށްވާ "ކޮއި މިލް ގަޔާ" އާ ކަމަށް ޚަބަރު ލިބެ އެވެ. ނަމަވެސް އެ ބައިގައި ބަތަލާގެ ބައި އަދާކުރި ޕްރިޔަންކާ ޗޯޕްޅާ މި ފިލްމުގައި ބައިވެރިވާނެ ކަމަކަށް ނުބެލެވެ އެވެ.\nޝާހްރުކް ހާން ރިތިކް ރޯޝަން\nހިރާނީގެ ފިލްމުގެ ކުރިން ޝާހްރުކް އެހެން ފިލްމެއް ފަށަނީ\nރިތިކާއި ޕްރަބާސް އެކުގައި ފިލްމެއް ކުޅޭ އަޑުތައް!\nހިރާނީގެ ފިލްމުގެ މަސައްކަތް ޝާހްރުކް ފަށަނީ


vnews - Barca aa dhemedhu oiy faragu boduviyas kanboduvaa hisaabah team ge haalathu adhi nudhey: Zidane\nބާސާއާ ދެމެދު އޮތް ފަަރަގު ބޮޑުވިޔަސް ކަންބޮޑުވާ ހިސާބަށް ޓީމުގެ ހާލަތު އަދިނުދޭ: ޒިދާން\nކޯޗް ޒައިނުއްދީން ޒިދާން---\nސްޕެނިޝް ލީގުގެ އެއް ވަނަ މަގާމްގައި މިވަގުތު އޮތް ބާސެލޯނާއާ ދެމެދު އޮތް ފަަރަގު ބޮޑުވަމުންދިޔަ ނަމަވެސް ކަންބޮޑުވާ ހިސާބަށް ޓީމުގެ ހާލަތު އަދި ނުދާ ކަމަށް ރެއާލް މެޑްރިޑްފެ ކޯޗް ޒައިނުއްދީން ޒިދާން ބުނެފިއެވެ.\nޒިދާން މިހެން ބުނީ، ލީގުގައި ރޭ އަމިއްލަ ދަނޑުގައި ރެއާލް ބެޓިސް އަތުން 1-0 ލަނޑުން ބަލިވި މެޗަށްފަހުއެވެ.\nޒިދާން ދުނީ، ރޭގެ މެޗަކީ މޮޅުވާން މަޖުބޫރު މެޗެއް ކަމަށާއި އެހެން ނަމަވެސް ލިބުނު ފުރުސަތު ތަކުގެ ބޭނުން ނުހިފުމުން ނަތީޖާ އެނބުރުނީ ކަމަށެވެ. އަދި މެޗުގައި ރެއާލްގެ ކުޅުންތެރިންގެ ފަރާތުން ރަނގަޅު ކުޅުމެއް ފެނިގެން ދިޔަ ކަމަށް ވެސް ޒިދާން ބުންޏެވެ.\n"ބެޓިސް އަތުން އަހަރުމެން ބަލިވީ ވަރަށް މޮޅަށް ކުޅެ. ލީގުގައި އަދި ބާކީ މުހިންމު އެތަކެއް މެޗްތަކެއް އެބޮތް. އަދި ހާސްވާ ވަރަށް ޓީމުގެ ހާލަތު ގޯހެއް ނުވެ." ޒިދާން ބުންޏެވެ.\nރޭގެމެޗުގައި ރެއާލް ބެޓިސްގެ ހަމައެކަނި ލަނޑު އެޓީމުން ޖެހީ މެޗުގެ އެންމެ ފަހު މިނެޓުގައެވެ. އެލަނޑު އެޓީމަށް ކާމިޔާބު ކޮށްދިނީ ޕެރެގުއޭގެ ޒުވާން ފޯވާޑް އެންޓޯނިއޯ ސަނަބްރިއާ އެވެ.\nރޭގެ މެޗުން ރެއާލް ބަލިވިއިރު، މިއީ ސަސްޕެންޝަނަށް ފަހު އެނބުރި އައިސް ލީގުގައި ރެއާލްގެ ތަރި ކްރިސްޓިއާނޯ ރޮނާލްޑޯ ކުޅުނު ފުރަތަމަ މެޗެވެ.\nރޭގެ މެޗުން ރެއާލް ބަލިވުމުން އެޓީމް ވަނީ ލީގުގެ ހަތް ވަނަ މަގާމަށް ވެއްޓިފައެވެ. އެޓީމް ލީގް ތާވަލްގެ ހަތް ވަނަ މަގާމްގައި އޮތީ މިހާތަނަށް ކުޅުނު ފެސް މެޗުން ލިބުނު އަށް ޕޮއިންޓާއެކު އެވެ. ލީގުގެ އެއް ވަނަ މަގާމްގައި އޮތީ ކުޅުނު ފަސް މެޗުން 15 ޕޮއިންޓް ހޯދާފައިވާ ބާސެލޯނާއެވެ. އެހެން ކަމުން މިދެޓީމުގެ ދެ މެދުގައި ހަތް ޕޮއިންޓުގެ ފަރަގެއް މިހާރު އެބައޮތެވެ. އަދި ރޭ ރެއާލް އަތުން މޮޅުވި ބެޓިސް އޮތީ ކުޅުނު ފަސް މެޗުން ލިބުނު ނުވަ ޕޮއިންޓާއެކު ލީގުގެ ހަ ވަނަ މަގާމްގައެވެ.\nސްޕެނިޝް ލީގުގައި ރެއާލް ދެން އެންމެ އަވަހަށް ވެސް ކުޅޭ މެޗުގައި ނިކުންނާނީ އަލަވޭސް އާ ދެކޮޅަށެވެ .އެމެޗް ކުޅޭނީ އަންނަ ހޮނިހިރު ދުވަހުގެ ރޭ ރާއްޖެ ގަޑިން 7؛45 ގައެވެ.


ކޮވިޑް 19 | Miladhoo\n1 މަސް ކުރިން 199 0\nކޮރޯނާ ވައިރަސް ޑިސީސް 2019 ނުވަތަ ކޮޮވިޑް 19ގެ އަލާމާތްތައް ފުރަތަމަ ފެނިފައިވަނީ ޗައިނާގެ ހޫބޭ ޕްރޮވިންސްގެ ވުހާން ސިޓީގެ މީހެއްގެ ހަށިގަނޑުން 2019 ޑިސެންބަރު މަހުގެ 8 ވަނަ ދުވަހު ކަމަށް ރަސްމީ ލިޔުންތަކުން ދައްކައެވެ. ދުނިޔޭގެ ޞިއްޙަތު ޖަމްޢިއްޔާއަށް ޗައިނާއިން ފުރަތަމަ ކޭސް ރިޕޯޓްކުރީ 31 ޑިސެންބަރު 2019 ގައެވެ. ކޮރޯނާ ވައިރަސް ފެތުރުނުކަމަށް ބުނަނީ ވުހާން ސިޓީގެ ސީފުޑް އެންޑް ވައިލްޑް ލައިފް ކާރުކޭޓެއްގައެވެ. ޗައިނާގެ ކަމާބެހޭ މަސްއޫލު ފަރާތްތަކުން އަލަށް ފެނުނު ކޮރޯނާ ވައިރަސްއަށް “ނޮވެލް ކޮރޯނާ ވައިރަސް” ގެ ނަންދިނީ 07 ޖަނަވަރީ 2020 ގައެވެ. އަލަށް ފެނުނު ކޮރޯނާ ވައިރަސް އަށް ދުނިޔޭގެ ޞިއްޙަތު ޖަމްޢިއްޔާއިން “ކޯވިޑް 19” ގެ ނަމުން ނަން ދިނީ 12 ފެބުރުވަރީ 2020 ގައެވެ.\nކޮޮވިޑް 19 ދުނިޔޭގެ ހުރިހާ ބައްރަކަށް ފެތުރިއްޖެއެވެ. މިއީ މުޅި ދުނިޔެއަށް ފެތުރިދާނެ ބޮޑު ރޯގާއެއް ކަމުގެ އިންޒާރު ދުނިޔޭގެ ޞިއްޙީ ޖަމްޢިއްޔާއިން ވަނީ ދީފައެވެ.\nދުނިޔެ އޮތީ ބޮޑު ބިރުވެރިކަމެއްގެ ތެރޭގައެވެ. ބަލި ފެތުރޭ ޤައުމުތައް އިތުރު ވަނީއެވެ. ބަލި ޖެހެމުންދާ މީހުންނާއި ބަލީގައި މަރުވާ މީހުން ވެސް ދަނީ އިތުރުވަމުންނެވެ. މި ބިރުވެރި ހާލަތުގައި އިންފެކްޝަސް ބަލިތަކުގެ މާހިރުން ލަފާދެއްވަނީ ޕެނިކް ނުވެ (ކަންބޮޑުނުވެ) ޢަމަލީ ގޮތުން އެޅެންހުރި ރައްކާތެރިކަމުގެ ފިޔަވަޅުތައް ވިސްނުންތެރިކަމާއެކު އެޅުމަށެވެ. ފަރުދީ ފެންވަރުގައާއި ޖަމާޢަތުގެ ފެންވަރުގައި އަދި ރަށްރަށާއި ޤައުމުތަކުގެ ފެންވަރުގައެވެ.\nކޮރޯނާ ވައިރަހަކީ އިންސާނުންނާއި ޖަނަވާރުންގެ މެދުގައި ބަލިޖައްސާ ވައިރަހެކެވެ. މި ވައިރަސް އަށް ކޮރޯނާގެ ނަމުން ނަންދީފައި ވަނީ ބަލިޖެހޭ މީހާގެ ހަށިގަނޑަށް ވައިރަސް ވަންނަން އެ ބޭނުންކުރާ ޕްރޮޓީންސްގެ ނަމާ ގުޅުވައިގެންނެވެ. ކޮރޯނާ ވައިރަސްއަކީ ބައިވަރު ވައިރަސްތަކަކަށް ކިޔާ ނަމެކެވެ. މި ވައިރަސްތަކުގެ ސަބަބުން އިންސާނުންނަށް ޖެހޭ ބަލިތަކުގެ ތެރޭގައި އާދައި ރޯގާ އާއި ގޭސްޓްރޯއިންޓެސްޓިނަލް އިންފެކްޝަން އާއި ސިވިއާ އެކިއުޓް ރެސްޕިރޭޓަރީ ސިންޑްރޯމް ގެ އިތުރުން މިޑްލް އީސްޓް ރެސްޕިރޭޓަރީ ސިންޑްރޯމްސް ހިމެނެއެވެ.\nކޮވިޑް 19 ޖެހުމުން ފެންނަ އަލާމާތްތަކަކީ އާދައިގެ އަރިދަފުސް ރޯގާތަކުގައި ވެސް ފެންނަ އަލާމާތްތަކެވެ. ތަފާތަކީ ބައެއް މީހުންގެ ހާލު ސީރިއަސް ވާކަމެވެ. އަދި ބައެއް މީހުންގެ ފަރާތުން އެއްވެސް އަލާމާތެއް ނުފެންނަކަމެވެ. ބަލި މީހެއްކަން އެނގެނީ ހަމައެކަނި ޓެސްޓު ހަދައިގެންނެވެ. އެހެންވީމާ ބަލިޖެހި އެކަން ނޭނގި ރަނގަޅުވަމުންދާ މީހުން ވެސް އުޅޭނެއެވެ.\nމި ބައްޔާ ނުވަތަ މި ވައިރަހާ ބެހޭ ދިރާސާތައް ދަނީ ކުރެވެމުންނެވެ. މިހާތަނަށް ހޯދިފައިވާ ގޮތުގައި މި ވައިރަސް ހަށިގަނޑަށް ވަންނަތާ2ދުވަހާއި 14 ދުވަހާ ދެމެދުގެ މުއްދަތެއްގައި ބަލީގެ އަލާމާތްތައް ފެންނަން ފަށާނެވެ. މި ބަލީގެ އާންމު އަލާމާތްތަކަކީ ހުން އައުމާއި، ކެއްސުމާއި، ނޭވާކުރުވެ ނޭވާލާން އުނދަގޫވުމާއި ބަލީގެ ބޮޑުވަރުވާ މީހުންނަށް ނިއުމޯނިއާ ޖެހުމާއި، ސިވިއަރ އެކިއުޓް ރެސްޕިރޭޓަރީ ސިންޑްރޯމް ޖެހުމާއި، ކިޑްނީ ފެއިލްވުމާއި ބައެއް ފަހަރު މަރުވުން ކަމަށް މި ބަލި އެންމެ ބޮޑަށް ފެތުރުނު ޤައުމުތަކުން އެނގެއެވެ. އަދި ބަލީގެ ނުރައްކާ ބޮޑީ އުމުރުން ދުވަސްވީ މީހުންނަށްކަށް އެނގެއެވެ.\nކޮޮވިޑް 19 އަށް ތައްޔާރުކުރެވޭ ވެކްސިން މިހާރު އޮތީ “ހިއުމަން ޓްރަޔަލް” ނުވަތަ މީހުންނަށް ދީގެން އަޖުމަބަލާ ސްޓޭޖުގައެވެ. ބޭސް ވެސް ގެންދަނީ ތަހުލީލު ކުރަމުންނެވެ. އެކަމަކު އެކަމަށް މަސްތަކެއް އަދި ނަގާނެކަމަށް ކަމާބެހޭ މާހިރުން ވިދާޅުވެއެވެ. ވުމާއެކު މި ވަގުތު ކޯވިޑަކީ ފަރުވާއެއް ނެތް ބައްޔެކެވެ. އެހެންނަމަވެސް ބަލިން ފެންނަ ތަފާތު އަލާމާތްތަކަށް ފަރުވާ ދިނުމުން ރަނގަޅުވެއެވެ. ވަރަށް ބޮޑަށް ހާލަތު ދަށަށްދާ ފަރާތްތަކަށް ސާސް އާއި އޭޑްސް ފަދަ ބަލިތަކަށް ދޭ ބޭސްތައް ގްރޫޕްކޮށްގެން ދިނުމުން ނަތީޖާ ފެންނަކަމަށް ބައެއް ރިޕޯޓްތައް ބުނެއެވެ.\nބަލިން ރައްކާތެރިވުމަށް ކެއްސާ ހިނބިހި އަޅާއިރު އަނގަޔާއި ނޭފަތް ޓިޝޫއަކުން ނިވާކުރުމާއި، ނިވާކުރުމަށް ޓިޝޫއެއްނެތްނަމަ އެ މީހެއްގެ އަމިއްލަ މުލައްދަނޑިން އަނގަޔާއި ނޭފަތް ނިވާވާގޮތަށް ހުރަސްކުރުމުން ވެސް ބަލި ޖެހުމަށް އޮންނަ ފުރުސަތު ކުޑަވެއެވެ. ހަމަ މިއާއެކު އާންމު އިރުޝާދަކީ ސައިބޯނި ލައިގެން ގިނަގިނައިން އަތް ދޮވުމެވެ. އަދި އާންމު ސާފުތާހިރުކަމަށް ޚާއްޞަ ސަމާލުކަމެއް ދިނުމެވެ. ސައިބޯނި ލައިގެން ގިނަގިނައިން އަތް ދޮވުމުން ކޮރޯނާ ވައިރަހުގެ ނުރައްކާ 30 އިންސައްތައާއި 50 އިންސައްތައާ ދެމެދަށް ކުޑަކޮށްދެއެވެ. އަތް ދޮންނައިރު މަދުވެގެން 20 ސިކުންތު އަތް ދޮވުމަށް ޞިއްޙީ މާހިރުން އިރުޝާދު ދެއްވައެވެ.\nކޮޮވިޑް 19 އާ ގުޅިގެން އެންމެ ފުރަތަމަ ދުވަސްވަރުން ފެށިގެން ދިވެހިރާއްޖެއިން އަންނަނީ ހަރުދަނާ ފިޔަވަޅުތަކެއް އަޅަމުންނެވެ. މިގޮތުން ރާއްޖެ އަންނަ މީހުން ސްކްރީންކޮށް، ކަރަންޓީނު ފެސިލިޓީތައް ތައްޔާރުކޮށް، ކަރަންޓީނު ކުރަންޖެހޭ މީހުން ކަރަންޓީނުކޮށް، ބައްޔާމެދު ދަނީ ހޭލުންތެރި ކުރަމުންނެވެ. އެލާޓް ލެވެލް ހަތަރު ލެވެލަކަށް ހަމަޖައްސަވައި، ކޮޮވިޑް 19 އާ ގުޅިގެން ކަންބޮޑުވާ ކަމެއް ދިމާވެއްޖެ ނަމަ ހިލޭ ގުޅޭ ނަންބަރު 1676 އަށް ގުޅޭގޮތަށް ވަނީ ހަމަޖައްސަވާފައެވެ.


Velana Airport In Athulaigaiy 1 Kilo Ge Ran Raajje Ah Genaee Dubai In - Vaguthu\nވެލާނާ އެއާޕޯޓުން އަތުލައިގަތް އެއްކިލޯގެ ރަން ރާއްޖެއަށް ގެނައީ ދުބާއީއިން\nރާއްޖެއިން ބޭރު ކުރަނިކޮށް ވެލާނާ އިންޓަނޭޝަނަލް އެއާޕޯޓުން އަތުލައިގަނެފައިވާ އެއް ކިލޯގެ ރަނަކީ ދުބާއީން ރާއްޖެ އަށް އެތެރެކޮށްފައިވާ އެއްޗެއް ކަމަށް ކަސްޓަމްސް އިން ވިދާޅުވެއްޖެއެވެ.\nއަވަށްޓެރި ސްރީލަންކާ އަށް ގެންދަން އުޅެނިކޮށް އެ ރަންގަނޑު މިދިޔަ އާދިއްތަ ދުވަހު ވެލާނާ އިންޓަނޭޝަނަލް އެއާޕޯޓުން ފެނުނީ ލޮނުމަސް ފޮށިގަނޑެއްގެ ތެރެއިންނެވެ. އެ މައްސަލަ ފުލުހުންނާއި ކަސްޓަމްސްއިން އަދިވެސް އަންނަނީ ތަހުގީގު ކުރަމުންނެވެ.\nމިކަމާއި ގުޅޭގޮތުން ކަސްޓަމްސްގެ އޮފިޝަލަކު ވިދާޅުވީ، އެ ރަންގަނޑަކީ ދުބާއީން ރާއްޖެއަށް އެތެރެ ކުރުމަށް ފަހު، ލަންކާއަށް ބޭރުކުރަން އުޅުނު އެއްޗެއް ކަމަށެވެ. އަދި އިތުރު ރަންގަނޑުތަކެއް ވެސް ރާއްޖޭގައި ހުރުން އެކަށީގެންވާ ކަމަށާއި މިހާތަނަށް އެމައްސަލައިގައި އެއްވެސް މީހަކު ހައްޔަރުކޮށްފައިނުވާ ކަމަށް އޮފިޝަލް ވިދާޅުވިއެވެ.\nއަތުލައިގަނެފައިވާ ރަންގަނޑުގެ ފޮޓޯތަށް މީސް މީޑިއާގައި ދައުރުވެފައި ވާއިރު، އާންމުވެފައިވާ ފޮޓޯތަކުން ފެންނަ ގޮތުގައި އެ ރަންގަނޑުގައި ވަނީ "އެމިރޭޓްސް ގޯލްޑް" މިހެން ލިޔެފަ އެވެ.\nމައުލޫމާތު ލިބޭގޮތުގައި ރަންގަނޑު ފެނުނު މަސްފޮށިގަނޑު ލަންކާއަށް ފޮނުވަން އުޅުނީ އޭޒެޑްއެމް އިންވެސްޓްމަންޓް ކިޔާ ކުންފުންޏެއްގެ ނަމުގަ އެވެ. މަސްފޮށިތަށް ސްކޭންކުރަނިކޮށް ފެނުނު ރަންގަނޑު ލަންކާއަށް އެތެރެކުރާ އުޅުނީ ބޭރޔ ބަޔަކާ ދިވެއްސަކާ ގުޅިގެން ކަމަށްވެސް މައުލޫމާތު ލިބެއެވެ.\nއޮކްޓޯބަރ 26, 2018 17:21\nޢެެހެންވީމާ ކަސްޓަމްސްގެ ފެންވަރު ތި އެނގެނީ. ތިކަހަލަ ކިތައްމެ އެއްޗެއް ރާއްޖެ އެތެރެކޮށްފައި ހުންނާނީ. ތި ބޭރު ކުރަން އުޅުނު އިރު އެހެން ބަޔަކު ބެލީމަ ތި ފެނުނީވެސް. ބޭރުކުރާއެއްޗިސް ބަލަން ތި ކަސްޓަމްސް ތި ބޭނަމަ ބޭރުކުރާއެއްޗެއްވެސް ނުފެންނާނެ. ވަރަށް ވާހަކަ މީ\nﷲ އަށް ބިރުވެތިވުމެއް ނުވާ ޖާހިލުން ތަންތާގެ މަޤާމުތަކަށް އިސްކޮށްފައި ތިބޭތީ ދޯ! ޢެންމެ ކުޑަމިނުން އިސްލާމީ ޝަރީޢާ ތަންފީޒު ކުރާނަމަވެސް ދޯ!\nއޮކްޓޯބަރ 27, 2018 09:49\nއެއްޗެއް އެތެރެވީމައެވާހަކަ ތިދައްކާއިރު ރާއްޖޭން ބޭރުން އައްނަ މީހަކު ފޮށި ހުލުވާލިއަސް އެމީހަކު ކަސްޓަމްސް އޮފިސަރާ ދިމާލަށް ކިއާ އެއްޗެހި ކަލެއަށް އެގޭބާ،\nކަސްޓަމްސްގެ ފެންވަރު ތިކަހަލަ މީހުންނަކަށް ނޭގޭނެ\nއޮކްޓޯބަރ 27, 2018 09:54\nދިމާވި ގޮތަކުން އެތާ ހުންނަންވާ މީހާ ނޫން މީހަކަށް ހުރެވުނީމަ ތި ފެނިނީ. ޢެތެރެކުރި އިރު ނުފެނޭ ދޯ\nއޮކްޓޯބަރ 26, 2018 18:53\nކަސްޓަމްސް މަސައްކަތު މީހާ\nއޮކްޓޯބަރ 26, 2018 19:56\nއަޅުގަނޑުމެންގެ ޒިންމާ އެއްނ\nއޮކްޓޯބަރ 26, 2018 22:51\nރަން އެތެރެކޮށް ބޭރުކުރުމުގެ މަސަލަޔަކީ ކޮބާ؟ ވަކި ބަޔަކަށް ދޯ މިތާ ވިޔަފާރި ކުރެވެނީ.\nއޮކްޓޯބަރ 27, 2018 08:50\nދެން ތި ރަންގަނޑު ފެނިގެން ހަބަރުލިބޭނީ ކަސްޓަމްސް ގެ ކޮންމެސް ބޮޑުމީހެއްގެ ގެއިން އަދި ތަންކޮޅެއް ކުރިން ކޮނމެސް މީހަކު ގެނާ ބޮޑެތި ގޯލްޑްފިޝްތަކެއްވެސް ހެސްކިޔާފަ ޑިއުޓީ މަތިކޮށްލާފަ އެމީހަކު އެއްޗެހި ނުގެންދިޔައިމަ ދެންފެނުނީ ކަސްޓަމްސް ގެ ކޮންމެސް ބޮޑުމީހެއްގެ ގެއިން\nކުރީގަ ކޮށްއުޅުނު ކަމެއްމީ ވިޔަފާރި ގާފިލާ ފޭރުން. މިއަދު މިކަން ކޮށް އުޅެނީ ހުދު ޔުނީފު ލައިގެން.


Shareeaiy nimendhen Adeeb bandhu kuran Supreme court gai edhijje\nއަދީބު، މިއަދު ސުޕްރީމް ކޯޓުން ނުކުންނަވަނީ - އަވަަސް ފޮޓޯ: އަހުމަދު އަޔާދު\nމާބިންހުރާ މައްސަލާގެ އިސްތިއުނާފުގެ މައްސަލާގެ ޝަރީއަތް ނިމެންދެން ކުރީގެ ނައިބު ރައީސް އަހުމަދު އަދީބު ބަންދު ކުރުމަށް ޕްރޮސިކިއުޓާ ޖެނަރަލްގެ ފަރާތުން ސުޕްރީމް ކޯޓުގައި މިއަދު އެދިއްޖެ އެވެ.\nނަމަވެސް ހައިކޯޓުން އެ މަނާކުރުން ގަބޫލު ނުކުރެވޭ ކަމަށް ބުނެ ޕްރޮސިކިއުޓާ ޖެނަރަލްގެ އޮފީހުން ސުޕްރީމް ކޯޓަށް މައްސަލަ ގެންގޮސް އަދީބުގެ ބަންދުގެ އަމުރަކާއި ޕާސްޕޯޓް ހިފެހެއްޓުމުގެ އަމުރަކަށް އެދުނެވެ. މިދިޔަ ޖޫން މަހު ސުޕްރީމް ކޯޓުން ނެރެދިނީ ޕާސްޕޯޓް ހިފެހެއްޓުމުގެ އަމުރު އެކަންޏެވެ. އެ އަމުރު އެހެން އޮތްވައި އަދީބު ވަނީ ފިލައިގެން އިންޑިއާއަށް ގޮސްފަ އެވެ.\nއިންޑިއާއިން ހިފަހައްޓައިގެން އަދީބު ރާއްޖެ ގެނެސް އޭނާ ހައްޔަރުކޮށް ބަންދަށް ކުރިމިނަލް ކޯޓުން ވަނީ 15 ދުވަސް ޖަހާފަ އެވެ. ޕްރޮސިކިއުޓާ ޖެނަރަލްގެ ފަރާތުން އެދިގެން އިއްޔެ އަދީބުގެ ބަންދަށް 15 ދުވަސް ޖެހީ އޭނާ ފިލަން އުޅުނު މައްސަލާގަ އެވެ.\nމިއަދު ހެނދުނު ސުޕްރީމް ކޯޓުގައި ބޭއްވި އަޑުއެހުމުގައި ވެސް ޕްރޮސިކިއުޓާ ޖެނަރަލްގެ ފަރާތުން އަދީބު ބަންދު ކުރުމަށް އެދުނެވެ. ޕްރޮސިކިއުޓާ ޖެނަރަލްގެ ވަކީލް މުހައްމަދު އާލިމް އަބްދުﷲ ވިދާޅުވީ އަދީބު މިއަދުން މިއަދަށް ބަންދު ކުރުމަށް ބޭނުންވާ ކަމަށެވެ. އޭނާ މިހާރު ބަންދުގައި އެ ހުރީ އެހެން މައްސަލައަކާ ގުޅިގެން ކަމަށާއި ބޭނުން ވަނީ ސުޕްރީމް ކޯޓުގައި އޮތް މައްސަލައާ ގުޅިގެން ޝަރީއަތް ނިމެންދެން ބަންދުކުރުމަށް ކަމަށެވެ.\nއެގޮތަށް އެދޭ ސަބަބަކީ އަދީބު ފިލުމުގެ އިހުތިމާލާއި އޭނާގެ ސަބަބުން މުޖުތަމައުގެ ހަމަޖެހުމަށް ނުރައްކާ އޮތުމުގެ އިހުތިމާލު ވެސް އޮތުމުން ކަމަށް ވަކީލް ވިދާޅުވި އެވެ.\nއަދީބު މިއަދުގެ އަޑުއެހުމަށް ވަޑައިގަތީ ވަކީލެއް ނެތި އެވެ. އެހެންވެ އޭނާ ވަނީ ވަކީލަކު ހޯދުމަށް ފުރުސަތަކަށް އެދިފަ އެވެ. އަދި ވިދާޅުވީ އޭނާ މިހާރު ވެސް ބަންދުގައި ހުރިއިރު މި މައްސަލާގައި އޭނާ ބަންދު ކުރުމަށް އަމުރެއް ނެރުމަކީ މުހިންމު ކަމެއް ކަމަށް ނުދެކޭ ކަމަށެވެ. އަދި ކުރިމިނަލް ކޯޓުން ވެސް އޭނާ ބަންދުކުރީ ފިލައިދާނެ ކަމަށްވާތީ، އެ އިހުތިމާލު އޮވެގެން ސުޕްރީމް ކޯޓަށް އަނެއްކާ އޭނާ ބަންދު ކުރުމަށް އަމުރެއް ނެރެވިދާނެ ކަމަށް ގަބޫލު ނުކުރައްވާ ކަމަށެވެ.\nއަދީބު އިތުރަށް ވިދާޅުވީ އޭނާ ފިލަން ދިޔަ ދިޔުން ޖަސްޓިފައި ކުރަން ބޭނުން ނުވާ ކަމަށާއި ނަމަވެސް ފިލައިގެން ގައުމުތަކުން ހިމާޔަތް ހޯދާފައިވަނީ އޭނާ އެކަނި ނޫން ކަމަށެވެ. އެ ހުރިހާ މައްސަލަތަކެއް ވެސް ބަލަން ޖެހޭ ކަމަށެވެ. އޭނާ ދަނީ ދައުލަތާއެކު ހަދާފައިވާ އެއްބަސްވުމެއްގެ ދަށުން އެމްއެމްޕީއާރްސީގެ ކޮރަޕްޝަންގެ ތަހުގީގަށް ފުރިހަމައަށް އެއްބާރުލުން ދެމުން ކަމަށެވެ.\n"މިކަމުގެ މުގުލުގައި ތިބި މީހުން ހާމަ ކުރަމުން މިދަނީ، ފައިސާތައް ދިޔަ ގޮތް ބުނެދެމުން މިދަނީ، އަޅުގަނޑުގެ ފޯނާއި އެސްއެމްއެސްތަކާއި އީމެއިލްތައް ފޯރުކޮށްދެމުން މިދަނީ، މިއާ ގުޅިފައި ތިބީ ވަރަށް އިސް ބޭފުޅުން، އެހެންވެ އަޅުގަނޑުގެ ފުރާނައަށް ނުރައްކާވާ އިންޒާރުތައް ދަނީ ލިބެމުން،" އަދީބު ވިދާޅުވި އެވެ.\nއަދީބު ވިދާޅުވީ އެއީ ރިޔާސީ ކޮމިޝަން ވެސް ހިމެނޭ ގޮތަށް ހިންގާ ބޮޑު ތަހުގީގެއް ކަމަށާއި އެ ތަހުގީގު އެގޮތަށް ކުރާތީ ވެސް މާބިންހުރާ މައްސަލައަކީ ވެސް ތަހުގީގު އެއްކޮށް ފުރިހަމަ ނުވާ މައްސަލައެއްކަން އެނގޭ ކަމަށެވެ. ނަމަވެސް އެކަމަށް ވަކީލް އާލިމް ރައްދު ދެއްވި އެވެ. އޭނާ ވިދާޅުވީ އާ ސަރުކާރު އައިސް ރިޔާސީ ކޮމިޝަން ހަދައި، ނިމިފައި ހުރި މަރުގެ މައްސަލަތައް ވެސް އަލުން ތަހުގީގު ކުރަމުންދާ ކަމަށެވެ. އަދި އަދީބާއެކު ވެފައިވާ އެއްބަސްވުމުގައި އެ ތަހުގީގުގެ ތެރޭގައި މާބިންހުރާ މައްސަލަ ނުހިމެނޭނެކަން ވަރަށް ސާފުކޮށް ބަޔާންކޮށްފައިވާ ކަމަށެވެ.\nހައިކޯޓުން މާބިންހުރާ މައްސަލާގައި ތަހުގީގު ފުރިހަމަ ނުވާ ކަމަށް މަނާކޮށްފައިވަނީ ގަބޫލު ކުރެވޭ ހަމައަކުން ނޫން ކަމަށާއި އޭގެ ތަފްސީލަށް މައްސަލާގެ ތެރޭގައި ދާނެ ކަމަށް ވަކީލް އާލިމް ވިދާޅުވި އެވެ.\nއޭނާ ވިދާޅުވި ގޮތުގައި ދައުލަތާއެކު އަދީބު ހަދާފައިވާ އެއްބަސްވުމަކީ އެމްއެމްޕީއާރްސީގެ ކޮރަޕްޝަންގެ ކުށަށް އޭނާ އިއުތިރާފުވުމަށް އިޝާރާތެއް ކުރައްވާފައިވާތީ އިއުތިރާފު އެއްބަސްވުމަކާ ހަމައަށް ވާސިލްވުމަށް ހަދާފައިވާ އެއްބަސްވުމެކެވެ.\nމި މައްސަލާގައި ބަންދާމެދު ވާހަކަ ދައްކަން ވެސް އަދީބު ބޭނުން ވަނީ ވަކީލެއްގެ ހާޒިރުގައި ވިދާޅުވެ، އެކަމަށް އެއް ދުވަސް ވެސް ދެއްވުމަށް އެދުނެވެ. ނަމަވެސް ވަކީލް އާލިމް ވަނީ އެކަމަށް އިއުތިރާޒު ކުރައްވައި މިއަދުން މިއަދަށް ބަންދު ޖަހައިދިނިމަށް އެދިފަ އެވެ. އެއީ ވަކީލަކާއެކު ބަންދު ރިވިއު ކުރަން އެހެން އަޑުއެހުމެއް ބާއްވަން ޖެހުނަސް މިއަދުު ބަންދު އަމުރު ނެރެދިނުމަށް އޭނާ އެދުނެވެ. އެކަމާ ގުޅިގެން ފަނޑިޔާރުން ނިންމެވީ މިއަދު ފަނޑިޔާރުންގެ މަޖިލީހުގައި ބަންދު އަމުރާމެދު މަޝްވަރާ ކުރެއްވުމަށްފަހު ގޮތެއް ކަނޑައެޅުމަށެވެ. އަދި މައްސަލާގައި ވަކީލަކު ހަމަޖައްސަން އަދީބަށް ހަތް ދުވަސް ދިނުމަށެވެ.\nކޯޓު ފަޓުލޫނުގައި މިއަދު އަދީބު ކޯޓަށް ހާޒިރުވިއިރު ކޯޓުގެ އަޑުއެހުމަށްފަހު ވަނީ އަނބުރާ ދޫނިދޫ ޖަލަށް ގެންގޮސްފަ އެވެ.\nކުރީގެ ނައިބު ރައީސް އަހުމަދު އަދީބު މޯލްޑިވްސް ޕޮލިސް ސާވިސް ސުޕްރީމް ކޯޓް + ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް ހައިކޯޓް


ޝައުބާން މަހުގެ ހެޔޮކަން ލިބިގަންނަން އަވަސް ވެގަންނަމާ – ޙެޔޮބަސް\nPosted byޢަބްދއްރަޙީމް މުޙައްމަދު / ނ.ޅޮހި\t Jun 30, 2012 Jun 30, 2012 Leaveacomment on ޝައުބާން މަހުގެ ހެޔޮކަން ލިބިގަންނަން އަވަސް ވެގަންނަމާ\nبسم الله، الحمد لله. އެންމެހާ ލޮބުވެތި މުސްލިމު އަޚުންނާއި އުޚުތުންނޭވެ. ރަޖަބު މަހަށްފަހުގައި ރަމަޟާން މަހާއި ކައިރިއަށް އޮތްމަހަށް އަޅުގަނޑުމެން ވަދެއްޖައީމުއެވެ. އެމަހަކީ އެމަހަކާއި މެދުގައި އަޅުގަނޑުމެން ޣާފިލުވެގެންވާ މަހެކެވެ. ހަމަކަށަވަރުން މިމަހުގައި އަޅުގަނޑުމެން ނަމޫނާއަކަށް ބަލަންޖެހޭ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ އަމަލުފުޅު ބެހެއްޓެވި ގޮތަކީ ކޮބައިކަމާއި އެކަލޭގެފާނަށް ތަބާވީ ސަލަފުންގެ ބޭކަލުން ތަބާވީ ކިހިނެއްތޯ އަޅުގަނޑުމެން ދަންނަން ޖެހެއެވެ. އެގޮތުން މިމަހުގައި ރޯދަހިފުމުގެ ޙުކުމާއި އަދި މާތްކަމުގެ މައްޗަށް އަދި މިމަހާއި ގުޅޭ އެހެނިހެން ކަންކަމުގެ މައްޗަށް މިލިޔުމުގައި ބަލައިލެވޭ ހުއްޓެވެ.\nعن أسامة بن زيد رضي الله عنهما قال: قلت يا رسول الله: لم أرك تصوم من شهر من الشهور ما تصوم من شعبان؟ قال : ((ذاك شهر تغفل الناس فيه عنه، بين رجب ورمضان، وهو شهر ترفع فيه الأعمال إلى رب العالمين، وأحب أن يرفع عملي وأنا صائم)) [رواه النسائي]. ޙަދީޘްގެ ތަރުޖަމާއީ:އުސާމާ ބިން ޒައިދުގެ ކިބައިން ރިވާވެގެންވެއެވެ. އެކަލޭގެފާނު ރަސޫލުﷲ ޞައްލަﷲ ޢަލައިހި ވަސައްލަމަގެ ކިބައިން ރިވާކުރައްވައެވެ. ތިމަންކަލޭގެފާނު ވިދާޅުވީމެވެ. އޭ ﷲގެ ރަސޫލާއެވެ. ކަލޭގެފާނު ޝައުބާން މަހު ރޯދަހިއްޕަވާ ފަދައިން އެހެން މަހެއްގައި ރޯދަހިއްޕަވާތީ ތިމަންކަލޭގެފާނު ދެކެވަޑައި ނުގަންނަވަމެވެ. އެކަލޭގެފާނު ޙަދީޘްކުރެއްވިއެވެ. “އެމަހަކީ ރަމަޟާން މަހާއި ރަޖަބު މަހާއި ދެމެދުގައިވާ، އަދި އެމަހަކާއި މެދުގައި މީސްތަކުން އެމަހެއްގައި ޣާފިލުވެފައިވާ މަހެކެވެ. އަދި އެމަހަކީ މީސްތަކުންގެ ޢަމަލުތައް ރައްބުލް ޢާލަމީންގެ ޙަޟްރަތަށް އުފުއްލެވޭ މަހެވެ. ތިމަންކަލޭގެފާނުގެ ޢަމަލުފުޅުތައް ތިމަންކަލޭގެފާނު ރޯދައަށް ހުއްޓާ އުފުއްލެވުމަށް ތިމަންކަލޭގެފާނު ލޯބިކުރައްވަމެވެ.” (ނަސާއީ)އެކަލޭގެފާނު އެމަހުގަ ރޯދަހިއްޕެވުމަށް ސަމާލުކަން ދެއްވާ މިންވަރު ހާމަވެގެންދަނީ މުއުމިނުތަކުންގެ މައިކަނބަލުންތައް ކަމަށްވާ އެކަލޭގެފާނުގެ މާތް އަނބިއަނބިކަނބަލުންގެ ކިބައިން ރިވާވެގެން އައިސްފައިވާ ޙަދީޘްފުޅުތަކުންނެވެ. އެކަނބަލުން ރިވާކުރައްވާ ގޮތުގައި އެކަލޭގެފާނު މުޅި ޝައުބާންމަހުގައި އެއްކޮށް ކަހަލަ ގޮތަކަށް ރޯދަހިއްޕަވައެވެ. ނަމަވެސް ރޯދަމަސް ނޫން އެހެންމަހެއްގައި މަސްފުރިހަމަވަންދެން ރޯދަ ނުހިއްޕަވައެވެ. އަދި ބައެއް ރިވާޔަތްތަކުގައި އެއްކޮށް ރޯދަ ހިއްޕެވި ކަމަށްވެސް ވެއެވެ.އުއްމުލް މުއުމީނިން ޢާއިޝަތު ރަޟިޔަﷲ ޢަންހާ ރިވާކުރައްވައެވެ. )) كان رسول الله صلّى الله عليه و سلّم يصوم حتى نقول: لا يفطر، و يفطر حتى نقول: لا يصوم، فما رأيت رسول الله صلّى الله عليه و سلّم استكمل صيام شهر إلا رمضان، و ما رأيته أكثر صياما منه في شعبان (()) [أخرجه مالك في الموطأ (309/1)، و البخاري في الصوم/ باب صوم شعبان (1969)، و مسلم في الصيام/ باب صيام النبي صلّى الله عليه و سلّم في غير رمضان…(1156)(175)].\nޢާއިޝާ ރަޟިޔަﷲ ޢަންހާ ރިވާކުރައްވައެވެ. ރަސޫލުﷲ ޞައްލަﷲ ޢަލައިހި ވަސައްލަމަ ތިމަންކަމަނާމެން އެކަލޭގެފާނު ދެން އެއްވެސް ދުވަހެއްގައި ރޯދަ ދޫނުކުރައްވާނޭ ބުނާ މިންވަރަށް ރޯދަ ހިއްޕަވައެވެ. އަދި ދެން ދުވަހަކުވެސް ރޯދައެއް ނުހިއްޕަވާނެއޭ ބުނާ މިންވަރަށް ރޯދަ ނުހިއްޕަވައި ހުންނަވައެވެ. އަދި ރޯދަމަސްމެނުވީ އެހެން މަހެއްގައި އެކަލޭގެފާނު އެއްކޮށް މުޅި މަހުގައި ރޯދަހިއްޕަވާތީ ތިމަންކަމަނާ ދެކިވަޑައި ނުގަންނަވަމެވެ. އަދި ޝައުބާން މަހަށްވުރެ ގިނައިން ރޯދަހިއްޕަވާ އެހެން މަހެއްވެސް ތިމަންކަމަނާ ދެކިވަޑައި ނުގަންނަވަމެވެ. (ބުޚާރީ ވަ މުސްލިމް)\nއަދިވެސް އެކަމަނާ ރިވާކުރައްވައެވެ\nو عنها رضي الله عنها قالت: (( لم يكن النبي صلّى الله عليه و سلّم يصوم شهرا أكثر من شعبان؛ فإنه كان يصوم شعبان كلـه )) [أخرجه البخاري في الصوم/ باب صوم شعبان (1970)، و مسلم في الصيام/ باب صيام النبي صلّى الله عليه و سلّم في غير رمضان…(1156)(177)]، و في رواية لمسلم (( كان يصوم شعبان إلا قليلا ))[(1156)(176)].\n.( ރަސޫލުﷲ ޞައްލަﷲ ޢަލައިހި ވަސައްލަމަ ޝައުބާން މަހަށްވުރެ ގިނައިން އެހެން މަހެއްގައި(އެބަހީ ސުންނަތް ރޯދަ) ރޯދަ ނުހިއްޕަވައެވެ. ފަހެ މުޅި ޝަޢުބާން މަސް އެއްކޮށް އެކަލޭގެފާނު ރޯދަ ހިއްޕަވައެވެ.) އަދި މުސްލިމުގެ ރިވާޔަތެއްގައި ވެއެވެ. (މަދު ދުވަސްތަކެއްގައި މެނުވީ މުޅި ޝަޢުބާން މަސް އެއްކޮށް އެކަލޭގެފާނު ރޯދަ ހިއްޕަވައެވެ.)\nފަހެ މިދެ ޙަދީޘުން މިމަހުގައި ރޯދަހިފުން ގިނަކުރުމަކީ ސުންނަތްވެގެންވާ ކަމެއްކަމަށް ދަލީލުކުރެއެވެ. އެއީ ސުންނަތް ވެގެންވާ ރޯދަހިފުން ގިނަކުރުމެވެ. ފަހެ އެފަދައިން ރޯދަހިފުން ގިނަކުރުމުގެ ސަބަބު މަތީގައިވާ އުސާމާ ބިން ޒައިދު ރަޟިޔަﷲ ޢަންހުގެ ޙަދީޘުން އެނގިގެން ހިނގައްޖެއެވެ.\nއިބުނު ޢަބްދުލް ބައްރު ރަޙިމަހުﷲ ވިދާޅުވެފައިވެއެވެ. ” ރަމަޟާން މަހުގައި ހިފާ ރޯދަ މެނުވީ އެހެން މަސްތަކުގައި ހިފާ ރޯދައަކީ ސުންނަތްވެގެންވާ މުސްތަޙައްބު ވެގެންވާ ރޯދައެވެ. ފަހެ ރޯދަހިފުމަކީ ސުންނަތެކެވެ. އަދި ހެޔޮވެގެންވާ ޢަމަލެކެވެ. އަދި އަޅުކަމެކެވެ. ފަހެ މަދުން ރޯދަހިފަން އެދޭ މީހާ މަދުކުރާށެވެ. ފަހެ ގިނައިން ހިފުމަށް އެދޭ މީހާ ގިނާކުރާށެވެ.” التمهيد (164/21\nއުއްމު ސަލަމާ ރަޟިޔަﷲ ޢަންހާ ރިވާކުރައްވައެވެ. : ((ما رأيت رسول الله صلى الله عليه وسلم يصوم شهرين متتابعين إلا شعبان ورمضان)).\n(އުއްމު ސަލަމާ ރަޟިޔަﷲ ޢަންހާ ރިވާކުރައްވައެވެ. ޝައުބާންމަހާއި ރޯދަމަހާއި މެނުވީ ރަސޫލުﷲ ޞައްލަﷲ ޢަލައިހި ވަސައްލަމަ ދެމަސް ޖެހިޖެހިގެން ރޯދަހިއްޕަވާތީ ތިމަންކަމަނާ ދެކިވަޑައި ނުގަންނަވަމެވެ.)\nމަތީގައިވާ އުސާމާ ބިން ޒައިދު ރަޟިޔަﷲ ޢަންހުގެ ޙަދީޘުން ޝައުބާން މަހު ރޯދަހިފުން ގިނަކުރުމުގެ ދެޙިކުމަތެއްވާކަން އެނގެއެވެ. އެއީ\nއެމަހަކީ ރަމަޟާންމަހާއި ރަޖަބު މަހާއި ދެމެދުގައިވާ މީސްތަކުން އެމަހަކާއި މެދުގައި ޣާފިލުވެފައިވާ މަހެއްކަމުގައި ވުމެވެ.\nމީސްތަކުންގެ ޢަމަލުތައް ރައްބުލް ޢާލަމީންގެ ޙަޟްރަތަށް އުފުއްލެވި ހުށައެޅޭ މަހަކީ މިއީކަމެވެ.\nއަދި މިމަހުގެ ރޯދަޔާއި އެނޫންވެސް ކަންކަމާއި ގުޅޭ ޙުކުމްތައް\nމުޢާދު ބިން ޖަބަލް ރަޟިޔަﷲ ޢަންހުގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. “ﷲ ތަބާރަކަ ވަތަޢާލާ އެއިލާހުގެ ހުރިހާ ޚަލްޤުތަކުންގެ މައްޗަށް ޝަޢުބާން މަހުގެ ދެބައިވާ ރޭ ވޮޑިގެން ހުރިހާ ޚަލްޤުތަކުންގެ މައްޗަށް ފާފަ ފުއްސަވާނެއެވެ. ޝިރުކު ކުރާ މީހާއާއި އަދި އޭނާގެ މުސްލިމު އަޚާއާއި ގުޅުން ކަނޑާލާފައިވާ މީހާ ފިޔަވައެވެ. (އިމާމު އަޢުޒާއީ ރަޙިމަހުﷲ ވިދާޅުވަނީ އެއީ މުސްލިމުންގެ ޖަމާޢަތުން ބޭރުވެފައިވާ ބިދުޢަވެރިޔާއެވެ).” (ތަބަރާނީ އަދި އިބުނު ޙައްބާން، ޞައްޙަ ޙަދީޘެއް)\nމިޙަދީޘުން މުހިންމު ހަތަރުކަމެއް އަހަރެމެންނަށް އެނގިގެން ދެއެވެ.\nހަމަކަށަވަރުން ޝިރުކު ކުރާ މީހާ މެނުވީ ހުރިހާ ފާފައެއް ﷲ ސުބުޙާނަހޫ ވަތަޢާލާ ފުއްސަވައެވެ. އޭ އަޚާއެވެ. ތިބާގެ ނަފުސު ވަނީ ޝިރުކުން ސަލާމަތްވެގެން ކަމަށް ހީނުކުރާށެވެ. އަދި ޝިރުކަށް ނުވެއްޓޭނެ ކަމަށްވެސް ހީނުކުރާށެވެ. އެހެނީ މުޖްތަމަޢުގައި ޝިރުކުތައް ވަނީ ސިއްރާއި ފާޅުގައި ފެތުރިފައެވެ. މީސްތަކުންނަށް ލޯބިކުރުމާއި ބޯލެނބުމާއި ނަޛުރު ބުނުމާއި ކަތިލުމާއި މިފަދަ ކަންކަން ﷲ ސުބުޙާނަހޫ ވަތަޢާލާއަށް ޚާއްޞަވެގެންވާ ކަންތައްތަކުގައި މަޚުލޫޤުންނާއި އެއްވަރު ކުރެވިއްޖެނަމަ ފަހެ ޝިރުކުގެ ތެރެއަށް ވަދެދާހުއްޓެވެ. ނަޢޫޛުބިﷲ\nތިމާގެ އަޚާއާއި ގުޅުން ކަނޑާލުން އަދި މީސްތަކުންގެ މެދުގައި ރުޅިވެރިކަން ފެތުރުން. ހަމަކަށަވަރުން މިކުށަށް އަރައިގަނެފައިވާނަމަ އެރޭ އެބައިމީހުން މިމަތިވެރި ނަސީބުން މަހުރޫމު ވެގެންދެއެވެ.\nމިރޭ ބައެއް މީހުން ހަފްލާތައް ބާއްވައި ޖަމާޢަތް ހަދައިގެން މިރެޔަށް ޚާއްޞަކޮށް ނަމާދުކޮށް ހަދައެވެ. ހަމަކަށަވަރުން މިއިން އެއްވެސް ކަމަކީ ރަސޫލުﷲ ޞައްލަﷲ ޢަލައިހި ވަސައްލަމަގެ ކިބައިން ސާބިތުވެގެންވާ ކަމެއް ނޫނެވެ. އަދި ޞަހާބީ ބޭކަލުން ނުކުރައްވާ ތަނުގައި އެބޭކަލުންގެ ފަހުން އައި ތާބިޢީ ބޭކަލުންވެސް ކުރައްވާފައިވާ ކަމެއް ނޫނެވެ. މިއީ ބޮޑުވެގެންވާ ބިދުޢައެކެވެ. ކޮންމެ ބިދުޢައަކީ މަގު ފުރެދުމެކެވެ. އަދި ކޮންމެ މަގުފުރެދުމެއް ވަނީ ނަރަކައިގައެވެ. މިކަމުން ރައްކާތެރިވުމުގެ ހެޔޮ ތަޢުފީޤު ދެއްވާށިއެވެ.\nފަހެ ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވި ބަސްފުޅެއްގެ މާނައިގައެވެ.\n“ތިމަންކަލޭގެފާނުގެ ސުންނަތުން ސާބިތުނޫން ކަމެއް ކޮށްފިނަމަ(ދީނަށް ނިސްބަތްކޮށް ދީނީކަމެއްގެ ގޮތުގައި) އެކަމެއްވަނީ ފަހެ ރައްދުކުރެވިގެންނެވެ.” ރިވާކުރެއްވީ މުސްލިމް.\n４．　ޝަޢުބާން މަސް ދެބައިވުމުން ރޯދަ ނުހިފުން.\nފަހެ ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. ((إذا انتصف شعبان فلا تصوموا حتى رمضان))\nޙަދީޘްގެ މާނައިގެ ތަރުޖަމާއީ:” ފަހެ ޝައުބާން ދެބައިވެއްޖެނަމަ ރޯދަމަސް އަތުވެއްޖައުމަށް ދާންދެން ރޯދަނުހިފާ ހުށިކަމެވެ.”\nއިބުނު ޢަބްދުލް ބައްރު ރަޙިމަހުﷲ ވިދާޅުވެފައިވެއެވެ. އިބުނު ޢައްބާސް އަދި ސަލަފުންގެ ބައެއް ބޭކަލުން ރަމަޟާން މަހާއި އަދި ޝަޢުބާން މަސް ވަކި ކުރުމަށްޓަކައި ދުވަހެއް ނުވަތަ ދެދުވަސް ރޯދަ ވީއްލުމަކީ މުސްތަހައްބު ކަމެއްކަމަށް ދެކެވަޑައިގަނެއެވެ. އެއީ ފަރުޟު ނަމާދާއި ސުންނަތް ނަމާދު ބަހަކުން ނުވަތަ ޤިޔާމަކުން ނުވަތަ ހިނގުމަކުން ނުވަތަ ހުރިތަނުން ފަހަތަށް ނުވަތަ ކުރިޔަށް ޖެހިލައިގެން ވަކިކުރުން މުސްތައްހައްބު ވެގެންވާ ފަދައިންނެވެ. ” الاستذكار (371/3\nއިބުނު ޙަޖަރު ރަޙިމަހުﷲ ވިދާޅުވެފައިވެއެވެ.\nފަހެ މިޙަދީޘް ޞައްޙަ ކަމަށް ދެކިލައްވާ ބޭފުޅުންގެ ގާތުގައި ނަހީއެވަނީ ޢާދަކޮށް ރޯދަ ނުހިފާ މީހުންގެ މައްޗަށެވެ. ފަހެ އާދަކޮށް ޝަޢުބާންގެ ދެވަނަ ފަނަރައިގައި ރޯދަ ހިފާނަމަ އެކަމުގައި މައްސަލައެއްނެތެވެ. [انظر: فتح الباري لابن حجر (215/4)].\nފަހެ މިޙަދީޘް ޞައްޙަ ކުރައްވާފައިވާ ޢިލްމުވެރިންގެ ތެރޭގައި އިބުނު ޙައްބާން، އަބޫ އުވާނާ، ތަޙާވީ، އިބުނު ޤުދާމާ،އަޙުމަދު ޝާކިރު އަލްބާނީ އަދި ބިންބާޒު ރަޙިމަހުމުﷲ ޖަމީޢަން. ހިމެނެއެވެ.\nނަމަވެސް ޢިލްމުވެރިން ވިދާޅުވާ ގޮތުގައި ޢާންމުކޮށް ހިފާނަމަ ފަހު ބައިގައިވެސް ރޯދަހިފޭނެއެވެ. އަދި ހޯމަ ބުރާސްފަތީގެ ރޯދައާއި އަދި ތޭރަ ސާދަ ފަނަރައިގެ ރޯދަވެސް ހިފޭނެއެވެ. والله أعلم\nއަދި ފަހު ފަނަރައިގައި ރޯދަ ހިފޭނެކަމަށް އަދި މަތީގައިވާ ޙަދީޘް ޟަޢީފުކުރައްވާ ޢިމްލުވެރިން ގެންނަވަނީ އަންނަނިވި ޙަދީޘެވެ.\nقال رسول الله صلى الله عليه وسلم« لاَ تَقَدَّمُوا رَمَضَانَ بِصَوْمِ يَوْمٍ وَلاَ يَوْمَيْنِ إِلاَّ رَجُلٌ كَانَ يَصُومُ صَوْمًا فَلْيَصُمْهُ ».رواه مسلم\nޙަދީޘްގެ މާނައިގެ ތަރުޖަމާއީ: ފަހެ ރޯދަމަހުގެ އެއްދުވަސް ނުވަތަ ދެދުވަސް ކުރިން ރޯދަނުހިފާ ހުށިކަމެވެ. ފަހެ ޢާންމުކޮށް ރޯދަ ހިފާ މީހާ (އޭނާ ހިފަމުން އައި ރޯދަ އެދުވަހާއި ދިމާވެއްޖެނަމަ) އޭނާ އެރޯދަ ހިފާހުށިކަމެވެ.”\nއޭ ހެޔޮކަމުގެ ޢަޚާއެވެ. އޭ އަބޫ ފަޟުލެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައި ވެއެވެ.\nތަރުޖަމާޢީ: ފަހެ ހެޔޮކަމަކަށް މަގު ދައްކައިފިމީހާއަށް އެކަން ކުރި މީހާ ފަދައިން އޭނާއަށް ޘަވާބު ލިބޭ ހުއްޓެވެ.\nވީމާ ޝެއާރ ކޮށްލައިގެން ނަމަވެސް ރަޙުމަތްތެރިންނަށް ފޯރުކޮށްދީގެން ނަމަވެސް މި ލިޔުން ފޯރުކޮށްދީގެން ޝަޢުބާން މަހުގެ ރޯދައިގެ ހެޔޮކަމުން ބައެއް މަގުދައްކައިދިން މީހެއްގެ ހައިސިއްޔަތުން ލިބިގަތުން ކީއްތޯއެވެ؟ ފޭސްބުކު ވިޔަސް ޓުވިޓަރ ވިޔަސް މަޖީދީ މަގު ބިލްބޯރޑެެއް ކަމުގައި ވިޔަސް އެންމެ ރަނގަޅެވެ. ދުޢާއަކީ އަޅުގަނޑުމެން އެންމެނަށް ތައުފީޤު ދެއްވުމެވެ. އާމީން\nوالله أعلم، و صلى الله وسلم علي نبينا و قدوتنا محمد و على آله و صحبه.\nسبحانك اللهم و بحمدك و استغفرك و أتوب إليك. لا إله إلا أنت\nމިލިޔުމުގެ އަސްލަކީ ސަޢޫދީ ޢަރަބިއްޔާގެ ޖާމިޢުލް ޚަރާޝީ މިސްކިތުގައި ދެވިފައިވާ ހުކުރު ޚުތުބާއެކެވެ.\n1. އަހުލަލް ޙަދީޘް ވެބްސައިޓު\n2. ބައެއް ހެޔޮއެދޭ ޢަޚުން. جزاهم الله خيرا\nPosted byޢަބްދއްރަޙީމް މުޙައްމަދު / ނ.ޅޮހި Jun 30, 2012 Jun 30, 2012 Posted inUncategorizedTags: ހެޔޮބަސް, ދީން


މޯދީ ލަންކާއަށް ވަޑައިގަންނަވާތީ އެގައުމުގެ ސެކިއުރިޓީ ވަރުގަދަކޮށްފި | Jazeera\tމޯދީ ލަންކާއަށް ވަޑައިގަންނަވާތީ އެގައުމުގެ ސެކިއުރިޓީ ވަރުގަދަކޮށްފި - Jazeera\nމޯދީ ލަންކާއަށް ވަޑައިގަންނަވާތީ އެގައުމުގެ ސެކިއުރިޓީ ވަރުގަދަކޮށްފި\nސަދާ ސައީދު June 8, 2019 72 views0\nއިންޑިއާގެ ބޮޑުވަޒީރު ނަރެންދުރަ މޯދީ އާދީއްތަ ދުވަހު ސްރީލަންކާއަށް ވަޑައިގެންނެވުމަށް ހަމަޖެހުމާއި އެކު އެ ގައުުމުގެ ސެކިއުރިޓީ ވަރުގަދަ ކޮށްފިއެވެ.\nލަންކާގެ ޓެރަރިސްޓް ހަމަލާ އަށް ފަހު ލަންކާގައި ސަލާމަތީ ކަންކަން ވަނީ ވަރަށް ބޮޑަށް ވަރުގަދަކޮށްފައެވެ. އަދި ހާއްސަކޮށް މޯދީގެ މި ދަތުރުފުޅާ ގުޅިގެން ލަންކާގެ ސަލާމަތީ ކަންކަން އިހުނަށް ވުރެ ވަނީ ވަރުގަދަކޮށްފައެވެ.\nއެޕްރީލްމަހުގެ 21 ވަނަ ދުވަހު ލަންކާއަށް ދިން ޓެރަރިސްޓް ހަމަލާތަކުގެ ފަހުން ގައުމެއްގެ ވެރިއެއް ލަންކާއަށް ވަޑައިގަންނަވާ މިއީ ފުރަތަމަ ފަހަރެވެ. އެ ހަމަލާތަކުގައި މަރުވި މީހުންގެ އަދަދު 250 އަށް އަރާއިރު އޭގެ ތެރޭގައި އިންޑިއާގެ 11 މީހަކު ހިމެނެއެވެ.\nއާދީއްތަ ދުވަހު ލަންކާއަށް މޯދީ ވަޑައިގަންނަވާއިރު މިއީ އެމަނިކުފާނު އެގައުމަށް ކުރައްވާ ތިން ވަނަ ދަތުރުފުޅަށް ވާނެއެވެ. އެންމެ ފުރަތަމަ ލަންކާއަށް ރަސްމީ ދަތުރުފުޅެއްގައި ވަޑައިގެންފައިވަނީ 2015 ވަނަ އަހަރުއެވެ. އެއަށްފަހު 2017 ވަނަ އަހަރު ލަންކާއަށް މޯދީ ވަނީ ވަޑައިގެންފައެވެ.\nމޯދީ ލަންކާއަށް ކުރައްވާ ދަތުރުފުޅަކީ ދެވަނަ ފަހަރަށް ބޮޑުވަޒީރަކަށް އިންތިޚާބުވެވަޑައިގެންނެވުމާއި ގުޅިގެން ސަރަހައްދީ ގައުމުތަކަށް ކުރައްވާ ދަތުރުފުޅުގެ ތެރެއިން ވަޑައިގަންނަވާ ވަޑައިގެންނެވުމެކެވެ. ސަރަހައްދީ ގައުމުތަކަށް ކުރައްވާ ދަތުރުފުޅުގެ ތެރެއިން މޯދީ ފުރަތަމަ ވަޑައިގަންނަވާނީ ރާއްޖެއަށެވެ. އެ ގޮތުން މޯދީ ރާއްޖެއަށް ވަޑައިގަންނަވަން ޖަމަޖެހިފައިވަނީ މިއަދު މެންދުރު ފަހު ވަގުތެއްގައެވެ.


Bodu match ge kurin Guardiola Tottenham ah thaureefu ohsaalaifi\nބޮޑު މެޗުގެ ކުރިން ގާޑިއޯލާގެ ތައުރީފު ސްޕާސްއަށް\nޓޮޓެންހަމް ހޮޓްސްޕާ އާ ދެކޮޅަށް މެންޗެސްޓާ ސިޓީ މިއަދު ކުޅޭ މެޗުގެ ކުރިން، ސިޓީގެ ކޯޗް ޕެޕް ގާޑިއޯލާގެ ތައުރީފް ޓޮޓެންހަމް އަށް އޮއްސާލައިފި އެވެ.\nސިޓީގެ އިއްތިހާދު ސްޓޭޑިއަމްގައި، މިރޭ ޓޮޓެންހަމްއާ ދެކޮޅަށް ނުކުންނަ މެޗުގެ ކުރިން، ގާޑިއޯލާ ބުނީ ޓޮޓެންހަމްއަކީ ޔޫރަޕްގެ ދެ ވަނަ އަށް އެންމެ މޮޅު ޓީމު ކަމަށެވެ. ގާޑިއޯލާ އެ އިޝާރާތް ކުރީ މިދިޔަ ސީޒަންގެ ޔޫއެފާ ޗެމްޕިއަންސް ލީގްގެ ފައިނަލުގައި ޓޮޓެންހަމް ވާދަ ކުރުމުންނެވެ.\nމެޑްރިޑްގައި ކުޅުނު ފައިނަލު މެޗުގައި، ލިވަޕޫލް އަތުން ބަލިވި ނަމަވެސް، ގާޑިއޯލާ ގަބޫލު ކުރާ ގޮތުގައި ޔޫރަޕްގެ އެންމެ ވަރުގަދަ ޓީމުތަކުގެ ތެރޭގައި ޓޮޓެންހަމް ހިމެނޭނެ އެވެ. މިދިޔަ ސީޒަންގެ ޕްރިމިއާ ލީގް ޓޮޓެންހަމްއިން ނިންމާލީ ސިޓީއަށް ވުރެ 27 ޕޮއިންޓް ފަހަތުން ތާވަލުގެ ހަތަރު ވަނައިގަ އެވެ.\n"އެ ޓީމު ކިހާ މޮޅުތޯ، އަހަރެންގެ ބަހަކީ އަދި އަހަރެން ދެކޭ ގޮތަކީވެސް އެ ޓީމަކީ ޔޫރަޕްގެ ދެ ވަނަ އަށް އެންމެ މޮޅު ޓީމު، އެ ޓީމާމެދު ބަހެއް ބުނަން އަހަންނަށް އެވަރު ފުދޭ،" މިދިޔަ ސީޒަންގެ ޗެމްޕިއަންސް ލީގްގެ ކުއާޓާ ފައިނަލުން ސިޓީ ކަޓުވާލުމަށް ފަހު ފައިނަލާ ހަމަޔަށް ދަތުރު ކުރި، ޓޮޓެންހަމް ރޭޓް ކުރާނީ ކިހާވަރަކުތޯ ސުވާލު ކުރުމުން ގާޑިއޯލާ ބުންޏެވެ.\n"އަހަރެން އިންގުލެންޑުގައި މަސައްކަތް ކުރަން ފެށިފަހުން ކޮންމެ ސީޒަނެއްގައި ވެސް އެ ޓީމުން ލީގަށް ވާދަ ކުރޭ، އަހަރެން މިތާންގައި ހޭދަ ކުރި ފުރަތަމަ ސީޒަންގައި އެ ޓީމުން ނިންމާލީ ތާވާލުގެ ދެ ވަނައިގައި، އެންމެ ފަހުން ދިޔަ ދެ ސީޒަންގައި އެ ޓީމަށް ކާމިޔާބު ނުކުރެވުނަސް އެ ޓީމު ވަރަށް ވަރަށް ވަރުގަދަ، އެ ޓީމުން ކުޅޭ މެޗުތައްވެސް ވަރަށް ވަރުގަދަ."\nގާޑިއޯލާ ބުނީ، އޭނާ ކުރާ ތައުރީފަކީ ހަގީގަތެއް ކަމަށާއި، އެހެންނަމަވެސް އެ ތައުރީފް ބަލައިގަންނަން ޓޮޓެންހަމްގެ ކޯޗް މައުރީޝިއޯ ޕޮޗެޓިނޯ ބޭނުން ނުވާ ކަަމަށެވެ.\nދެ ކޯޗުންގެ ވާދަވެރި ކަމަށް ބާލާއިރު، މިދިޔަ އަހަރު ޖެނުއަރީގެ ފަހުން، ގާޑިއޯލާގެ މައްޗަށް ކާމިޔާބު ހޯދި ހަމައެކެނި ކޯޗަކީ ޕޮޗެޓިނޯ އެވެ. ގާޑިއޯލާ އިނގިރޭސި ލީގަށް އައި ފުރަތަމަ ސީޒަންގައިވެސް އޭނާ އެންމެ ފުރަތަމަ ބަލިވީ ޕޮޗެޓިނޯ އަތުންނެވެ. ވާދަވެރި މެޗެއްގައި އެންމެ ފަހު ސިޓީ ބަލި ކުރި ކޯޗަކީވެސް ޕޮޗެޓިނޯ އެވެ.\nދެ ކޯޗުންގެ ވާދަވެރިކަމުގެ ވާހަކަ ދައްކާކަށް ޕޮޗެޓިނޯ ބޭނުމެއް ނޫނެވެ. އޭނާ ބުނީ ވާދަވެރިކަމުގެ ވާހަކަ އޮންނަން ޖެހޭނީ ދެ ކޯޗުންގެ މެދުގައި ނޫން ކަމަށާއި ދެ ޓީމުގެ ދެމެދުގައި ކަަމަށެވެ.\nސިޓީ އާއި ޓޮޓެންހަމް ކުޅޭ މެޗު ފަށާނީ ރާއްޖޭގަޑިން މިރޭ 9:30 ގަ އެވެ.


ބިދޭސީން ގެނެސްދޭނެ ފަރާތެއްހޯދުން:\nކުޑަހުވަދޫގެ ކުނިގޮނޑު އާއި އިޖުތިމާއީ ސަރަޙައްދުތައް ސާފުކޮށް ބެލެހެއްޓުމުގެ މަސައްކަތް ކުރުމަށް ބޭނުންވާ ބިދޭސީން ގެނެސްދޭނެ ފަރާތެއް ހޯދުން.\nކުޑަހުވަދޫގެ ކުނިގޮނޑު އާއި އިޖުތިމާއީ ސަރަޙައްދުތައް ސާފުކޮށް ބެލެހެއްޓުމުގެ މަސައްކަތް ކުރުމަށް ބޭނުންވާ ބިދޭސީން ގެނެސްދޭނެ ފަރާތެއް ހޯދުމަށް ބޭނުންވެއްޖެއެވެ. މިގޮތުން އެފަރާތަކީ ރާއްޖޭން ބޭރުން މީހުން ގެންނަން ސަރުކާރުގެ ހުއްދަ އޮތް ފަރާތަކަށް ވާންޖެހޭނެއެވެ.\nވީމާ މިކަމަށް ޝައުގުވެރިވެލައްވާ ފަރާތްތަކުން 2018 އޮގަސްޓް 09 ވަނަ ދުވަހުގެ އޮފީސް ބަންދުވުމުގެ ކުރިން ޕްރޮޕޯސަލް އާއެކު ހުއްދައިގެ ކޮޕީ މި އިދާރާއަށް ހުށަހެޅުއްވުން އެދެމެވެ. މަޢުލޫމާތު ސާފުކުރެއްވުމަށް ގުޅުއްވާނީ މިއިދާރާގެ ނަންބަރު: 6760522 / 9822323 ފޯނާއެވެ.


މަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ޅ. ނައިފަރު ޕޮލިސް ސްޓޭޝަނުން ހިންގި އޮޕަރޭޝަނެއްގައި މަސްތުވާތަކެއްޗާއިއެކު މީހަކު ހައްޔަރުކޮށްފިއެވެ.\nމާލެއިން ނައިފަރަށް ދަތުރުކުރަމުންދާ ބޯޓަކުން ނައިފަރަށް މަސްތުވާތަކެތި އެތެރެ ކުރަންއުޅޭކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން ހިންގި މިއޮޕަރޭޝަންގައި ހައްޔަރުކޮށްފައިވަނީ 22 އަހަރުގެ މީހެކެވެ.\nނައިފަރު ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން، ސެޕްޓެމްބަރ 28ވަނަ ދުވަހުގެ ހެނދުނު 6:15 ހާއިރު ހިންގި މިއޮޕަރޭޝަންގައި 22 އަހަރުގެ މީހާ ހައްޔަރުކޮށް ބަލައިފާސްކުރި ކުރުމުން، މަސްތުވާތަކެތި ކަމަށް ޝައްކުކުރެވޭ އެއްޗެއް އަޅާފައިވާ ބުލެޓް ސައިޒުގެ ދެ ރަބަރު ޕެކެޓު ފެނިފައިވެއެވެ.\nމިމައްސަލައިގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް ނައިފަރު މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތެއްދީފައިވެއެވެ.\nމިމައްސަލަ ނައިފަރު ޕޮލިސް ސްޓޭޝަނުންދަނީ ތަހުޤީޤު ކުރަމުންނެވެ.


CSC ah hatharu beyfulhaku ahyan kurahvaifi – Iru\nސީއެސްސީީއަށް ހަތަރު ބޭފުޅަކު ޢައްޔަން ކުރައްވައިފި\nރައީސް އިބްރާހީމް މުޙައްމަދު ޞާލިޙް، ސިވިލް ސަރވިސް ކޮމިޝަނުގެ މެންބަރުކަމަށް ހަތަރު ބޭފުޅަކު ޢައްޔަން ކުރައްވައިފިއެވެ.\nއެ ކޮމިޝަނަށް ޢައްޔަން ކުރައްވާފައިވާ ހަތަރު ބޭފުޅުންނަކީ ގދ. ތިނަދޫ މާކޯޅި، ފާޠިމަތު ޝަރީފާއި، ރ. މީދޫ ބްލެކް، އިބްރާހީމް ރަޝީދާއި، ހ. ޓޫހާރޓްސް، މުޙައްމަދު ފަރުޞަތާއި، މ. ފަލްކަންގެ، މުޙައްމަދު ނާޞިހެވެ.\nސިވިލް ސަރވިސް ކޮމިޝަންގެ މެންބަރުކަމަށް މި ހަތަރު ބޭފުޅުން ޢައްޔަންކުރައްވަން ފެނިވަޑައިގަންނަވާކަމަށް ރައްޔިތުންގެ މަޖިލީހުން ފާސްކުރައްވާފައިވަނީ 2020 އޮގަސްޓު މަހުގެ 31 ވަނަ ދުވަހު ބޭއްވެވި އެ މަޖިލީހުގެ ދެވަނަ ދައުރުގެ 33 ވަނަ ޖަލްސާގައެވެ.\nހުޅުދެލި ބަނދަރު ފުންކުރުމުގެ މަސައްކަތުގެ 55 އިންސައްތަ ނިމިއްޖެ\nސިވިލް ސަރވިސް ކޮމިޝަންގެ މެންބަރުކަމަށް ޢައްޔަން ކުރެއްވުމުގެ ކުރިން، މި ހަތަރު ބޭފުޅުން ވެސް ކޮމިޝަންގެ މެންބަރުކަމުގެ ހުވައި، ރައީސުލްޖުމްހޫރިއްޔާގެ ކުރިފުޅުމަތީގައި ކުރެއްވިއެވެ. އެ މެންބަރުންނަށް ހުވައި ލައިދެއްވީ، ސުޕްރީމް ކޯޓުގެ ފަނޑިޔާރު އަލްއުސްތާޛާ ޢާއިޝާ ޝުޖޫން މުޙައްމަދެވެ.


Ovary gai cyst hunnna meehunnah Soy ufedhdhunthah | Mihaaru\nސޯޔާގެ އުފެއްދުންތަކެއް: އޯވަރީގައި ސިސްޓް ހުންނަ މީހުންނަށް މިއީ ރަނގަޅު ކާނާއެއް ކަމަށް ރިސާޗަރުން ވަނީ ހާމަ ކުރައްވާފައި\nއޯވަރީގައި ސިސްޓް ހުންނަ މީހުންނަށް ސޯޔާގެ އުފެއްދުންތައް\n11 އޯގަސްޓް 2016 - 06:302comments\nސޯޔާ މިލްކް ބުއިމުން ޕޮލިސިސްޓިމް އޯވަރީ ސިންޑްރޯމް ނުވަތަ އޯވަރީގައި ސިސްޓް އުފެދުމާ ދެކޮޅަށް މަސައްކަތްކުރާ ކަމަށް ތަޖުރިބާކާރުންގެ ޓީމަކުން ބުނެފި އެވެ. މީގެ އިތުރުން ހިތުގެ ބަލިތަކާއި ބޮޑެތި މީހުންނަށް އާއްމުކޮށް ޖެހޭ ޓައިޕް2ޑައިބެޓީސް ނުވަތަ ހަކުރު ބަލިން ދިފާއުކޮށްދިނުމަށް ވެސް ސޯޔާ މިލްކުން އެހީތެރިކަން ލިބޭ ކަމަށް ސައިންސްވެރިން ބުނެފި އެވެ.\nޕޮލިސިސްޓިކް އޯވަރީ ސިންޑްރޯމް (ޕީސީއޯއެސް) އަކީ ހޯމޯން ބެލެންސް ނުވާތީ ދިމާވާ ކަމެކެވެ. އަދި މި ބަލި ޖެހުމުން އޯވަރީތަކުން ރަނގަޅަށް މަސައްކަތެއް ނުކުރެ އެވެ.\nދަރިމައިނުވުން، މައްސަރުކަންތައް ގަވާއިދުން ނުޖެހުން، އޮށާޅަ ނެގުން، ބަރުދަން އިތުރުވުން، ބޮލުން ހާއަޅާވަރަށް އިސްތަށި ފޭބުން އަދި ހަށިގަނޑުގެ އެކި ހިސާބުތަކުގައި މާގިނައިން އިސްތަށި ފެޅުން މިއީ މި ބަލި ޖެހޭ މީހުންނަށް ދިމާވާ މައްސަލަތަކެވެ.\nރިސާޗަރުން ބުނަނީ ސޯޔާ އިން އުފައްދާ ސޯޔާ މިލްކާއި ސޯޔާބީންސް ފަދަ ތަކެތިން ފެނިފައިވާ ކަމްޕައުންޑްސް ތަކަކީ އަންހެނުންގެ ހިތުގެ ސިއްހަތާއި ސަރުބީ ވިރުވައިދިނުމުގެ ނިޒާމުގެ ސިއްހަތަށް ވެސް ރަނގަޅު ފައިދާއެއް ލިބޭ އެއްޗެއް ކަމަށެވެ.\nމިހެން ދިމާވަނީ ސޯޔާއަކީ ޕްލާންޓް އެސްޓްރޯޖަން ލިބޭ ވަސީލަތަކަށް ވެފައި ޕީސީއޯއެސްގެ ސަބަބުން ދިމާވާ ހޯމޯން ބެލެންސްނުވުމުގެ މައްސަލަ ރަނގަޅުކޮށްދޭތީ އެވެ.\nދަރިމައިވާ އުމުރުގެ އަންހެނުންނަށް އެންމެ ގިނައިން މެދުވެރިވާ ހޯމޯން ޑިސްއޯޑާއަކީ ޕީސީއޯއެސް އެވެ. މިގޮތަށް ދިމާވާ އަންހެނުންގެ ހަށިގަނޑުން ޓެސްޓޮސްޓެރޯން އާއި އެހެނިހެން ސެކްސް ހޯމޯންސް އުފެދެނީ ބަލި ނެތް އަންހެނެއްގެ އުފެދޭ ވަރަށް ވުރެ ތަންކޮޅެއް ގިނައިންނެވެ.\nޕީސީއޯއެސް ހުންނަ އަންހެނުންނަށް ހިތުގެ ބަލިތަކާއި ހަކުރު ބަލީގެ ނުރައްކާ ވެސް ވަރަށް ބޮޑެވެ.\n"އަހަރެމެންގެ ރިސާޗްތަކުން ދައްކަނީ ޕީސީއޯސް ހުންނަ އަންހެނުން ކެއުމުގައި ސޯޔާގެ ބާވަތްތައް ބޭނުންކުރަން ފެށުމުން ވަރަށް ފައިދާ ކުރާ ކަމަށް،" މި ދިރާސާގައި އަމަލީގޮތުން ބައިވެރިވި ޑރ. ޒަތުއްލާ ވިދާޅުވި އެވެ.\nއޭނާ ވިދާޅުވި ގޮތުގައި ޕީސީއޯއެސް އާއި ސޯޔާއާ އޮތް ގުޅުން ހާމަވި ފުރަތަމަ ދިރާސާ އެވެ. ޕީސީއޯއެސް ހުންނަ މީހުން ސޯޔާގެ ބާވަތްތައް ކެއުމުން އެމީހުންގެ ހަށިގަނޑުން އިންސިއުލިން އުފެދޭވަރު އިތުރުވެ ލޭގައި ހަކުރު ހުންނަ މިންވަރު ދަށްވެގެންދެ އެވެ. މިކަމުން ދައްކުވައިދެނީ ސޯޔާ އިން އިންސާނާގެ ހަށިގަނޑަށް އެކަށީގެންވާ ރަނގަޅު ބަދަލުތަކެއް އަންނަ ކަން ކަމަށް ޑޮކްޓަރު ފާހަގަކުރެއްވި އެވެ. އަދި މިފަދަ އަންހެނުންގެ ހަށިގަނޑުގައި ގެއްލުން ލިބޭ ކޮލެސްޓްރޯލް ވެސް ހުންނަނީ ވަރަށް މަދުންކަން އޭނާ ފާހަގަކުރެއްވި އެވެ.\nމި ދިރާސާގެ ބައެއްގެ ގޮތުގައި ދިރާސާ ޓީމުން ޕީސީއޯއެސް ހުރި 70 މީހަކު ހޯދައި ދިރާސާގައި ބައިވެރި ކުރި އެވެ. މިއީ އުމުރުން 18 އަހަރާއި 40 އަހަރާ ދެމެދުގެ މީހުންނެވެ.\nމި ހުރިހާ އަންހެނުންނަކީ ވެސް އީރާންގެ އަރަކްގައި ހުންނަ ކޯސަރް ކްލިނިކަށް ޑިސެމްބަރު 2015 އިން ފެބްރުއަރީ 2016 އާ ދެމެދުގެ މުއްދަތުގައި ފަރުވާ ހޯދާފައިވާ މީހުންނެވެ.\nދިރާސާގެ ބައެއްގެ ގޮތުން މި މީހުންގެ ތެރެއިން ދެބައިކުޅަ އެއްބައި މީހުންނަށް ސޯޔާ އައިސޯފްލޭވޯން ސަޕްލިމެންޓް 50 މިލިގްރާމް ކޮންމެ ދުވަހަކު ވެސް ކާން ދިނެވެ. މިއީ 500 އެމްއެލް ސޯޔާ މިލްކާ އެއްވަރުގެ އަދަދެކެވެ. މި އެންމެންނަށް 12 ހަފުތާ ވަންދެން ކޮންމެ ދުވަހަކު މި ސަޕްލިމެންޓް ކާން ދިނެވެ.\nދިރާސާގެ ބައިވެރިންގެ ތެރެއިން އަނެއް 35 މީހުންނަށް ދިނީ ޕްލަސީބޯ ނުވަތަ އާޓިފިޝަލް ބޭސްގުޅަ އެކެވެ. މި ބޭސް ދިން މީހުންނަކަށް ވެސް އެއީ އަނެއް މީހުންނަށް ދިން ކަހަލަ އަސްލު ބޭސް ނޫންކަމެއް ނޭނގޭނެ އެވެ. މިއީ ބޭސް ޓެސްޓްކުރުމުގައި ރިސާޗަރުން އާންމުކޮށް ބޭނުންކުރާ ގޮތެކެވެ.\nއާދަވެ ކޮށް އުޅޭ ކަސްރަތުތައް ކުރުމަށާއި ރިސާޗް ކުރަމުންދާ ދުވަސްވަރު އެހެން އެއްވެސް ސަޕްލިމެންޓެއް ބޭނުން ނުކުރުމަށް ރިސާޗްގެ ހުރިހާ ބައިވެރިންނަށް ވެސް އަންގާފައިވެ އެވެ.\nމި ހުރިހާ އަންހެނުންގެ ލޭގެ ސާމްޕަލް ދިރާސާ ފެށުމުގެ ކުރިންނާއި ނިންމާލުމުގެ ގޮތުން ވެސް ނެގި އެވެ. މި ލޭގެ ސާމްޕަލްތަކުގައި ހޯމޯން ލެވެލް ހުރި މިންވަރާއި ފެޓް ލެވެލް ހުރި މިންވަރު އަދި އިންސިއުލިން ރެސިސްޓެންސް އާއި އިންފްލެމޭޝަން ހުރިތޯ ޗެކް ކުރި އެވެ.\nއިންސިއުލިން ރެސިސްޓެންސާއި އިންފްލެމޭޝަން އަކީ ހަކުރު ބައްޔާއި ހިތުގެ ބަލިތައް އަދި ވާގިނެތޭ ބަލި ޖެހުމަށް ގުޅުންހުރި ކަންތައްތަކެކެވެ.\nޕްލަސީބޯ ދިން ގްރޫޕާ އަޅާ ބެލިއިރު ސޯޔާ ސަޕްލިމެންޓް ދިން އަންހެނުންގެ ލޭގައި ދައުރުވާ އިންސިއުލިން ހުރި މިންވަރު ދަށްކަން ރިސާޗަރުން ފާހަގަކުރި އެވެ. އަދި މި މީހުންގެ ލޭގައި ޓެސްޓޮސްޓެރޯން އާއި ގެއްލުން ހުރި ކޮލެސްޓްރޯލް އެލްޑީއެލް އާއި ޓްރައިގްލިސަރައިޑް ނުވަތަ ފެޓްސް ހުރި މިންވަރު ވެސް ދަށްކަން ރިސާޗަރުން ފާހަގަ ކުރި އެވެ.\nއިތުރު ލިޔުންތައް ސިއްހަތު އަންހެނުން މައިންގެ ސިއްހަތު


Island aviation in ATR ge2mathindhaaboat kuyyah hoadhan iulaanu koffi | Mihaaru\nއައިލެންޑް އޭވިއޭޝަނުން އޭޓީއާރު ދެ ބޯޓު ކުއްޔަށް ހޯދަން އިއުލާނުކޮށްފި\nމޯލްޑިވިއަންގެ ބޯޓަކަށް ފަސިންޖަރުން އަރަނީ-- ފައިލް ފޮޓޯ: މިހާރު\n22 ޖެނުއަރީ 2022 - 08:31\nއޭޓީއާރު ދެ މަތިންދާބޯޓު ކުއްޔަށް ނަގަން އައިލެންޑް އޭވިއޭޝަން (އައިއޭއެސް) އިން އިއްޔެ އިއުލާން ކޮށްފި އެވެ.\nމޯލްޑިވިއަން އެއާލައިން ހިންގާ ކުންފުނިން ކުރި އިއުލާނެއްގައި ވާ ގޮތުން، އެ ދެ ބޯޓު ވެސް ކުއްޔަށް ނަގާނީ ދޮޅު އަހަރަށެވެ. ފުރަތަމަ ބޯޓު އަންނަ އޭޕްރިލް މަހު، ދެވަނަ ބޯޓު މޭ މަހު ލިބެން ޖެހޭނެ ކަމަށް އިއުލާނުގައި ވެ އެވެ.\nމި މަތިންދާބޯޓުތައް ކުއްޔަށް ދޭން ބޭނުންވާ ފަރާތްތަކަށް ބީލަން ހުށަހެޅުމުގެ ފުރުސަތު އަންނަ މަހުގެ 10 ގައި ހުޅުވައިލާނެ އެވެ. ބީލަންތައް އިވެލުއޭޓު ކުރުމަށް ފަހު، ބޯޓުތައް ކުއްޔަށް ނަގާނެ ފަރާތެއް ހޮވާނީ އައިލެންޑް އޭވިއޭޝަންގެ ބޯޑުންނެވެ.\nމޯލްޑިވިއަންގެ ފްލީޓު ބޮޑު ކުރުމަށް އައިލެންޑް އޭވިއޭޝަނުން ވަރަށް ފަހުން ވަނީ އޭޓީއާރުގެ ތިން މަތިންދާބޯޓެއް ވެސް ގަނެފަ އެވެ. މި ބޯޓުތައް އެ ކުންފުނިން ގަންނަނީ މިއީ ތިމާވެއްޓާ ރައްޓެހި، ހަރަދު ކުޑަ ބޯޓުތަކަކަށް ވާތީ ކަމަށް އައިލެންޑް އޭވިއޭޝަނުން ބުންޏެވެ.\nމޯލްޑިވިއަންގައި މިހާރު އޮންނަނީ 12 މަތިންދާބޯޓެވެ. އެއީ އެއާބަސް 321 އަކާއި އެއާބަސް 320 އަކާއި ޑޭޝް8 ގެ 10 ބޯޓެވެ. އަދި ޓްވިން އޮޓާގެ 11 ސީޕްލޭން ވެސް މިހާރު އެ އެއާލައިންގައި އޮވެ އެވެ.\n# ރާއްޖޭގައި މިހާރުވެސް ހިދުމަތް ދެމުންދާ އެއަރލައިން ކުންފުންޏަކުން ނުވަތަ އެމީހުންގެ މަސްލަހަތު އޮތް ފަރާތަކުން ތިކަން ކޮށްފިނަމަ ދޮޅު އަހަރަށް ބޯޓް ކުއްޔަށް ހިފާ އައިލަންޑް އެވިއޭޝަން އަށްވުރެން ހުރިހާ ގޮތަކުންވެސް ފައިދާ ބޮޑުވާނީ ބޯޓް ލީޒް ކުރާ ފަރާތަށް. # އަދި އައިލަންޑް އެވިއޭޝަންގެ މި އެހީތެރިކަމާއިއެކު އެމީހުންގެ ފުލީޓަށް2ބޯޓް އިތުރުވެގެންދާތަން ފެންނާނެ.\n100 ގެ ވާހަކަ އެއް. ތިކަން އޮތީ ހަމަޖެހި ނިމިފަ.\nދުއްވާނެ މީހުން ބޭނުންވާނެ. ޑެބީ އެބަހުރިން.\nބޯޑް އަށާ ވެރީން ނަށް ފައިދާ ބޮޑީ ކުއްޔަށް ހިފީމަ އެވެ. ކޮންމެ މަހަކު ވެސް ލިބި ލިބި ހުންނާނެ އެވެ. ބޯޓް ގަތީމަ ވަނީ ގެއްލުމެވެ. އެހެން ވެ އާ ބޯޓް ނުގަންނަނީ އެވެ،\nޟުހިންމު ޜަންވޭތައް ދިގުކޮށް ތެޔޮ ބޭޏުންވާ އެއަރ ޕޯޓް ތަކުގައި އުފުހޭ ބޯޓަށް ބޭޏުންވާ ތެޔޮ ލިބޭ ގޮތަށް ހަނަޖެހިގެން ނޫނީ މައްސަލަ ހައްލު ޏުވާނެކަން ގަބޫޅުކުރާ ބަޔަކު ކަންކަން ޏިންމަން ތިބެގެން މެނުވީ ތިޔަހުރި ކަންތައްތައް ހައްލެއް ނުވާ ނެ.


Fathis Namaadhah Heylumah Takaa Kurevidhaane Baeh Kanthahthah – Iru\nނަމާދަކީ އިސްލާމްކަމުގެ ދެވަނަ ރުކުނެވެ. އަދި ޤިޔާމަތް ދުވަހުގައި އަޅާގެ ޢަމަލުތަކުގެ ތެރެއިން އެންމެ ފުރަތަމަ ޙިސާބު ބެއްލެވޭނެ ޢަމަލަކީ ނަމާދު ކަމުގައިވެސް ޙަދީޘްގައި އައިސްފައި ވެއެވެ. ނަމާދަށް ރައްކާތެރިވުމަކީ ސުވަރުގެ ވަނުމުގެ ސަބަބުތަކުގެ ތެރެއިން ސަބަބެކެވެ.\nނަމާދު އޭގެ ވަގުތުގައި ކުރުމަކީ މާތްﷲ އެންމެ ބޮޑަށް ލޯބިކުރައްވާ އެއް ކަންތަކެވެ. އެއީ ﷲގެ ހަޟުރަތުގައި އެންމެ ލޮބުވެތިކަން ބޮޑުވެގެންވާ ޢަމަލެވެ.\nތިރީގައި މިދަންނަވާ ކަންތައްތައް ކުރުމުން ﷲ ސުބުޙާނަހޫ ވަތަޢާލާގެ އިރާދަފުޅުން ފަތިސް ނަމާދަށް ހޭލުން ފަސޭހަ ކަމަކަށް ވާނެއެވެ.\nއިޚްލާސްތެރިކަމާއެކީ މަތިވެރި ޘަވާބު އެދި ފަތިސްނަމާދު އެ ނަމާދުގެ ވަޤުތުގައި ކުރުމުގެ ޢަޒުމު ކަނޑައެޅުން\nފަތިސްނަމާދު އިހު ސުންނަތާއި އެ ނަމާދު ޖަމާޢަތުގައިކުރުމާއި ފަތިސްނަމާދު ފަހުން ޒިކުރުކުރަން އިނުމަކީ މަތިވެރި އަޖުރު ލިބެނިވި އަޅުކަންތަކެކެވެ. މި އަޅުކަންތައްތަކަށް ލިބޭ އަޖުރު މަތިން ގިނަގިނައިން ހަނދާންކުރާނަމަ، ފަތިސްނަމާދު ކުރުމަކީ ތިމާގެ ކަށީގައި ހިފާފައިވާ އާދައަކަށްވުމަށް މާގިނަ ދުވަހެއް ނުނަގާނެއެވެ. މިފަދަ ބައެއް ޙަދީޘްތައް މި އަރޓިކަލްގެ ފަހު ބައިގައި ގެނެސްދެވޭނެއެވެ.\nނިދުމުގެ ކުރިން ވުޟޫކުރުން\n((إِذَا أَتَيْتَ مَضْجَعَكَ فَتَوَضَّأْ وُضُوءَكَ لِلصَّلاَةِ، ثُمَّ اضْطَجِعْ عَلَى شِقِّكَ الأَيْمَنِ..))\nމާނައީ: “ތިބާ ނިދަން އައިސްފިނަމަ ފަހެ ނަމާދަށް ވުޟޫކުރާފަދައިން ވުޟޫކުރާށެވެ. ދެން އޭގެފަހުގައި ތިބާގެ ކަނާއަތްފަރާތަށް ވާގޮތަށް އޮށޯއޮންނާށެވެ.”\nވުޟޫމަތީގައި ނިދާ މީހާއަށް ފާފަ ފުއްސެވުންއެދި ދުޢާކުރުމަށް މަލާއިކަތަކު އޭނާގެ ކައިރީގައި ހުންނާނެކަމަށް ނަބަވީ އިރުޝާދުތަކުން ސާބިތުވެއެވެ.\nނިދުމުގެ ކުރިން ކިޔަން ވާރިދުވެފައިވާ ޒިކުރުތައް ކިޔާށެވެ.\nމި ދުޢާތަކުގެ އިތުރުން އާޔަތުލް ކުރުސިއާއި ބަޤަރާ ސޫރަތުގެ ފަހު ދެ އާޔަތާއި އިޙްލާސް، ފަލަޤި، ނާސި (މި ތިން ސޫރަތުންކުރެ ކޮންމެ ސޫރަތެއް ތިންފަހަރު) ކިޔަން ހަނދާން ނައްތާނުލާށެވެ.\nއަދި ތިޔަބައިމީހުންގެ ވެރިރަސްކަލާނގެ وحى ކުރެއްވިއެވެ. ތިޔަބައިމީހުން ތިމަންރަސްކަލާނގެއަށް دعاء ކުރާށެވެ! ތިމަންރަސްކަލާނގެ ތިޔަބައިމީހުންގެ دعاء އިޖާބަކުރައްވާހުށީމެވެ.\nސޫރަތުލް ޣާފިރު 60\nފަތިސް ނަމާދު އެ ނަމާދުގެ ވަގުތުގައި ކުރުމުގެ ތައުފީޤްދެއްވަވާތޯ ގިނަގިނައިން ދުޢާކުރާށެވެ.\nﷲސުބުޙާނަހޫ ވަތަޢާލާ ޙަރާމް ކުރައްވަފައިވާ ކަންތައްތަކުން، ޚާއްޞަކޮށް ޙަރާމްތަންތަނަށް ބެލުމުން ދުރުހެލިވާން ވާނެއެވެ. އެހެނީ ޙަރާމް ކަންތައްތައް ކުރުމަކީ ހެޔޮ ޢަމަލުތަކުން މަޙްރޫމުވާ ކަމެކެވެ.\nހެޔޮ ޢަމަލުތައް ކުރުމުގެ ތައުފީޤުނުލިބުމަކީ ފާފައިގެ ނޭދެވޭ އަސަރުތަކުގެ ތެރޭގައި ހިމެނޭ ކަމެކެވެ. އެއްފަހަރަކު މީހަކު އިމާމް އަލްހަސަނުލް ބަޞަރީއާއި ސުވާލުކުރިއެވެ.\n”ތިމަންމެނަށް ރޭ އަޅުކަން ކުރަން ނުހޭލެވެނީ ކީއްވެތޯއެވެ؟“ ޖަވާބުގައި އިމާމް އަލްހަސަނުލް ބަޞަރީ ވިދާޅުވިއެވެ.\nތިޔަބައިމީހުންގެ ފާފަތައް ތިޔަބައިމީހުން ހައްޔަރުކުރީއެވެ.(އެބަހީ ފާފަތަކުގެ ސަބަބުން ތިޔަބައިމީހުންނަށް ރޭ އަޅުކަންކުރުމުގެ ތައުފީޤްނުލިބެނީއެވެ.)\nނިދާ ގަޑި އަވަސްކުރުން\nނިދުމާއި ހަނދާން ނެތުން އެއީ ނަމާދު ވަގުތުން ފަސްވުމަށް ދިމާވާނެ ހަމައެކަނި މަޤްބޫލު ދެ އުޒުރެވެ. އެހެންނަމަވެސް ނިދާ އިރު ފަތިސްނަމާދަށް ބަންގި ގޮވަން ބައިގަޑި ނުވަތަ ފަނަރަ މިނިޓަށް ވުމުން ނިދުމަކީ ފާފަވެރިވާނެކަމެކެވެ. އެހެންކަމުން ނިދާގަޑި އާއި ހޭލާގަޑި އަވަސް ކޮށް ނަމާދަށް ބުރޫނާރާ ގޮތަށް ތާވަލް ބައްޓަންކުރުން ވަރަށް މުހިއްމެވެ. ރަސޫލާ ޞައްލަﷲ ޢަލައހި ވަސައްލަމަ ސުންނަތަކީވެސް ނިދާ ގަޑިއާއި ހޭލާ ގަޑި އަވަސްކުރުމެވެ.\nޢާއިޝާ رضي الله عنها ގެ އަރިހުންރިވާވެގެންވެއެވެ. “كَانَ يَنَامُ أَوَّلَ اللَّيْلِ وَيُحْيِى آخِرَهُ” މާނައީ: “އެކަލޭގެފާނު ނިދިކުރައްވަނީ ރޭގަނޑުގެ ކުރީ ކޮޅުގައެވެ. އަދި ރޭގަނޑުގެ ފަހުބައި އަޅުކަމުގައި ހޭދަކުރައްވައެވެ.”\nހޭލެވުމުން އެންމެ ފުރަތަމަ ކަމަކަށްﷲ ސުބުޙާނަހޫ ވަތަޢާލާއަށް ޛިކުރު ކުރުން.\nދެވަނަ ފަހަރަށް ނިންދެވުމަށްޝައިޠާނާއަށް ފުރުޞަތު ނުދީ، ހޭލެވުމުން އަވަހަށް އެނދުން ތެދުވުން.\nހެޔޮ ޢަމަލުތައް ކުރުމުގައި އެކަކުއަނެކަކަށް ވާދަކުރާ މީހުންނަށް ދެއްވާނެކަމަށް ﷲ ސުބުޙާނަހޫ ވަތަޢާލާ ވަޢުދުވެވޮޑިގެންފައިވާ މަތިވެރި ދަރަޖައިގެ މަތިން ހަނދާން ކުރުން.\nނަމާދަކީ އެއާއި މެދު ޤިޔާމަތް ދުވަހުން އެންމެ ފުރަތަމަ ސުވާލު ކުރެވޭނެ ކަންތަކަށް ވީ ހިނދު ނަމާދު އޭގެ ވަގުތުގައި އަދާކޮށް، ނަމާދު ކުރުމަށް ހާއްސަ އަހަންމިއްޔަތުކަމެއް ދިނުމަކީ ކޮންމެ މުސްލިމެއްގެ މައްޗަށްވާ ވާޖިބެކެވެ.\nނޯޓް: މި އާރޓިކަލްގައި ހިމެނޭ ބައެއް މައުލޫމާތު ތަކަކީ އިލްމީ އެކި ސައިޓުތަކުން ނަގާފައިވާ މައުލޫމާތެވެ.


ނަންބަރު: MNU-HR/ /2019/183\nމަސައްކަތުގެ ދާއިރާއިން އެމް.އެން.ކިޔޫ.އެފް ލެވެލް 7/8 ގެ ސެޓްފިކެޓެއް ލިބިފައިވުން.\nސެކްޝަނަށް އަންނަ ފޯނުތަކަށް ޖަވާބުދީ އެޕޮއިންޓްމަންޓްތައް ބެލެހެއްޓުން.\nސެކްޝަންގެ އެންޓްރީ ދުވަހުން ދުވަހަށް ނަގާ ކަމާ ބެހޭ ވެރިޔެއްގެ އަރިހަށް ގެންގޮސް އަންގަވާ ގޮތެއްގެ މަތިން ޢަމަލުކުރުން.\nކޯސްތަކުގެ އެޕްލިކޭޝަން ފޯމްތައް އިޞްލާޙު ކުރުމާޢި ޗާޕްކުރުމަށް ކަމާ ބެހޭ ސެކްޝަނަށް ޙަވާލުކުރުން އަދި ފޯމް ތައް ލިބުމުން އެ ފޯމްތަކުގައި ނަންބަރުޖަހާ ފޯމް ހޯދަން އަންނަ ފަރާތްތަކަށް ތަރުތީބުން ދޫކުރުން.\nއަނބުރާ ލިބޭ ފޯމްތައް ޗެކްކޮށް ބަލައިގަތުން. އަދި ޗެކްކޮށް ޙަވާލުވާ ފޯމްތަކުގެ މަޢުލޫމާތު ކަނޑައެޅިފައިވާ ފޯމެޓަށް ކޮމްޕިއުޓަރަށް އެންޓަރކުރުން.\nޗެކްކޮށް ޙަވާލުވާ ފޯމްތަކުގެ މަޢުލޫމާތު ކަނޑައެޅިފައިވާ ފޯމެޓަށް ކޮމްޕިއުޓަރަށް އެންޓަރކުރުން.\nކޯސްތަކުގައި ބައިވެރިވެވޭ ޝަރުތުތަކާއި ކޯސްތަކަށް ވަނުމަށް ފުރިހަމަކުރަންޖެހޭ އެހެނިހެން ކަންތައްތަކާއި ބެހޭ މަޢުލޫމާތު ކުއްލިއްޔާ/މަރުކަޒު ތަކުން ޤަވާޢިދުން އެއްކުރުން.\nދަރިވަރުންގެ ސްޓެޓިސްޓިކްސް ބެލެހެއްޓުން (ކޯސްތައް ވަކި ވަކިން).\nސެކްޝަނުން ފޮނުވަންޖެހޭ ލިޔެކިޔުން ކަމާބެހެ ފަރާތްތަކަށް ރައްދުކުރުމަށް ރިސެޕްޝަނާ ޙަވާލުކުރުން. އަދި އެތަކެތި އެޑްރެސް ކުރެވިފައިވާ ފަރާތްތަކަށް ރައްދުކުރެވިފައިވޭތޯ ބެލުން.\nޤަވާޢިދުން ފައިލްކޮށް ޔައުމިއްޔާ ލިޔުން.\nއަހަރީ ރިޕޯޓަށް ބޭނުންވާ މަޢުލޫމާތު ސެކްޝަނުން ހޯދާއި ތައްޔާރުކޮށް ކަޑައެޅިފައިވާ ޑެޑްލައިނަށް ކަމާ ބެހޭ ސެކްޝަނާ ޙަވާލުކުރުން.\nސެކްޝަނާއި އޮފީހުގައި ކުރެވޭ މުހިއްމު މަސައްކަތްތަކަށް އެހީތެރިކަންދިނުމާއި ސަލާމްބުނާ މުވައްޒަފުންނާއި އަހަރީ ޗުއްޓީގައި ތިބޭ މުވައްޒަފުންގެ މަސައްކަތް ވެރިން އަންގަވާ ގޮތެއްގެ މަތިން ކުރުން.\n2019 ސެޕްޓެންބަރު 19 ވާ ބުރާސްފަތި ދުވަހުގެ މެންދުރު 12:00 ގެ ކުރިން ދިވެހިރާއްޖޭގެ ޤައުމީ ޔުނިވަރސިޓީ / އިދާރީ މަރުކަޒަށް\nވަޒީފާގައި އުޅުއްވާ ނުވަތަ އުޅުއްވާފައިވާ ބޭފުޅެއްނަމަ އަދާކުރައްވާ ނުވަތަ އަދާ ކުރެއްވި ވަޒީފާގެ މަސްޢޫލިއްޔަތާއި، ވަޒީފާ އަދާކުރަން ފެއްޓެވި ތާރީޚް އަދި އަދި ވަޒީފާއިން ވަކިވި ތާރީޚް އެނގޭނެފަދަ ލިޔުމެއް (އަސްލާ އެއްގޮތްކަމަށް ރަސްމީ ފަރާތަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑު ޖަހާފައިވާ އަސްލު)\nމި މަޤާމަށް އެދި ހުށަހަޅާ ފަރާތަކީ، ދިވެހިރާއްޖޭގެ ޤައުމީ ޔުނިވަރސިޓީގެ އެއްވެސް ކޯހެއްގައި ކިޔަވަމުންދާ ދަރިވަރަކަށް ވެގެން ނުވާނެއެވެ.


Technology fahathun dhuvumuge badhalugai balanee ingilaabee badhaleh gennan: Shauna | Mihaaru\nޚަބަރު / އައިމިނަތު ޝައުނާ، އެންވަޔަރުމެންޓް މިނިސްޓަރު\nޓެކްނޮލޮޖީގެ ފަހަތުން ދުވުމުގެ ބަދަލުގައި ބަލަނީ އިންގިލާބީ ބަދަލަކަށް: ޝައުނާ\nސަރުކާރުގެ އޮފީސްތަކަށް އެކި ކަންކަމާއި މައްސަލަތައް ހުށަހެޅުމަށް ތައާރަފްކުރި "ގޮވް.އެމްވީ" ޕޯޓަލް، ރައީސް އިބްރާހިމް މުހައްމަދު ސޯލިހު ލޯންޗުކޮށްދެއްވާއިރު އެ މަނިކުފާނުގެ އަރިހުގައި މިނިސްޓަރު ޝައުނާ މަޑުކޮށްލައްވައިގެން.-- ފޮޓޯ: ރައީސް އޮފީސް\n14 ސެޕްޓެމްބަރ 2021 - 13:48\nޓެކްނޮލޮޖީގެ ފަހަތުން ދުވުމުގެ ބަދަލުގައި ސަރުކާރުގެ އަމާޒަކީ ޓެކްނޮލޮޖީގެ ބޭނުން ހިފައި ޖަޒީރާ ރާއްޖޭގެ ތަރައްގީއަށް އިންގިލާބީ ބަދަލެއް ގެނައުން ކަމަށް ޓެކްނޮލޮޖީ މިނިސްޓަރު އާމިނަތު ޝައުނާ މިއަދު ވިދާޅުވެއްޖެ އެވެ.\nސަރުކާރުގެ އޮފީސްތަކަށް އެކި ކަންކަމާއި މައްސަލަތައް ހުށަހެޅުމަށް ތައާރަފްކުރި "ގަވް.އެމްވީ" ޕޯޓަލް ލޯންޗުކުރަން ބޭއްވި ރަސްމިއްޔާތުގައި ޝައުނާ ވިދާޅުވީ ޓެކްނޮލޮޖީއަކީ އިންޓަނެޓުގެ އަގު ހެޔޮވުން ކަމަށް ބަލައިގެން ނުވާނެ ކަމަށެވެ. އޭގެ އަގު ހެޔޮވެ، ރަނގަޅު ފެންވަރުގެ ހިދުމަތް ލިބުމަކީ ވެސް މުހިއްމު ކަމެއް ކަމަށް އޭނާ ވިދާޅުވި އެވެ.\nޝައުނާ ވިދާޅުވި ގޮތުގައި އެ ޕޯޓަލްގެ ބޭނުން ހިފަން ފެށުމުން ހިދުމަތް ލިބިގަންނަ ގޮތާއި ސަރުކާރާ މުއާމަލާތް ކުރެވޭ ގޮތްތަކަށް ބޮޑު ބަދަލެއް އަންނާނެ ކަމަށެވެ. އޭގައި އިދާރާތަކަށް ހުށަހަޅާ މައްސަލަތަކުގެ އަދަދު ވަކިން އެނގޭނެ ޑޭޝްބޯޑެއް ގާއިމްކޮށްފައިވާކަން ފާހަގަކުރެއްވި އެވެ.\nކޮވިޑުގެ ސަބަބުން ކުރި ތަޖުރިބާއަކީ ޓެކްނޮލޮޖީއާ ނުލައި ދިރިއުޅުމަކީ ވަރަށް ދަތިކަމަކަށް ވިޔަސް ޓެކްނޮލޮޖީން ދިރިއުޅުމަށް ބޮޑު ބަދަލެއް ގެނެސްދީފައިވާ ކަމަށް ވިދާޅުވި އެވެ.\n"މުޅި ދުނިޔެ ބަންދުވެގެން ދިޔައިރު އެކަކަށް ހަމަ ހީވެސް ނުވޭ ދުނިޔެ ބަންދުވެފައި އޮތްކަން. އެއް ގައުމު އަނެއް ގައުމުގައިވާ ހުރިހާ ކަމެއް ވަގުތުން ވަގުތަށް އަޅުގަނޑުމެންނަށް ވެސް އައީ ލިބެމުން. ލައިވްކޮށް ހަމަ ކޮންމެ ކަމެއް ވެސް ބެލިން. އަދި މައުލޫމާތު ބަދަލުކޮށް ވަޒީފާ އަދާކުރުމަށް ކޮންމެހެން ކުރަންޖެހޭ މަސައްކަތްތައް ވެސް ގޭގައި ތިބެގެން ކުރަމުން އައިން،" މިނިސްޓަރު ވިދާޅުވި އެވެ.\n"ގަވް.އެމްވީ" ޕޯޓަލަކީ ސަރުކާރުގެ ލިޔުންތައް ރަސްމީކޮށް ބަދަލުކުރާ ނިޒާމު، ޖެމްސްއާ ގުޅާލާފައިވާ ނިޒާމެކެވެ. ދުނިޔޭގެ ކޮންމެ ތަނެއްގައި ހުރެގެން، ކޮންމެ މީހަކަށް ވެސް އެ ޕޯޓަލް މެދުވެރިކޮށް މައްސަލަތަކާއި ޝަކުވާތައް ހުށަހެޅޭނެ އެވެ.\nޝައުނާ ވިދާޅުވީ ޓެކްނޮލިޖީ ފުޅާކޮށް، ސަރުކާރުން ދޭ ހިދުމަތްތައް އެކަށީގެންވާ ގޮތަށް ދިނުމަށް ނޭޝަނަލް ސެންޓާ ފޯ އިންފޮމޭޝަން ޓެކްނޮލޮޖީ (އެންސީއައިޓީ) ބަދަލުކުރުމަށް ވެސް ސަރުކާރުން އަންނަނީ މަސައްކަތްކުރަމުން ކަމަށެވެ. އެ ސެންޓަރަށް ބޭނުންވާ ތަރައްގީ ނުގެނެވި އެތައް އަހަރެއް ވެގެން ދިޔަ ކަމުގައި ވިޔަސް ސަރުކާރުގެ ޕްލޭނުގެ ދަށުން ކުރިއަށް އޮތް ދެ އަހަރުގެ ތެރޭގައި ޑިޖިޓަލައިޒޭޝަންގެ ހިދުމަތް ފޯރުކޮށްދޭނެ ކަމަށް އޭނާ ވިދާޅުވި އެވެ.\nމުޅި ދުނިޔެ ބަންދުވެގެން ދިޔައިރު އެކަކަށް ހަމަ ހީ ވެސް ނުވޭ ދުނިޔެ ބަންދުވެފައި އޮތްކަން. އެއް ގައުމު އަނެއް ގައުމުގައިވާ ހުރިހާ ކަމެއް ވަގުތުން ވަގުތަށް އަޅުގަނޑުމެންނަށް ވެސް އައީ ލިބެމުން. ލައިވްކޮށް ހަމަ ކޮންމެ ކަމެއް ވެސް ބެލިން. އަދި މައުލޫމާތު ބަދަލުކޮށް ވަޒީފާ އަދާކުރުމަށް ކޮންމެހެން ކުރަންޖެހޭ މަސައްކަތްތައް ވެސް ގޭގައި ތިބެގެން ކުރަމުން އައިން. --ޝައުނާ\nސަރުކާރުގެ ހިދުމަތްތައް ޑިޖިޓަލްކުރަމުން އަންނައިރު، ސިއްހީ އަދި އިޖުތިމާއީ ހިދުމަތްތައް ޑިޖިޓަލްކުރުން މުހިއްމު ކަމަށް މިނިސްޓަރު ވިދާޅުވި އެވެ. އޭރުން އެ މީހެއްގެ ސިއްހީ ރިކޯޑުތައް އަމިއްލައަށް ބަލައިލެވޭނެ އެވެ.\nއެންސީއައިޓީ އައިމިނަތު ޝައުނާ، އެންވަޔަރުމެންޓް މިނިސްޓަރު\nރާއްޖެއަކީ މާލެއެއް ނޫން. ރައްރަށަށް ޚިދުމަތްތައް އަދިވެސް ނުލިބޭ. ދިރާގު އޫރިދޫން ޚިދުމަތްތައް ރާއްޖެތެރެއަށް ފުޅާ ނުކުރޭ، ސިޕް ވެސް ރާއްޖެތެރެއަށް އަގުބޮޑު، ކަވަރވެސް ނުކުރޭ، ހޯމް އިންޓަރނެޓް ނުލިބޭ ރައްރަށް ގިނައީ، އެކަމަކުވެސް ދިރާގު އޫރިދޫގެ ނުފޫޒުން ސްޓާލިންކް ގެނައުމަށް ބޭނުންވާ ރެގިއުލޭޝަން ނުހަދާ ތިބެނީ، ކިތަންމެ އަޅިބުރުވިޔަސް ޝައުނާއަކީވެސް ޕަޕެޓެއް.\nއެކަމަކު ދައުލަތް ހިންގާންތިބި ފަރާތްތަކުން އަބަދަުވެސް ހަދާނުގައިބަހައްޓާންވީ "ޓެކްނޮލަޖީގެ ޓްރެކްގައިދުވުމަށް ވާދަވެރިކަން އޮންނާންޖެހޭ މިންވަރަށް" އެފުރުސަތު ރާއްޖޭގައިވެސް ހުޅުވާލެވިފައި އޮންނާން ޖެހޭނެކަން. # އައްޑޫ ހުވަދޫކަނޑުގައި ސިގްނަލްނުލިބޭތީ މަސްވެރިންނަށް އުދަގޫވޭ ކީއްވެގެންތޯ ދެކުނު ޕްރޮވިންސް (ކޮޅުމަޑުލުން އައްޑުއަށް) އައިޓީ ޕްރޮވިންސް ޒޯނުގެގޮތުގައި ހަދާފަ އިތުރު ޕްރޮވައިޑާއަކަށް އިންޓަރނެޓާއި ފޯނަށް ފުރުސަތު ހުޅުވާ ނުލާންވީ؟!\nމިހާރުވެސް ގިނަ އެއަރޕޯޓް ތަކުގަ ހުންނަނީ ފަސިންޖަރުންނަށް ވައިފައި ހިލެ ދޫކޮއްފަ... މިތަން މިއޮތީ 1980 އަރުތަކުގެވެސް ފަހަތުގަ


Gey bandhugai dhiriulhumah bodethi badhalu thakeh | Mihaaru\n23 އެޕްރީލް 2020 - 10:49\nމާލެ އަކީ ދުނިޔޭގެ އެންމެ ތޮއްޖެހުން ބޮޑު އެއް ސިޓީއަށް ވުމާ އެކު، ގިނަ މީހުން އުޅެނީ ކުދިކުދި ތަންތަންކޮޅުގަ އެވެ. އަދިވެސް ދިވެހިންގެ ދިރިއުޅުމުގެ ވައްޓަފާޅި ހުރި ގޮތުންނާއި ބޯހިޔާވަހިކަމުގެ މައްސަލަ ވެސް ބޮޑުކަމުން، އެތައް އާއިލާއެއް އެއް އެޕާޓަންޓެއްގެ އެކި ކޮޓަރިތަކުގައި އުޅެ އެވެ. އެހެންކަމުން އާދައަކަށް ވެފައި އޮންނަނީ ގިނަ ވަގުތު ގެއިން ބޭރުގައި އުޅުމެވެ.\nއެކަމަކު އެޕްރީލް 15 ވަނަ ދުވަހު އިއުލާންކުރި ލޮކްޑައުންއާ އެކު، ދިރިއުޅުމުގެ އުނދަގޫ، ހަތަރު ފާރުގެ އެތެރޭގައި، ތަހައްމަލްކުރުން ނޫން ގޮތެއް ނެތެވެ. ކެތްތެރިކަން އިސްކޮށް، މި ބަލިމަޑުކަމުން އަރައިގަތުމަށް ދުއާކުރުން ނޫން ގޮތެއް ނެތެވެ.\nކޮންމެ މީހަކަށް ވެސް މިއީ ދިރިއުޅުމުގެ މުޅިން ތަފާތު ތަޖުރިބާއެކެވެ. ޕީއެސްއެމްގެ ޕްރެޒެންޓަރު މޫސާ ރިލްވާން ދެކޭ ގޮތުގައި މިއީ "ހިތްދަތި އިހުސާސްތަކެކެ"ވެ. ބޮޑު ތިން މީހުންނާއި ކުޑަ ތިން ކުދިންނާ އެކު ދިރިއުޅެމުން އަންނަ ރިލްވާން ބުނީ ލޮކްޑައުންއާ އެކު ބޮޑެތި ބަދަލުތަކެއް އަތުވެއްޖެ ކަމަށެވެ.\n"ހަފްތާގެ ދުވަސްތައް މިހާރު ވަތްކެއްނުވޭ. ކުރިން ފޮލޯ ކުރަމުން އައި ޝެޑިއުލްތައް ބަދަލުވެއްޖެ. އެންމެން ވެސް ނިދާ ގަޑި ލަސްވެއްޖެ. ހެނދުނު ސައި ލަސްވެއްޖެ. ގިނަ ވަގުތު ޓީވީ ބެލުމާއި ޓެބްލެޓް ކުޅުމުގައި އެންމެން ވެސް މިތިބެނީ،" ރިލްވާން ބުންޏެވެ.\nކޮވިޑް-19 އަށް މީހަކު ޕޮޒިޓިވްވުމާ ގުޅިގެން މާލޭގެ ސަރަހައްދެއް ބަންދުކޮށްފައި-- ފޮޓޯ: އަހުމަދު އަވްޝަން/މިހާރު\nގޭގޭގައި ޖާގަ ކުޑަކަމުންނާ ވެސް އެކު، ގިނަ މީހުން އެއްޗެހި ގަނެފައި ހުންނަނީ އެ ދުވަހަށް ވާ ވަރަށެވެ. ނުވަތަ ބޭނުންވުމާ އެކު، ކަންމަތީ ފިހާރައަށް ގޮސް ގަނެލަނީ އެވެ. އެހެންކަމުން މި ކުއްލި ލޮކްޑައުންއާ އެކު ޒަރޫރީ ބޭނުންތަކަށް ތަކެތި ލިބުމުގައި ވެސް ކުރިމަތިވީ ބޮޑެތި ދަތިތަކެވެ. އެންމެ ކުޑަވެގެން ހަފުތާއަކަށް ވެސް މަޑުކުރެވެން ނެތި، ހަމަ އެ ދުވަހުން އެ ދުވަހަށް ވެސް ގަންނަން ބޭނުން އެއްޗެހީގެ ލިސްޓް ދިގެވެ.\n"ފުރަތަމަ ދެ ދުވަހު ކުޑަކޮށް ދަތިވި. އެކަމަކު މިކަންތައްގަނޑު ފެށުން ހިސާބުން ތިނެއް ނުވަތަ ފަސް ދުވަހަށް ވާވަރަށް ސްޓޮކް އަބަދުވެސް ބަހައްޓަން،" ރިލްވާން ބުންޏެވެ.\nޑެލިވަރީއަށް އެދުނު މީހުންގެ އަދަދު ގިނަވެ ފިހާރަތަކުގެ ޑެލިވަރީ ސިސްޓަމް ބޮއްސުންލީ އެވެ. މާލޭ ބައެއް ސަރަހައްދުތަކުން ޑެލިވަރީގެ ކަންކަން މިހާރު ހަމަޔަކަށް އެޅުނު ނަމަވެސް އަދިވެސް އެކަން ހައްލުނުވާ ހިސާބުތައް ވެސް އެބަ އޮތެވެ. މައްޗަންގޯޅީގައި ދިރިއުޅޭ މީހަކު، ނަން ނުޖަހަން ޝަރުތުކޮށް ބުނީ، އޭނާގެ ގެ ހުންނަ ސަރަހައްދުގެ ފިހާރަތަކުން ކާޑުގެ ބާވަތްތައް ހުސްވެފައި ހުންނަތާ ދެތިން ދުވަސް ވެއްޖެ ކަމަށެވެ.\n"ވަރަށް ލިމިޓްކޮށް ކައިގެން މިއުޅެނީ. ގިނަ ފަހަރަށް ނޫޑްލްސް ކޮޅަކުން ނޫނީ ބާސްމަތީ ހަނޑޫ ކޮޅަކުން މިއުޅެނީ. ފުށާއި [އާދައިގެ] ހަނޑޫ ހޯދަން ވަރަށް އުނދަގޫ މި ހިސާބުގައި،" ދެ ކުދިންނާއި އަންހެނުންނާ އެކު ދިރިއުޅޭ އެ މީހާ ބުންޏެވެ.\nބާޒާރުން މީހަކު ތަރުކާރީތަކެއް ކޮތަޅަށް އަޅަނީ: ޒަރޫރީ ބޭނުންތަކަށް ތަކެތި ލިބުމުގައި ދަތިތަކެއް ކުރިމަތިވި-- ފޮޓޯ: ނިޝާން އަލީ/މިހާރު\nކާޑުގެ ބާވަތްތަކުގެ އިތުރުން ޕާން ލިބުމުގައި ވެސް ދަތިތަކާ ވަނީ ކުރިމަތިވެފަ އެވެ. ތަރުކާރީ އާއި މޭވާ ފަދަ ތަކެތި ވެސް މަދެވެ. މިނެރަލް ވޯޓާ ފެން ނުލިބިގެން ބައެއް މީހުން މިހާރު ވަނީ ވޯޓާ ސަޕްލައި ފެން ބޯން ފަށައިފަ އެވެ. އެމްޑަބްލިޔުއެސްސީން މާލޭގެ ގެތަކަށް ފޯރުކޮށްދޭ ސަޕްލައި ފެނަކީ ބުއިމަށް ވަރަށް ރައްކާތެރި އެއްޗެކެވެ.\nކޮވިޑް-19 އާ ގުޅިގެން މުޅި ގައުމު ހުއްޓުމަކަށް އައިސް މީހުންގެ މުސާރަތައް ކުޑަވެ އަނެއް ބައެއްގެ ވަޒީފާތައް ގެއްލިއްޖެ އެވެ. އެހެންކަމުން ހަރަދު ކުޑަކުރަން ވެސް ގިނަ ގެތަކަކުން ވަނީ ފިޔަވަޅު އަޅައިފަ އެވެ. އެގޮތުން ކެއިންބުއިމުގައި ވެސް ވީހާވެސް މަދުން އެއްޗެހި ބޭނުންކުރުމުގެ ރަނގަޅު އާދަ، އެތައް ބައެއްގެ ދިރިއުޅުމުގެ ތެރެއަށް އެބަ ވަދެ އެވެ.\n"ހަމައެކަނި ވާވަރަށް އެކަނި އެއްޗެހި މިގެންނަނީ. ކުރިން ރޯދަޔާ ދިމާކޮށް ސްޓޮކް ކުރަން. އެކަމަކު މިހާރު ނެތް އެކަން ކުރެވޭކަށް. ބޭނުން ވާވަރަށް އެކަނި މިކުރަނީ،" އާއިލާއާ އެކު މާލޭގައި ދިރިއުޅެމުން އަންނަ އަންހެނަކު، ނަން ނުޖަހާ ގޮތަށް، ބުންޏެވެ.\n"ވަރަށް ލިމިޓްކޮށް ހަމަ. ހަމަ ސަވައިވް ވާވަރަށް އެކަނި އެއްޗެހި ގަންނަނީ."\nއެއްވެސް ވަރަކަށް އިސްރާފު ނުވާނެ ގޮތަށް ކެއިންބުއިމުގެ ކަންކަން ހަމަޖައްސަން ގިނަ ބަޔަކު މިހާރު އިސްކަންދެ އެވެ. ލޮކްޑައުންގެ ކުރިން ކޮފީއަށް ކުރި ހޭދަ އާއި ސައިކަލް ފަދަ ވެހިކަލްތަކަށް ޕެޓްރޯލް އަޅަން ދިޔަ ހަރަދު މިހާރު ވަނީ ހުއްޓިފަ އެވެ. އެހެންކަމުން ބައެއް މީހުންނަށް އެއީ މިވަގުތު ގޭތެރޭގެ ހަރަދުތައް ހަމަޖައްސަން ރައްކާކުރެވޭނެ ފައިސާ އެވެ.\nމި ލޮކްޑައުންގައި ގޭތެރޭގައި އެކި މީހުން އެކި ކަންކަން ކުރަން ވަނީ ފަށައިފަ އެވެ. ހުސް ވަގުތު ބޭކާރު ނުކުރަން، ކުރެހުމާއި ފޮތް ލިއުމާއި އަތްތެރި މަސައްކަތްކުރުން ފަދަ ކަންކަމުގައި ވެސް ބައެއް މީހުން ބިޒީވެއްޖެ އެވެ. އަދި ކަސްރަތުކުރަން ވަރުހުންނަ މީހުން، ގޭގެ ކުޑަ ހުސް ޖާގަ އެކި ގޮތްގޮތަށް އަންނަނީ ބޭނުންކުރަމުންނެވެ. އެކަމަކު ގޭގައި ޓްރެޑްމިލް ފަދަ އެއްޗެއް ނެތް މީހުންނަށް އެއީ ވެސް ގޮންޖެހުމެކެވެ.\n"އިކްއިޕްމެންޓެއް ބޭނުން ނުކޮށް ކުރެވޭ އެކިއެކި ކަސްރަތުތައް ކުރަން. އެކަމަކު އަސްލު ޖިމްގައި ނޫން ވީމަ ވަރަށް އުނދަގޫ،" ނަން ނުޖަހާ ގޮތަށް ވާހަކަ ދެއްކި އަންހެނަކު ބުންޏެވެ.\nއަނެއް ބަޔަކު ގެންދަނީ ގޭތެރޭގައި ހާފު މެރަތަން އާއި ފުލް މެރަތަން ވެސް ޖަހަމުންނެވެ. އަނެއް ބަޔަކު، ކުޑަ ވަގުތުކޮޅެއްގެ ތެރޭގައި މީހާގެ ހާޓް ރޭޓް ވަރަށް މައްޗަށް ޖައްސާލެވޭ ކަހަލަ ކަސްރަތުތައް ކޮށްލަ އެވެ.\nމި މަހުގެ ނިޔަލަށް މިހާރު އޮތް ލޮކްޑައުން އެ މުއްދަތުގައި ނިމިދާނެ ކަމަށް ބައެއް މީހުން ހީކޮށްފާނެ އެވެ. އެކަމަކު އެއީ އެހެން ނިންމާ ކަމެއް ނޫނެވެ. ދުނިޔޭގެ ގިނަ ގައުމުތަކުގެ ތަޖުރިބައަކީ، ދެ ހަފުތާއަށް ވުރެ ވެސް ދިގު މުއްދަތަކަށް ދެމިގެންދިއުމެވެ. އެކަމަކު މާލޭގައި ބަލި ފެތުރުން ދަށަށް ގެންދެވިއްޖެ ނަމަ، ކޮންމެވެސް ކަހަލަ ލުއިތަކެއް ދިނުން އެކަށީގެންވެ އެވެ.\nއޭގެ ކުރިން މި އޮތީ އާ ތަޖުރިބާތަކަކާ އެކު، ދިރިއުޅުން ކުރިއަށް ގެންދިއުމެވެ.\nސިއްހަތު މާލެ ލޮކްޑައުން ސިއްހީ ކުއްލި ނުރައްކަލުގެ ހާލަތު\n9 ކޮމެންޓް, 11 ރިއެކްޝަންސް\nކަލޯ ހަސަދާ މުޅިދުނިޔެވެސް މިވަނީ މިބަލިން ސަލާމަތްކޮއްދިނުމުގެ ގާބިލުކަމެއްނެތިފައި ،\nއެންމެން ބަންދުގައި، މީގެން ސަލާމަތް ކޮށްދިނުމުގެ ގާބިލް ކަމެއް ސަރުކާރަކު ނެތް. މިކަން ހަމަ ދިގު ދެމިގެންދާނެ ކަމަށް ފެންނަނީ.2މަސް ތިން މަސް އެއްއަހަރު. ހުރިހާ ވިޔަފާރި ފުޑިއްޖެ، އެތަށް ބަޔެއް މަގުމަތި ވެއްޖެ. ބަލި ފެތުރެނީ ކޮންގޮތަކުން ކަމެއްވެސް ނޭގެ. ދެން ގައުމަށް އޮތް އެންމަ ރަނގަޅު ހައްލަކީ ސަރުކާރު އިސްތިއުފާ ދީފައި ކަންވާކަހަލަ ބަޔަކާ ހަވާލު ކުރުން.\nމާލެއަކީ ގޮވަން ތައްޔާރަށް އޮތް ޓައިމް ބޮމެއް. މިހާރު ލޮކްޑައުން ތެރޭ މިއޮތީ އަތަށް ގޮވާފަ. އަދިވެސް މާލޭގެ މައްސަލައަށް ހައްލެއް ހޯދާކަށް ނުވޭތަ. ނަވާނަވައިގެ ޒުވާނުންވެސް އުޅެނީ ކުއްޔާއި ގެއިން ނެރެލުން ފަސްނުވެގެން. އެވެސް ކުރަންޖެހޭ ކަންތައް. އެކަމަކު އެއީ ބޭސްމަލަން ހައްލު. މާލެއިން މީހުން މަދުކޮށް ރަށްރަށުގައި ގިނަބަޔަކު އާބާދުކޮށް ރަށްރަށުގައި ކިޔެވުމާއި ސިއްހަތާއި ވަޒީފާ ލިބޭނެގޮތަކަށް މިހާރުން ފެށިގެން ހަމަޖައްސަން އެބަޖެހޭ\nތަލިން ކުޅުހިކި ބުނާނެ އެއްޗެއް ނޭގުނީ އެމް ޑަބްލިޔު އެސްސީ އިންނާ މިފްކޯއިން ޑެލިވަރީ ކުރުން ހުއްޓާލި ވާހަބުނީމަ .... މިއީ މިސަރުކާރުން މިކަމަށް ތައްޔާރުވެ ތިބި ވަރު ...\nމިލޮކްްްޑައުން 14 ދުވަހަށްފަހު ދޫކޮށްލުމަކީ ހެދޭނެ އަނެއްގޯހެވެ. މަދުވެގެން މަހެއް ދެމަހެއްވަރު ހިފަހައްޓާލައިގެން ނޫނީ ރަގަޅު ހިސާބަކަށް ނުދެވޭނެއެވެ. ކެތްތެރިވާށެވެ.\nނިދާގަޑި ލަސްކުރާކަށްނުޖެހޭ. ކުރިން އަވަހަށްނުނިދެނީ ހިސަބަށްވުރެ ބިޒީވީމާ. މިހާރު އަވަހަށްނުނިދެނީ ހިސާބަށްވުރެ ބިޒީނުވީމާ. އެއްކޮޅަކުންވެސް ސަލާމަތެއްނެތް.\nޝަކުވާ ކުރާ ބޭފުޅުންގެ ހިތަށް އަރުވާލަންވީ އެފްރިކާގެ ފަޤީރު ޤައުމު ތަކުގެ ރައްޔިތުން ތާ އަބަދު ދިރިއުޅޭ ހާލާއި ސީރިޔާ އާއި ޔަމަނު ފަދަ ހަނގުރާމަ ވެރި ހާލަތާ އެކު ކޮވިޑް 19 އާއި ވެސް ހަނގުރާމަ ކުރާ ޤައުމު ތަކުގެ ރައްޔިތުންގެ ހާލަތު ހުންނާނެ ގޮތެކެވެ. އަހަރެމެން ޝަކްވާ ކުރަނީ ފުޅީ ބަންދު ކުރި ފެނާ ޕާނާ ބާޒް މަތީ ހަނޑު ބަނޑުފުރާ ނުލިބިގެން ނެވެ. އެ މީހުން އެތިބެނީ ބޭނުން ކުރި ފެން ފޮދެއް ބޯން ވެސް ނުލިބިގެން ނެވެ.\nމިވަބާއިން ސަލާމަތް ވުމައްފަހުވެސް އެ އާދަ ތަައް ދޫނުުކޮއްލަމާ. ކޮފީ ތަކައް ދިއުން މަދު ކޮއްލަމާ. ޢިސްރާފް ކުރުމުންވެސް ދުރުހެލިވަމާ. ޢެކަކު އަނެކަކައް ހެޔޮކޮއް ހިތުން އިތުރުކޮއްލަމާ. ޥަކިން ހާއްސަކޮއް އަޅުކަންތަކައް ދޭ ސަމާލުކަން އިތުރުކޮއްކަމާ.\nބައެއްމީހުން ސްޓޮކްވެސްކުރި. އެތަނުންމީހެއްގެ އިންޓަވިއުޖަހާލިނަމަ.


ކޮންމެ ދުވަހަކުވެސް ތިބާގެ މައިންބަފައިންގެ މޫނުމައްޗަށް ހިނިތުންވުމެއް ގެނުވާފަދަ ކަމެއް ކުރެވޭތޯ ބަލާށެވެ. – Ilm\nކޮންމެ ދުވަހަކުވެސް ތިބާގެ މައިންބަފައިންގެ މޫނުމައްޗަށް ހިނިތުންވުމެއް ގެނުވާފަދަ ކަމެއް ކުރެވޭތޯ ބަލާށެވެ.\nކޮންމެ ދުވަހަކުވެސް ތިބާގެ މައިންބަފައިންގެ މޫނުމައްޗަށް ހިނިތުންވުމެއް ގެނުވާފަދަ ކަމެއް ކުރެވޭތޯ ބެލުމަށް މުފްތީ މެންކް ވިދާޅުވެއްޖެއެވެ. މުފުތީ މެންކް މިހެން ވިދާޅުވީ މުފްތީގެ ފޭސްބުކް ޕޭޖްގައި ޕޯސްޓެއްގައެވެ.\nމުފްތީ މެންކް ވިދާޅުވީ ” ކޮންމެ ދުވަހަކުވެސް ތިބާގެ މައިންބަފައިންގެ މޫނުމައްޗަށް ހިނިތުންވުމެއް ގެނުވާފަދަ ކަމެއް ކުރެވޭތޯ ބަލާށެވެ. އެދެމީހުން ތިބާއަށްޓަކައި ކޮށްދީފައިވާ ހުރިހާ ކަންކަމަށްޓަކައި އެމީހުންނަށް ޙައްޤުވާ ޝުކުރާއި ލޯބި ދޭށެވެ. މައިންބަފައިންނަށް އަޅާނުލާ ދޫކޮށްލާފައި އެމީހުން މި ދުނިޔެއާއި ވަކިވެ ދިއުމުން ނޫނީ އެމީހުންނަކީ ކިހާ އަގުހުރި ބައެއްކަން އިޙުސާސްވާ މީހުންގެ ތެރެއިން ނުވާށެވެ. އެ ހިތާމައިގައި ދިރިއުޅެން ޖެހޭ މީހަކަށް ނުވާށެވެ.“\nTry and do something each day to bringasmile on your parents face. Show them the love and appreciation that they…\nPosted by Mufti Ismail Menk on Tuesday, May 21, 2019\nއަޅުގަނޑުމެން ދުނިޔެއަށް އުފަންވުމުގެ އަސްލުކަމުގައިވާ މައިބަފައިން އުފަލުގައި ބެހެއްޓުމަކީ ތިމާގެ ދިރިއުޅުން ބާއްޖަވެރިވުމަށް މެދުވެރިވާ ސަބަބެކެވެ. ނަމަވެސް މިދިވެހި ފަސްގަޑުން މައިބަފައިން މުސްކުޅިވާ ދުވަހު އެމީހުންނަށް އަޅާލާނެ މީހަކު ނެތި ޚާއްސަ އެހީއަށް ބޭނުންވާ މީހުން ތިބޭ ސެންޓަރުތަކުގައި ދުވަސް ގުނަމުންދާ އެތަކަށް ދުވަސްވީ މީހުން އުޅެމުންދާކަމީ ހިތާމަ ހުރިކަމެކެވެ.


Trump ge "Walk of Fame" ah3vana faharah gellun dheefi | Mihaaru\nޓްރަމްޕްގެ "ހޮލީވުޑް ވޯކް އޮފް ފޭމް" އަށް ތިން ވަނަ ފަހަރަށް ގެއްލުން ދީފި\n06 އޮކްޓޯބަރ 2020 - 08:28\nމީޑިއާތަކުން ބުނީ ޓްރަމްޕްގެ ތަރިއަށް ހުކުރު ދުވަހުގެ ފަތިހުގެ ވަގުތެއްގައި ގެއްލުން ދިނީ މަޝްހޫރު ސުޕަހީރޯ ކެރެކްޓާ "ހަލްކް" ގެ ކޮސްޓިއުމުގައި ހުރި މީހަކު ކަމަށެވެ. އެމެރިކާގެ ރައީސްކަމުގެ ދެވަނަ ދައުރަކަށް ވާދަކުރައްވާ ޓްރަމްޕްގެ "ވޯކް އޮފް ފޭމް" އަށް ގެއްލުން ދިނީ ޓްރަމްޕާއި އަނބިކަނބަލުން މެލާނިއާ ޓްރަމްޕް ކޮވިޑް-19 އަށް ޕޮޒިޓިވްވިކަން އިއުލާންކުރެއްވުމުގެ ކުރިންނެވެ.\nފުލުހުންނާ ހަވާލާދީ ލޮސް އެންޖެލިސް ޓައިމްސް އިން ބުނީ ޓްރަމްޕްގެ "ވޯކް އޮފް ފޭމް" ގެއްލުން ދިން މައްސަލާގައި އެއްވެސް މީހަކު ހައްޔަރުނުކުރާ ކަމަށެވެ. އެކަމަކު 3،000 ޑޮލަރުގެ އަގުހުރި އެ ޝަރަފުގެ ރަމްޒީ ތަރި އަށް ގެއްލުން ދިނުމަކީ އެމެރިކާގައި ކުށެކެވެ.\nހޮލީވުޑް ޗެމްބާ އޮފް ކޮމާސް އިން ހަރަދުކޮށްގެން ޓްރަމްޕްގެ "ވޯކް އޮފް ފޭމް" ހުކުރު ދުވަހު މެންދުރު ފަހު ވަނީ އަލުން މަރާމާތުކޮށްފަ އެވެ. ޓްރަމްޕަށް އެ ޝަރަފު 2007 ގައި ދީފައި ވަނީ އެމެރިކާގެ ރީތީގެ ރާނިން ހޮވުމަށް ގައުމީ ފެންވަރުގައި ތައާރަފުކުރި ޓީވީ ޝޯއަކާ ގުޅިގެން ޓީވީ ކެޓަގަރީންނެވެ.\nރައީސް ކަމަށް ވަޑައިގެންނެވި ފަހުން އެމެރިކާގެ ވަރަށް ގިނަ ބަޔަކު ނަފުރަތުކުރާ ލީޑަރެއްގެ ގޮތުގައި ފާހަގަކުރެވިފައިވާ ޓްރަމްޕްގެ "ވޯކް އޮފް ފޭމް" އަށް އެންމެ ފުރަތަމަ ބަޔަކު ގެއްލުން ދިނީ 2016 ގަ އެވެ. އޭގެ ފަހުން 2018 ގައި ވެސް ގެއްލުން ދިނެވެ.\nހޮލީވުޑް ޗެމްބާ އޮފް ކޮމާސްގެ ރައީސް/ސީއީއޯ ރާނާ ގަދްބާން ވިދާޅުވީ "ވޯކް އޮފް ފޭމް" ދީފައިވާ ޝަހުސިއްޔަތަކާ ދޭތެރޭ ހިތްހަމަނުޖެހޭ ނަމަ އެ ރުޅިގަނޑު ބާލަން ވާނީ ޕޮޒިޓިވްކޮށް ކަމަށެވެ.\n"ތަންނަށް ގެއްލުންވާ ގޮތަށް އަމަލުކުރުމަކީ ބަލައިގަނެވޭނެ ކަމެއް ނޫން. ޑިމޮކްރަސީގައި ވެސް ދަސްކޮށްދެނީ ގާނޫނާއި ގަވައިދުތަކުގެ ތެރެއިން އަމަލުތައް ބަހައްޓަން،" އޭނާ ވިދާޅުވި އެވެ.\nރާނާ ވިދާޅުވި ގޮތުގައި ޓްރަމްޕްގެ ތަރި އަށް ގެއްލުން ދިނީ ސިޔާސީ ކަމަކާ ހުރެ ނަމަ ދިން ގެއްލުމަކުން ސިޔާސީ ގޮތުން ޓްރަމްޕަށް ލިބޭނެ ދެރައެއް ނެތެވެ.\n"އޭނައާ ދޭތެރޭ ހިތްހަނުޖެހޭ ނަމަ ވޯޓުން ބަލިކޮށްލާ. އެ ފުރުސަތު ޑިމޮކްރަސީގައި އަބަދު ވެސް އޮންނާނެ." ރާނާ ވިދާޅުވި އެވެ.\nއޭނާ ވިދާޅުވީ "ހޮލީވުޑް ވޯކް އޮފް ފޭމް" އަކީ ހިދުމަތްތެރިންނަށް ދެވޭ ތާރީހީ ލޭންޑްމާކަށްވާތީ އެފަދަ އެއްޗިއްސަށް ގެއްލުން ދިނުމަކީ ތަހުޒީބު ކަމެއް ނޫން ކަމަށެވެ.\nމުނިފޫހި ފިލިވުމުގެ ރޮނގުން ދެވޭ "ހޮލީވުޑް ވޯކް އޮފް ފޭމް" ގައި މި ވަގުތު 2،691 ޝަރަފުގެ ތަރި އެކިއެކި ޝަހުސިއްޔަތުންގެ ނަމުގައި ހަދާފައިވެ އެވެ.\nއިތުރު ލިޔުންތައް ކުށްކުރުން ހޮލީވުޑް ވޯކް އޮފް ފޭމް ރީތީގެ މުބާރާތް އެމެރިކާ ޑޮނަލްޑް ޓްރަމްޕް


ބަދަލު ދިނުމުގައި ހަމަހަމަ ކަމެއް ނެތް؟!\nނުހައްގުން ވަޒީފާތަކުން ވަކިކުރާ މީހުންނަށް ބަދަލު ދިނުމުގެ މައްސަލައަކީ ފަހަކަށް އައިސް ފާޑުކިޔުން ބޮޑު މައްސަލަ އެވެ. ސިޔާސީ ގޮތުން ވެސް ފާޑުކިއުން އަމާޒުވަނީ އެކަމަށެވެ. ނަމަވެސް ގާނޫނާ ޚިލާފަށް ވަކިކުރާ މީހުންނަށް ލިބޭ ގެއްލުމުގެ ބަދަލު ދޭން ޖެހޭނެ ކަމާ މެދު ބަހުސް ކުރެވޭކަށް ނެތެވެ. އެކަމަށް ޒިންމާވާން ޖެހޭ ފަރާތްތައް...\nހިދުމަތުގެ މައިގަނޑު ދާއިރާތަކުގައި ދިވެހި މަސައްކަތްތެރިން ތިބީ ވަރުބަލިވެ، ހިތްވަރުއެލިފަ އެވެ. މަސައްކަތު ވަގުތު ދިގުވުމާއި ޒިންމާތައް ގިނަވުމާއި ވަޒީފާއަށްޓަކައި އަމިއްލަ...


Dhifaaee nizaamu balikashi vehje nama fennaane4alaamaatheh – Iru\nދިފާޢީ ނިޒާމު ބަލިކަށިވެއްޖެ ނަމަ ފެންނާނެ4އަލާމާތެއް\nޝާޝާ· 21 އޮގަސްޓް 2020\nދުޅަހެޔޮ ސިއްޙަތެއްގައި ހުރުމުގެ އެއް ބޭނުމަކީ ދިފާޢީ ނިޒާމު ވަރުގަދަކޮށް، ބަލިތަކާ ވީހާވެސް ދުރުވުމެވެ. މިހާރު ފެތުރެމުންދާ ނުރައްކާތެރި ކޮރޯނާވައިރަހުން ސަލާމަތް ވެވޭނީ ވެސް ދިފާޢީ ނިޒާމު ވަރުގަދަ ވެގެންނެވެ. ދިރާސާތަކުން ދައްކާ ގޮތުގައި ކޮރޯނާވައިރަހުގެ އަސަރު އެންމެ ބޮޑަށް ކުރަނީ ދިފާޢީ ނިޒާމު ބަލިކަށި މީހުންނަށް ކަމަށެވެ. ދިފާޢީ ނިޒާމު ވަރުގަދަ ކުރެވޭނީ ދިރިއުޅުމުގެ ވައްޓަފާޅިއާއި ކެއުމުގެ ވައްޓަފާޅިއަށް ހެޔޮ ބަދަލެއް ގެނެސްގެންނެވެ.\nތިރީގައި މި ފާހަގަކޮށްލަނީ، ދިފާޢީ ނިޒާމު ބަލިކަށިވުމުން ފެންނާނެ ބައެއް އަލާމަތްތަކެވެ. މިއީ ދުޅަހެޔޮ ވައްޓަފާޅިއަކަށް ބަދަލުވުމަށް ހަށިގަނޑުން ފޮނުވާ އިންޒާރެއް ކަމުގައި ބަލާށެވެ.\n1. އަވަސްއަވަހަށް ބަލިވުމާއި، ބަލިން ރަނގަޅުވުމަށް ވަގުތު ނެގުން\nއަވަސްއަވަހަށް ރޯގާޖެހި، ބަލިވުމަކީ ބަލިކަށި ދިފާއީ ނިޒާމެއްގެ އެންމެ އާއްމު އެއް އަލާމާތެވެ. އެގޮތުން، ދިފާއީ ނިޒާމު ބަލިކަށިވެއްޖެ ނަމަ، ހަށިގަނޑުގައި އުފެދޭ ނުރައްކާތެރި ބެކްޓީރިއާއާއި ފަންގައި އަދި ވައިރަސްތައް ނައްތައިލުމަށް ދެކޮޅު ހަދައެވެ. ނަތީޖާއެއްގެ ގޮތުން އިންފެކްޝަން ތަކަށް މަގުފަހިވެ، ވަރަށް ފަސޭހައިން ބަލިވާނެއެވެ. ކަމާބެހޭ މާހިރުން ބުނާ ގޮތުގައި، އަހަރަކު ތިން ފަހަރަށްވުރެ ގިނައިން ރޯގާޖެހި، ރޯގާއިން ރަނގަޅުވުމަށް ގިނަ ދުވަސް ނަގާނަމަ އެއީ ދިފާއީ ނިޒާމު އެންމެ ރަނގަޅަށް މަސައްކަތް ނުކުރާ ކަމުގެ ހެއްކެކެވެ. މީގެ އިތުރުން، ތަންތަން ކަނޑައިގެން ގޮސް އުފެދޭ ފާރު ރަނގަޅުވުމަށް މާ ގިނަ ދުވަސް ނަގާނަމަ ވެސް އެއީ ހެއްކެކެވެ.\n2. އަބަދު ވަރުބަލިވެފައި ހުރުން\nރަނގަޅަށް ނިދާލައިގެން ހޭލާއިރު ވެސް ވަރުބަލި ވެފައި ހުރުމަކީ އަނެއް އަލާމާތެވެ. ބަލިކަށި ދިފާޢީ ނިޒާމެއް މަސައްކަތް ކުރަން އާދައިގެ މިންވަރަށްވުރެ ގިނަ ހަކަތަ ބޭނުންވެއެވެ. އެހެންކަމުން، ތިބާގެ ގައިގައި ހުންނަ ހުރިހާ ހަކަތައެއް ކަހަލަ ގޮތަކަށް ދިފާޢީ ނިޒާމަށް ދާނަމަ އެހެން ކަންކަން ކުރަން ވަރުބަލިވާނެއެވެ.\n3. ބަނޑުގެ މައްސަލަތައް\nޖޯން ހޮޕްކިންސް ޔުނިވާސިޓީ އިން ބުނާ ގޮތުގައި، ދިފާއީ ނިޒާމުގެ ބޮޑުބައެއް އޮންނަނީ ބަނޑުގައެވެ. އެހެންކަމުން، ހަޖަމުގެ ނިޒާމަށް ދިމާވާ ގިނަ މައްސަލަތަކަކީ ބަލިކަށި ދިފާއީ ނިޒާމެއްގެ އަލާމާތެވެ. އޭގެތެރޭގައި ގިނައިން ފާހަނައަށް ދެވުމާއި ބަނޑުހަރުވުން ހިމެނެއެވެ.\n4. އަނގަ ފާރުވުން\nއަނގަ ފާރުވުމަކީ ވަރަށް ވޭންހުރި ކަމެކެވެ. އަދި ގިނަ ފަހަރަށް އަނގައިގައި ފާރު އުފެދެނީ ދިފާއީ ނިޒާމު ބަލިކަށިވުމުންނެވެ. މިކަން އާއްމު ކަމަކަށްވެއްޖެ ނަމަ، އެއީ ތިބާގެ ދިފާއީ ނިޒާމު ބަލިކަށިވެފައި ވާތީކަމަށް ބަލާށެވެ.\n45 14 50 8


Dhashu Court thakun JSC ah Gaazee Hailam vaadha kurahvanee\nކުރިމިނަލް ކޯޓުގެ ގާޒީއެއް ކަމަށްވާ ހައިލަމް: އޭނާ ވަނީ ޖޭއެއްސީގައި ދަށު ކޯޓުތަކުގެ ފަނޑިޔާރުގެ އިންތިހާބަށް ކުރިމަތިލައްވާފަ-- އަހުމަދު ޝުރާއު | އަވަސް\nޖުޑިޝަލް ސާވިސް ކޮމިޝަން (ޖޭއެސްސީ)ގައި އިންނަވާ ދަށު ކޯޓުތަކުގެ ފަނޑިޔާރުގެ އިންތިހާބަށް ކްރިމިނަލް ކޯޓުގެ އިސް ގާޒީ އަހުމަދު ހައިލަމް ކުރިމަތިލައްވައިފި އެވެ.\nޖޭއެސްސީ ގައި އިންނަވާ ދަށު ކޯޓުތަކުން އިންތިހާބުކޮށްފައިވާ މެންބަރުގެ ދައުރު މިމަހު ހަމަވާތީވެ އެ މަގާމަށް ދަށު ކޯޓުތަކުން ފަނޑިޔާރަކު އިންތިހާބު ކުރަން ބާއްވާ އިންތިހާބު އޮންނާނީ މިމަހުގެ 24 ވަނަ ދުވަހު އެވެ.\nދަށު ކޯޓުން ޖޭއެސްސީގައި އިންނަވާ މެންބަރަކު ހޮވުމަށް ބާއްވާ އިންތިހާބަށް ވަގުތު ހަމަވިއިރު ކުރިމަތިލައްވާފައިވަނީ ތިން ބޭފުޅުންނެވެ. ހައިލަމްގެ އިތުރުން ކުރިމަތިލައްވާފައިވަނީ ދ. ކުޑަހުވަދޫ މެޖިސްޓްރޭޓް ކޯޓްގެ އިސްމެޖިސްޓްރޭޓް އަބުދުއްރައްޒާގު މުހައްމަދާއި ލ. މާމެންދޫ މެޖިސްޓްރޭޓް ކޯޓްގެ އިސްމެޖިސްޓްރޭޓް އަލީ ޝަރީފެވެ.\nއެގޮތުން އިލެކްޝަން ކޮމިޝަން (އީސީ) ގެ އިންތިހާބާ ބެހޭ މަރުކަޒު (ބާ ޖަމާލުއްދީން) ގައި މިއަދު ހަވީރު ވަނީ ކުރިމަތިލާފައިވާ ކެނޑިޑޭޓުންގެ ނަމްބަރުތައް ތަރުތީބު ކޮށްފަ އެވެ. އެގޮތުން އެއް ނަމްބަރު ކެނޑިޑޭޓަކީ މެޖިސްޓްރޭޓް އަބުދުއްރައްޒާގު މުހައްމަދެވެ. ދެ ނަމްބަރު ކެނޑިޑޭޓަށް ގާޒީ ހައިލަމް، ތިން ވަނަ ނަމްބަރު ލިބިލައްވާފައިވަނީ މެޖިސްޓްރޭޓް އަލީ ޝަރީފެވެ.\nއިންތިހާބުގެ ކަންކަން ކުރިއަށް ގެންދިއުމަށް ހަވާލުކޮށްފައިވަނީ އިލެކްޝަން ކޮމިޝަންއާ އެވެ. އެކަމާ ގުޅޭ ގޮތުން އީސީގެ ނައިބް ރައީސް އަމްޖަދު މުސްތަފާ ވިދާޅުވީ، އިންތިހާބުގައި ވޯޓް ލުމުގެ ހައްގު 178 ފަރާތަކަށް ލިބިފައިވާ ކަމަށެވެ. އެގޮތުން އީސީ އިން ނިންމާފައިވަނީ ކޮންމެ ސިޓީ އަކާއި ކޮންމެ އަތޮޅެއްގެ ވެރިކަން ކުރާ ރަށެއްގައި އެއް ވޯޓް ފޮށި ބެހެއްޓުމަށް ކަމަށެވެ.\nއީސީގެ ނައިބް ރައީސް އަމްޖަދު މުސްތަފާ-- ފޮޓޯ: އަހުމަދު ޝުރާއު | އަވަސް\nއޭނާ ވިދާޅުވީ، ވޯޓް ލުން ކުރިއަށްދާނީ މިމަހުގެ 24 ވަނަ ދުވަހުގެ ހެނދުނު 9:00 އިން ހަވީރު 5:00 އަށް ކަމަށެވެ. އަދި ވޯޓް ލާން ރަށްރަށުން ވެރިކަން ކުރާ ރަށަށް ދާން ދަތުރުތައް ހަމަ ޖެހިގެންދާނެ ކަމަށެވެ.\nއޭނާ އިތުރަށް ވިދާޅުވީ، ވޯޓްގެ ވަގުތީ ނަތީޖާ ވޯޓްލާ ދުވަހު އިއުލާން ކުރެވޭނެ ކަަމަށެވެ. އަދި ދާއިމީ ނަތީޖާ އޭގެ އަނެއް ދުވަހު އިއުލާން ކުރާނެ ކަމަށެވެ.\nމާލޭގައި ވޯޓް ފޮށި ބެހައްޓަން ނިންމާފައިވަނީ ބާ ޖަމާލުއްދީގައި އެވެ.\nކްރިމިނަލް ކޯޓް އިލެކްޝަންސް ކޮމިޝަން ޖޭއެސްސީ\nކުރިމިނަލް ކޯޓާއި ސިވިލް ކޯޓަށް ގާޒީން ނަގައިފި